cyanic-selkie/wikianc huggingface dataset:
ᱪᱚᱭᱛᱟ ᱜᱟᱰᱟ
ᱪᱚᱭᱛᱟ ᱜᱟᱰᱟ (ᱵᱟᱝᱞᱟ: চৈতা নদী) ᱫᱚ ᱠᱷᱚᱨᱩᱣᱟ ᱨᱟᱡᱟᱯᱩᱨ ᱨᱮᱱᱟᱜ ᱯᱟᱪᱮ ᱟᱨ ᱮᱛᱚᱢ ᱥᱮᱫ ᱠᱷᱚᱱ ᱦᱤᱡᱩᱜᱼᱟ᱾ ᱪᱚᱭᱛᱟ ᱜᱟᱰᱟ ᱫᱚ ᱤᱪᱷᱟᱢᱚᱛᱤ ᱜᱟᱰᱟ ᱨᱮᱭᱟᱜ ᱢᱤᱫᱴᱟᱝ ᱪᱟᱸᱜᱟ ᱜᱟᱰᱟ ᱠᱟᱱᱟ᱾ ᱪᱚᱭᱛᱟ ᱜᱟᱰᱟ ᱜᱟᱭᱜᱷᱟᱴᱟ ᱨᱮ ᱡᱚᱢᱩᱱᱟ ᱜᱟᱰᱟ ᱨᱮ ᱞᱤᱸᱜᱤᱱ ᱢᱮᱥᱟᱜᱼᱟ᱾ ᱱᱤᱭᱟᱹ ᱜᱟᱰᱟ ᱫᱚ ᱔᱐ ᱠᱤᱞᱚᱢᱤᱴᱚᱨ ᱡᱤᱞᱤᱧᱟ᱾ ᱱᱤᱛᱚᱜ ᱱᱚᱣᱟ ᱜᱟᱰᱟ ᱫᱚ ᱫᱮᱵᱚᱣᱪ ᱨᱮ ᱤᱪᱷᱟᱢᱟᱛᱤ ᱜᱟᱰᱟ ᱠᱷᱚᱱ ᱵᱷᱮᱜᱟᱨ ᱟᱠᱟᱱᱟ ᱟᱨ ᱫᱟᱜ ᱡᱟᱹᱯᱩᱫ ᱫᱤᱱ ᱰᱩᱵᱟᱹ ᱠᱷᱟᱹᱛᱤᱨ ᱟᱡᱟᱜ ᱢᱮᱱᱮᱞᱟ ᱫᱟᱜ ᱞᱤᱸᱜᱤᱱ ᱮ ᱟᱫᱟ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱥᱟᱢᱟᱝ ᱯᱟᱦᱴᱟ ᱨᱮ ᱢᱤᱫᱴᱟᱹᱝ ᱦᱩᱰᱤᱧ ᱴᱚᱴᱷᱟ ᱫᱚ ᱩᱵᱽᱡᱟᱹᱣ ᱪᱟᱥ ᱠᱷᱮᱛ ᱵᱮᱱᱟᱣ ᱞᱮᱱᱟ᱾ ᱪᱟᱥ ᱠᱷᱚᱱ ᱫᱷᱚᱱ ᱵᱮᱱᱟᱜᱼᱟ ᱟᱨ ᱫᱷᱚᱱ ᱠᱷᱚᱱ ᱠᱷᱚᱨᱟᱣ ᱨᱟᱡᱟᱯᱩᱨ ᱠᱤᱥᱟᱹᱬ ᱟᱠᱟᱱᱟ᱾
ᱞᱤᱸᱜᱤᱱ ᱦᱚᱨ
ᱪᱚᱚᱭᱛᱟ ᱜᱟᱰᱟ ᱫᱚ ᱜᱟᱝᱜᱟ ᱜᱟᱰᱟ ᱨᱮᱱᱟᱜ ᱢᱤᱫᱴᱟᱝ ᱜᱟᱰᱟ ᱠᱟᱱᱟ᱾ ᱱᱚᱶᱟ ᱜᱟᱰᱟ ᱫᱚ ᱔᱐ ᱠᱤᱞᱚᱢᱤᱴᱚᱨ ᱡᱤᱞᱤᱧ ᱟᱨ ᱜᱟᱭᱜᱷᱟᱴᱟ ᱨᱮ ᱡᱚᱢᱩᱱᱟ ᱜᱟᱰᱟ ᱥᱟᱶ ᱢᱮᱥᱟ ᱟᱠᱟᱱᱟ᱾ ᱜᱚᱯᱟᱞᱱᱚᱜᱚᱨ, ᱛᱟᱞᱤᱠᱷᱳᱞᱟ, ᱠᱷᱮᱰᱟᱭᱛᱟᱞᱟ, ᱪᱚᱭᱛᱟᱯᱟᱨᱟ, ᱠᱷᱚᱨᱩᱣᱟ ᱨᱟᱡᱟᱯᱩᱨ, ᱠᱤᱱᱟᱨᱢᱟᱴᱷ, ᱨᱟᱢᱯᱩᱨ ᱮᱢᱟᱱ ᱥᱮᱫ ᱛᱮ ᱜᱟᱰᱟ ᱫᱚ ᱞᱤᱸᱜᱤᱱ ᱪᱟᱞᱟᱣ ᱟᱠᱟᱱᱟ᱾ ᱱᱚᱣᱟ ᱡᱚᱛᱚ ᱴᱚᱴᱷᱟ ᱠᱚ ᱫᱚ ᱱᱟᱹᱭ ᱫᱷᱟᱨᱮ ᱨᱮᱭᱟᱜ ᱡᱟᱭᱜᱟ ᱨᱮ ᱪᱟᱥ ᱠᱟᱹᱢᱤ ᱥᱟᱶ ᱡᱩᱲᱟᱹᱭ ᱟᱠᱟᱱᱟ᱾ ᱜᱟᱭᱜᱷᱟᱴᱟ ᱠᱷᱚᱱ ᱠᱷᱚᱨᱩᱣᱟ ᱨᱟᱡᱟᱯᱩᱨ ᱵᱟᱡᱟᱨ ᱨᱮᱭᱟᱜ ᱠᱚᱧᱮ ᱱᱟᱠᱷᱟ ᱫᱷᱟᱨᱮ ᱜᱟᱰᱟ ᱨᱮ ᱡᱳᱣᱟᱨ ᱨᱮᱭᱟᱜ ᱚᱨᱥᱚᱝ ᱧᱮᱞᱚᱜᱼᱟ᱾
ᱰᱩᱵᱟᱹ
ᱫᱟᱜ ᱡᱟᱹᱯᱤᱫ ᱫᱤᱱ ᱨᱮᱱᱟᱜ ᱚᱠᱛᱚ ᱨᱮ ᱱᱚᱣᱟ ᱜᱟᱰᱟ ᱨᱮ ᱡᱟᱣ ᱥᱮᱨᱢᱟ ᱜᱮ ᱰᱩᱵᱟᱹ ᱧᱮᱞᱚᱜᱼᱟ᱾ ᱰᱩᱵᱟᱹ ᱠᱷᱟᱹᱛᱤᱨ ᱜᱟᱰᱟ ᱫᱚ ᱪᱟᱯᱮᱜᱼᱟ᱾ ᱒᱐᱐᱐ ᱥᱮᱨᱢᱟ ᱨᱮᱱᱟᱜ ᱚᱜᱚᱥᱴ ᱠᱷᱚᱱ ᱥᱮᱯᱴᱮᱢᱵᱚᱨ ᱦᱟᱹᱵᱤᱡ ᱱᱚᱶᱟ ᱜᱟᱰᱟ ᱨᱮ ᱟᱹᱰᱤ ᱵᱟᱹᱲᱤᱡ ᱰᱩᱵᱟᱹ ᱦᱩᱭ ᱞᱮᱱᱟ᱾ ᱱᱚᱶᱟ ᱰᱩᱵᱟᱹ ᱫᱚ ᱱᱚᱶᱟ ᱴᱚᱴᱷᱟ ᱨᱮᱱ ᱦᱚᱲ ᱠᱚ ᱴᱷᱮᱱ ᱒᱐᱐᱐ ᱥᱤᱧᱚᱛ-ᱵᱟᱝᱞᱟᱫᱮᱥ ᱰᱩᱵᱟᱹ ᱧᱩᱛᱩᱢ ᱛᱮ ᱵᱟᱰᱟᱭᱚᱜᱼᱟ ᱠᱟᱱᱟ᱾ ᱒᱐᱑᱐ ᱟᱨ ᱒᱐᱑᱕ ᱥᱟᱞ ᱨᱮᱦᱚᱸ ᱱᱚᱶᱟ ᱜᱟᱰᱟ ᱰᱩᱵᱟᱹ ᱞᱮᱱᱟ᱾ ᱡᱟᱣ ᱥᱮᱨᱢᱟ ᱜᱮ ᱜᱟᱰᱟ ᱨᱮᱭᱟᱜ ᱫᱟᱜ ᱪᱟᱯᱮ ᱛᱮ ᱰᱩᱵᱟᱹ ᱦᱩᱭᱩᱜᱼᱟ᱾ ᱱᱤᱛᱚᱜ ᱜᱟᱰᱟ ᱨᱮ ᱥᱟᱯᱷᱟ ᱠᱟᱛᱮ ᱵᱮᱱᱟᱣ ᱨᱩᱣᱟᱹᱲ ᱨᱮᱭᱟᱜ ᱞᱟᱹᱠᱛᱤ ᱧᱮᱞᱚᱜ ᱠᱟᱱᱟ᱾
ᱡᱤᱵᱽ ᱡᱤᱭᱟᱹᱞᱤ
ᱱᱚᱸᱰᱮ ᱟᱭᱢᱟ ᱞᱮᱠᱟᱱ ᱫᱟᱜ ᱦᱟᱹᱠᱩ ᱢᱮᱱᱟᱜ ᱠᱚᱣᱟ, ᱡᱮᱞᱮᱠᱟ ᱪᱟᱱᱱᱟ ᱥᱴᱨᱤᱛᱟ, ᱞᱤᱭᱟᱴᱟ, ᱪᱟᱞᱟᱜ ᱠᱮᱴᱯᱷᱤᱥ, ᱥᱤᱱᱤ, ᱠᱟᱭ ᱥᱴᱤᱝᱜᱟᱨᱤ, ᱱᱟᱭᱱᱟ, ᱯᱟᱠᱟᱞᱟ, ᱜᱽᱨᱟᱥ ᱠᱟᱨᱯ, ᱨᱳᱦᱩ, ᱢᱨᱤᱜᱟᱞ, ᱮᱥᱤᱭᱟᱱ ᱥᱩᱯᱚᱨ ᱮᱞ, ᱥᱩᱯᱚᱨ ᱵᱟᱨᱵ, ᱠᱷᱮᱞᱟᱥ ᱮᱢᱟᱱ ᱾ ᱫᱟᱜ ᱪᱮᱬᱮ ᱡᱮᱞᱮᱠᱟ ᱦᱮᱨᱚᱱ, ᱞᱤᱴᱤᱞ ᱠᱳᱨᱢᱳᱨᱟᱱᱴ, ᱚᱯᱮᱱᱵᱤᱞ ᱥᱴᱚᱨᱠ ᱟᱨ ᱴᱮᱵᱚᱨᱥ ᱦᱚᱸ ᱧᱮᱞᱚᱜᱼᱟ ᱾ ᱥᱤᱛᱩᱝ ᱨᱮ, ᱱᱩᱠᱩ ᱪᱮᱬᱮ ᱠᱚ ᱱᱚᱶᱟ ᱫᱟᱨᱮ ᱥᱩᱨ ᱨᱮ ᱢᱮᱱᱟᱜ ᱫᱟᱨᱮ ᱨᱮ ᱠᱚ ᱥᱮᱱᱚᱜᱼᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱜᱟᱰᱟ ᱛᱷᱚᱠ: ᱥᱤᱧᱚᱛ ᱨᱮᱭᱟᱜ ᱜᱟᱰᱟ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱜᱟᱰᱟ ᱛᱷᱚᱠ: ᱱᱚᱫᱤᱭᱟ ᱨᱮᱭᱟᱜ ᱜᱟᱰᱟ
ᱠᱳᱞᱟᱥᱤᱵᱽ ᱦᱚᱱᱚᱛ
ᱠᱳᱞᱟᱥᱤᱵᱽ ᱦᱚᱱᱚᱛ ᱫᱚ ᱢᱤᱡᱚᱨᱟᱢ ᱯᱚᱱᱚᱛ ᱨᱮᱭᱟᱜ ᱤᱨᱟᱹᱞ ᱜᱚᱴᱟᱝ ᱦᱚᱱᱚᱛ ᱠᱷᱚᱱ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱮᱛᱚᱢ-ᱥᱟᱢᱟᱝ ᱱᱟᱠᱷᱟ ᱨᱮ ᱢᱮᱱᱟᱜ ᱟᱠᱟᱫᱟ ᱾ ᱱᱚᱣᱟ ᱫᱚ ᱦᱚᱱᱚᱛ ᱨᱮᱭᱟᱜ ᱡᱮᱛᱮ ᱠᱷᱚᱱ ᱦᱩᱰᱤᱧ ᱦᱚᱱᱚᱛ ᱠᱟᱱᱟ ᱟᱨ ᱦᱚᱱᱚᱛ ᱨᱮᱭᱟᱜ ᱮᱨᱤᱭᱟ/ᱟᱴᱮᱫᱥᱚᱝ ᱫᱚ ᱑,᱓᱘᱖ km²(535 sq mi) ᱥᱠᱚᱭᱟᱨ ᱠᱤᱞᱚᱢᱤᱴᱚᱨ ᱾
ᱴᱷᱟᱹᱣᱠᱟᱹᱱ
ᱦᱚᱱᱚᱛ ᱨᱮᱭᱟᱜ ᱮᱛᱚᱢ ᱟᱨ ᱮᱛᱚᱢ-ᱯᱟᱪᱮ ᱱᱟᱠᱷᱟ ᱨᱮ ᱟᱥᱟᱢ ᱯᱚᱱᱚᱛ ᱨᱮᱭᱟᱜ ᱦᱟᱭᱞᱟᱠᱟᱱᱰᱤ (Hailakandi district) ᱦᱚᱱᱚᱛ, ᱯᱟᱪᱮ ᱱᱟᱠᱷᱟ ᱨᱮ ᱟᱥᱟᱢ ᱨᱮᱭᱟᱜ ᱢᱟᱢᱤᱛ ᱦᱚᱱᱚᱛ (Mamit district) ᱦᱚᱱᱚᱛ, ᱥᱟᱢᱟᱝ ᱟᱨ ᱠᱚᱧᱮ ᱱᱟᱠᱷᱟ ᱨᱮ ᱟᱭᱡᱚᱞ ᱦᱚᱱᱚᱛ (Aizawl district) ᱟᱨ ᱮᱛᱚᱢ-ᱥᱟᱢᱟᱝ ᱱᱟᱠᱷᱟ ᱨᱮ ᱟᱥᱟᱢ ᱨᱮᱭᱟᱜ ᱠᱟᱪᱟᱨ ᱦᱚᱱᱚᱛ (Cachar district) ᱥᱮᱫᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾ ᱦᱚᱱᱚᱛ ᱨᱮᱭᱟᱜ ᱮᱨᱤᱭᱟ ᱫᱚ ᱑᱓᱘᱒.᱕᱑ ᱥᱠᱚᱭᱟᱨ ᱠᱤ.ᱢᱤ ᱾ ᱦᱚᱱᱚᱛ ᱨᱮ ᱢᱤᱫᱴᱟᱝ ᱥᱮᱨᱞᱩᱭ ᱰᱮᱢ (Serlui B Dam) ᱵᱮᱣᱟᱣ ᱥᱟᱹᱛ ᱟᱠᱟᱱᱟ ᱟᱨ ᱵᱚᱭᱨᱚᱵᱤ ᱰᱮᱢ (Bairabi Dam) ᱟᱨ ᱴᱩᱭᱤᱨᱤᱭᱟᱞ ᱰᱮᱢ (Tuirial Dam) ᱒᱐᱑᱑ ᱥᱟᱹᱦᱤᱛ ᱠᱷᱚᱱ ᱵᱮᱱᱟᱣ ᱪᱟᱹᱞᱩ ᱟᱠᱟᱱᱟ ᱾
ᱪᱟᱪᱞᱟᱣ
ᱦᱚᱱᱚᱛ ᱨᱮᱭᱟᱜ ᱥᱤᱨᱟᱹ ᱟᱢᱟᱹᱞᱤ ᱫᱚ ᱠᱳᱞᱟᱥᱤᱵᱽ ᱱᱟᱜᱟᱨ ᱨᱮ ᱢᱮᱱᱟᱜ ᱟᱠᱟᱫᱟ ᱾ ᱦᱚᱱᱚᱛ ᱨᱮ ᱯᱮᱭᱟ ᱵᱤᱫᱷᱟᱱ ᱥᱳᱵᱷᱟ ᱢᱟ.ᱪᱤ ᱢᱮᱱᱟᱜ-ᱟ, ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱾ * ᱴᱩᱭᱨᱤᱭᱟᱞ ᱵᱩᱫᱷᱟᱱ ᱥᱳᱵᱷᱟ ᱢᱟᱹᱪᱤ (Tuirial) *ᱠᱳᱞᱟᱥᱤᱵᱽ ᱵᱩᱫᱷᱟᱱ ᱥᱳᱵᱷᱟ ᱢᱟᱹᱪᱤ (Kolasib) ᱟᱨ * ᱥᱮᱨᱞᱩᱭ ᱵᱩᱫᱷᱟᱱ ᱥᱳᱵᱷᱟ ᱢᱟᱹᱪᱤ (Serlui) ᱾
ᱦᱤᱡᱩᱜ ᱥᱮᱱᱚᱜ ᱯᱚᱣᱚᱱ ᱦᱚᱝᱥᱚ (Pawan Hans) ᱠᱳᱢᱯᱟᱱᱤ ᱠᱳᱞᱟᱥᱤᱵᱽ ᱟᱨ ᱟᱭᱡᱚᱞ ᱱᱟᱜᱟᱨ ᱦᱮᱞᱤᱠᱚᱯᱴᱚᱨ ᱥᱚᱨᱵᱷᱤᱥ ᱮᱢ ᱮᱫᱟᱭ ᱾ ᱠᱳᱞᱟᱥᱤᱵᱽ ᱠᱷᱚᱱ ᱟᱭᱡᱚᱞ ᱛᱮ ᱕᱔ ᱠᱤ.ᱢᱤ NH 54 ᱡᱟ.ᱛᱤᱭᱟ.ᱨᱤ ᱥᱚᱲᱚᱠ ᱢᱮᱱᱟᱜ-ᱟ ᱾
ᱦᱚᱲ ᱮᱞ
ᱥᱤᱧᱚᱛ ᱒᱐᱑᱑ ᱥᱟᱹᱦᱤᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱘᱓,᱙᱕᱕ ᱜᱚᱴᱟᱝ ᱦᱚᱲ ᱢᱮᱱᱟᱜ ᱠᱚᱣᱟ, ᱡᱟᱦᱟᱸ ᱫᱚ ᱟᱱᱰᱳᱨᱟ (Andorra) ᱫᱤᱥᱚᱢ ᱨᱤᱱ ᱦᱚᱲ ᱠᱚᱣᱟᱜ ᱮᱞᱮᱞ ᱥᱟᱶ ᱥᱩᱯᱩᱨᱚᱜ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱤᱱ ᱦᱚᱲ ᱠᱚᱣᱟᱜ ᱮᱞᱮᱞ ᱫᱚ ᱖᱒᱐ ᱨᱮᱸᱠ ᱨᱮ ᱦᱤᱡᱩᱜ ᱠᱟᱱᱟ ᱾ (ᱥᱤᱧᱚᱛ ᱨᱮᱭᱟᱜ ᱖᱔᱐ ᱦᱚᱱᱚᱛ ᱠᱷᱚᱱ) ᱾ ᱰᱮᱱᱥᱤᱴᱤ ᱢᱮᱱᱫᱚ ᱢᱤᱫ ᱥᱠᱚᱭᱟᱨ ᱠᱤ.ᱢᱤ ᱨᱮ ᱖᱑ ᱜᱚᱴᱟᱝ ᱦᱚᱲ ᱚᱛᱱᱚ ᱞᱮᱠᱟᱛᱮᱠᱚ ᱦᱟᱹᱴᱤᱧ ᱧᱟᱢᱚᱜᱼᱟ ᱾ ᱒᱐᱐᱑-᱒᱐᱑᱑ ᱜᱮᱞᱟᱝ ᱥᱮᱨᱢᱟ ᱨᱮ ᱒᱗.᱒᱘ % ᱥᱟᱭᱠᱚᱲᱟ ᱦᱚᱲ ᱠᱚ ᱵᱷᱮᱨ ᱟᱠᱟᱱᱟ ᱾
ᱫᱷᱚᱨᱚᱢ ᱦᱚᱱᱚᱛ ᱨᱮ ᱵᱤᱥᱛᱤ ᱤᱥᱟᱹᱭ ᱫᱷᱚᱨᱚᱢ ᱢᱟᱱᱟᱣ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱒᱐᱑᱑ ᱦᱚᱲ ᱞᱮᱠᱷᱟ ᱠᱷᱚᱱ ᱵᱟᱰᱟᱭᱚᱜᱼᱟ, * ᱤᱥᱟᱹᱭ ᱠᱚ ᱘᱙.᱕᱘ %, ᱢᱩᱥᱞᱤᱢ ᱠᱚ ᱕.᱒᱗ %, *ᱦᱤᱱᱫᱩ ᱠᱚ ᱔.᱗᱖ %, ᱵᱚᱣᱫᱷᱤ ᱠᱚ ᱐.᱒᱓ %, ᱥᱤᱠᱷ ᱠᱚ 0.᱐᱒ % ᱾ ᱵᱟᱫᱽ ᱵᱟᱹᱠᱤᱭᱟᱱ 0.᱒᱘ % ᱫᱚ ᱟᱠᱚᱣᱟᱜ ᱫᱷᱚᱨᱚᱢ ᱵᱟᱝ ᱠᱚ ᱪᱷᱟᱹᱴᱭᱟᱹᱨ ᱟᱠᱟᱫᱟ ᱾
ᱯᱩᱥᱤ
ᱯᱩᱥᱤ ᱫᱚᱠᱩ ᱦᱩᱭᱩᱜ ᱠᱟᱱᱟ ᱛᱚᱭᱟ ᱧᱩ ᱡᱤᱵᱽ᱾ ᱱᱩᱠᱩ ᱫᱚᱠᱩ ᱟᱹᱥᱩᱞ ᱠᱩ ᱜᱮᱭᱟ᱾ ᱱᱩᱠᱩᱭᱟᱜ ᱥᱟᱬᱮᱥ (scientific) ᱧᱤᱛᱩᱢ ᱦᱩᱭᱩᱜ ᱠᱟᱱᱟ Felis silvestris catus ᱟᱨ Felis catus ᱾ ᱦᱚᱲ ᱟᱰᱮᱯᱟᱥᱮ ᱛᱟᱸᱦᱮᱱ ᱟᱨ ᱚᱲᱟᱜ ᱨᱮᱱ ᱠᱟᱹᱴᱤᱡ ᱡᱤᱱᱛᱤ ᱯᱤᱯᱤᱲᱤᱠᱩ (insects) ᱟᱨ ᱪᱩᱸᱴᱤᱭᱟᱹ ᱥᱮ ᱜᱩᱰᱩ ᱠᱩ ᱥᱟᱵ ᱠᱩᱭᱟ᱾ ᱙᱕᱐᱐ ᱥᱮᱨᱢᱟ ᱠᱷᱚᱱ ᱯᱩᱥᱤ ᱫᱚ ᱟᱹᱥᱩᱞ ᱡᱟᱱᱚᱭᱟᱨ ᱞᱮᱠᱟᱛᱮᱠᱩ ᱞᱮᱠᱷᱟᱜ-ᱟ᱾ ᱜᱚᱴᱟ ᱫᱷᱟᱹᱨᱛᱤᱨᱮᱜᱮ ᱯᱩᱥᱤ ᱫᱚ ᱟᱹᱰᱤ ᱫᱩᱞᱟᱹᱲ ᱡᱟᱱᱚᱭᱟᱨ ᱞᱮᱠᱟᱛᱮᱜᱮᱠᱚ ᱟᱹᱥᱩᱞᱮᱛ ᱠᱚᱭᱟ᱾
ᱯᱩᱥᱤ ᱠᱩ ᱛᱟᱲᱟᱢ ᱡᱚᱠᱷᱚᱡ ᱱᱟᱥᱮᱭᱟ ᱦᱚᱸ ᱩᱝᱠᱩᱭᱟᱜ ᱠᱟᱴᱟ ᱨᱮᱱᱟᱜ ᱥᱟᱰᱮ ᱵᱟᱝ ᱟᱸᱡᱚᱢᱚᱜ ᱛᱟᱠᱩᱭᱟ᱾ ᱱᱩᱠᱩᱭᱟᱜ ᱠᱟᱴᱟ ᱞᱟᱛᱟᱨ ᱨᱮ ᱮᱠᱮᱱ ᱡᱤᱞ ᱛᱟᱦᱮᱱ ᱠᱷᱟᱹᱛᱤᱨ ᱯᱩᱥᱤᱠᱩ ᱫᱟᱲᱟᱱ ᱡᱚᱠᱷᱚᱡ ᱵᱟᱝ ᱥᱟᱰᱮᱜ-ᱟ᱾ ᱯᱩᱥᱤ ᱫᱚ ᱑᱐-᱑᱒ " ᱩᱥᱩᱞ ᱟᱨ ᱑᱔-᱑᱘ " ᱡᱤᱞᱤᱧ ᱠᱩ ᱦᱩᱭᱩᱜ-ᱟ᱾ ᱯᱩᱥᱤᱭᱟᱜ ᱧᱮᱠ ᱨᱮᱱᱟᱜ ᱫᱟᱲᱮ ᱦᱚᱲ ᱠᱷᱚᱱ ᱫᱚ ᱟᱹᱰᱤ ᱵᱮᱥᱜᱮᱭᱟ᱾ ᱧᱤᱫᱟᱹ ᱟᱹᱛᱤᱧ ᱡᱟᱱᱚᱭᱟᱨ ᱠᱟᱠᱷᱟᱱᱟᱜ ᱛᱮ ᱥᱤᱧ ᱢᱟᱨᱥᱟᱞ ᱫᱚ ᱯᱩᱥᱤ ᱠᱚᱢᱜᱮᱠᱚ ᱧᱮᱧᱮᱞᱟ᱾
ᱟᱨᱦᱚᱸ ᱧᱮᱞᱯᱮ
ᱨᱩᱸᱰᱟᱹ
ᱥᱨᱤ ᱨᱟᱢᱠᱨᱤᱥᱱᱚ ᱥᱤᱞᱯᱟ ᱵᱤᱫᱽᱭᱟᱯᱤᱴᱷ
ᱥᱨᱤ ᱨᱟᱢᱠᱨᱤᱥᱱᱚ ᱥᱤᱞᱯᱟ ᱵᱤᱫᱽᱭᱟᱯᱤᱴᱷ ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱵᱤᱨᱵᱷᱩᱢ ᱦᱚᱱᱚᱛ, ᱥᱤᱣᱲᱤ ᱨᱮ ᱢᱮᱱᱟᱜ ᱢᱤᱫ ᱥᱚᱨᱠᱟᱨᱤ ᱯᱚᱞᱤᱴᱮᱠᱱᱤᱠ ᱠᱚᱞᱮᱡᱽ ᱠᱟᱱᱟ᱾ ᱒᱙᱕᱓ ᱨᱮ ᱛᱷᱟᱯᱚᱱ ᱟᱠᱟᱱ ᱱᱚᱣᱟ ᱠᱚᱞᱮᱡᱽ ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱴᱮᱠᱱᱤᱠᱮᱞ ᱮᱰᱩᱠᱮᱥᱚᱱ ᱠᱟᱭᱩᱱᱥᱤᱞ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ ᱟᱨ ᱮ.ᱟᱭ.ᱥᱤ.ᱴᱤ.ᱤ ᱱᱟᱣᱟ ᱫᱤᱞᱞᱤ ᱦᱚᱛᱮᱛᱮ ᱢᱟᱹᱱ ᱮᱢ ᱢᱮᱱᱟᱜᱼᱟ᱾ ᱱᱚᱣᱟ ᱯᱚᱞᱤᱴᱮᱠᱱᱤᱠ ᱠᱚᱞᱮᱡᱽ ᱨᱮᱫᱚ ᱥᱤᱵᱷᱤᱞ, ᱤᱞᱮᱠᱴᱨᱤᱠᱟᱞ, ᱢᱮᱠᱟᱱᱤᱠᱮᱞ ᱟᱨ ᱯᱷᱟᱨᱢᱟᱥᱤ ᱪᱮᱛᱟᱱ ᱨᱮ ᱰᱤᱯᱞᱳᱢᱟ ᱠᱳᱨᱥ ᱯᱟᱲᱦᱟᱣ ᱦᱩᱭᱩᱜ ᱠᱟᱱᱟ᱾
ᱱᱟᱜᱟᱢ
ᱫᱚᱥᱟᱨ ᱢᱚᱬᱮ-ᱥᱮᱨᱢᱟ ᱯᱞᱮᱱ ᱚᱠᱛᱮ, ᱫᱤᱥᱚᱢ ᱞᱟᱦᱟ ᱤᱫᱤ ᱞᱟᱹᱜᱤᱫ ᱵᱩᱱᱤᱭᱟᱹᱫᱤ ᱩᱛᱷᱱᱟᱹᱣ ᱞᱟᱹᱜᱤᱫ ᱟᱹᱰᱤ ᱟᱭᱢᱟ ᱟᱹᱠᱤᱞᱟᱱ ᱦᱚᱲᱫᱟᱲᱮ ᱨᱮᱭᱟᱜ ᱞᱟᱹᱠᱛᱤ ᱯᱟᱲᱟᱣ ᱞᱮᱱᱟ᱾ ᱴᱷᱟᱠᱩᱨ ᱥᱚᱛᱭᱚᱱᱚᱱᱚᱫᱚ ᱫᱮᱵᱽ, ᱥᱨᱤ ᱥᱚᱛᱭᱚᱱᱟᱨᱟᱭᱚᱱ ᱪᱚᱴᱴᱚᱟᱫᱽᱫᱟᱭ, ᱥᱨᱤ ᱥᱚᱛᱭᱚᱱᱟᱨᱟᱭᱚᱱ ᱵᱚᱱᱫᱷᱚᱯᱟᱫᱽᱫᱷᱟᱭ, ᱥᱨᱤ ᱠᱚᱢᱚᱫᱟ ᱠᱤᱝᱠᱚᱨ ᱢᱩᱠᱷᱟᱨᱡᱤ ᱮᱢ.ᱮᱞ.ᱥᱤ, ᱰᱨ. ᱠᱟᱞᱤᱜᱚᱛᱤ ᱵᱚᱱᱫᱷᱚᱯᱟᱫᱽᱫᱷᱟᱭ ᱞᱮᱠᱟᱱ ᱟᱹᱠᱤᱞᱢᱟᱱ ᱠᱚ ᱟᱸᱜᱚᱡᱽ ᱧᱟᱢ ᱠᱮᱫᱟ ᱡᱮ, ᱡᱟᱹᱛᱤᱭᱟᱹᱨᱤ ᱩᱛᱷᱱᱟᱹᱣ ᱨᱮ ᱜᱚᱲᱚ ᱮᱢ ᱞᱟᱹᱜᱤᱫ ᱵᱤᱨᱵᱷᱩᱢ ᱨᱮᱦᱚᱸ ᱴᱮᱠᱱᱤᱠᱮᱞ ᱥᱮᱪᱮᱫ ᱟᱥᱲᱟ ᱨᱮᱭᱟᱜ ᱞᱟᱹᱠᱛᱤ ᱢᱮᱱᱟᱜᱼᱟ ᱟᱨ ᱚᱱᱟ ᱛᱮ ᱢᱤᱫ ᱴᱮᱠᱱᱤᱠᱮᱞ ᱟᱥᱲᱟ ᱠᱚ ᱵᱮᱨᱮᱫ ᱨᱟᱠᱟᱵ ᱞᱮᱫᱟ᱾ ᱥᱤᱣᱲᱤ ᱨᱮᱭᱟᱜ ᱢᱤᱭᱩᱱᱤᱥᱮᱯᱟᱞᱤᱴᱤ ᱛᱤᱨᱞᱟᱹ ᱵᱤᱨᱫᱟᱹᱜᱟᱲ ᱥᱩᱨ ᱫᱚᱛᱛᱚᱯᱩᱠᱩᱨ ᱨᱮ ᱢᱤᱭᱩᱱᱤᱥᱮᱯᱟᱞ ᱜᱳᱰᱟᱭᱩᱱ ᱨᱮ ᱱᱚᱣᱟ ᱴᱮᱠᱱᱤᱠᱮᱞ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱛᱟᱲᱟᱢ ᱰᱟᱦᱟᱨ ᱮᱛᱚᱦᱚᱵ ᱞᱮᱱᱟ᱾ ᱱᱚᱣᱟ ᱴᱮᱠᱱᱤᱠᱮᱞ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱟᱠᱷᱲᱟ ᱩᱰᱟᱹᱣ ᱥᱟᱹᱜᱩᱱ ᱫᱚ ᱑᱗ ᱱᱚᱵᱷᱮᱢᱵᱚᱨ ᱑᱙᱕᱒ ᱨᱮ ᱩᱱ ᱚᱠᱛᱚ ᱯᱚᱪᱷᱤᱢ ᱵᱟᱝᱞᱟ ᱨᱮᱱ ᱯᱚᱱᱚᱛ ᱜᱚᱢᱠᱮ ᱦᱚᱨᱮᱫᱽᱨᱚ ᱠᱩᱢᱟᱨ ᱢᱩᱠᱷᱟᱨᱡᱤ ᱦᱚᱛᱮᱛᱮ ᱦᱩᱭ ᱥᱟᱹᱛ ᱞᱮᱱᱟ᱾ ᱮᱛᱚᱦᱚᱵ ᱥᱮᱫ, ᱱᱚᱸᱰᱮ ᱫᱚ ᱠᱷᱟᱹᱞᱤ ᱥᱤᱵᱷᱤᱞ ᱤᱧᱡᱤᱱᱤᱭᱚᱨᱤᱝ ᱨᱮ ᱞᱟᱭᱥᱮᱱᱥᱤᱭᱮᱴ (ᱮᱞ.ᱥᱤ.ᱤ) ᱟᱨ ᱰᱨᱟᱯᱷᱴᱢᱮᱱᱥᱤᱯ ᱠᱳᱨᱥ ᱠᱚᱨᱟᱣ ᱦᱩᱭᱩᱜ ᱠᱟᱱ ᱛᱟᱸᱦᱮᱱᱟ, ᱟᱨ ᱚᱱᱟ ᱛᱮᱜᱮ ᱥᱨᱤ ᱨᱟᱢᱠᱨᱤᱥᱱᱚ ᱥᱤᱞᱯᱟ ᱵᱤᱫᱽᱭᱟᱯᱤᱴᱷ ᱫᱚ ᱛᱤᱦᱤᱧ-ᱜᱟᱯᱟ ᱦᱚᱸ ᱮᱞ.ᱥᱤ ᱠᱚᱞᱮᱡᱽ ᱧᱩᱛᱩᱢ ᱛᱮ ᱵᱟᱲᱟᱭᱚᱜᱼᱟ᱾ ᱥᱤᱣᱲᱤ ᱨᱮᱭᱟᱜ ᱥᱨᱤ ᱨᱟᱢᱠᱨᱤᱥᱱᱚ ᱥᱤᱞᱯᱟ ᱵᱤᱫᱽᱭᱟᱯᱤᱴᱷ ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱢᱟᱨᱮ ᱥᱚᱨᱠᱟᱨᱤ ᱯᱚᱞᱤᱴᱮᱠᱱᱤᱠ ᱠᱚ ᱢᱩᱸᱫᱽ ᱨᱮ ᱞᱮᱠᱷᱟᱜ ᱠᱟᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱵᱤᱨᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮ ᱯᱚᱞᱤᱴᱮᱠᱱᱤᱠ ᱠᱚᱞᱮᱡᱽ ᱠᱚ ᱛᱷᱚᱠ: ᱥᱤᱧᱚᱛ ᱨᱮ ᱴᱮᱠᱱᱤᱠᱮᱞ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱨ ᱠᱚᱞᱮᱡᱽ
ᱪᱷᱟᱛᱨᱟ ᱨᱟᱢᱟᱭ ᱯᱚᱸᱰᱤᱛ ᱢᱟᱦᱟᱵᱤᱫᱫᱟᱞᱚᱭ
ᱪᱷᱟᱛᱨᱟ ᱨᱟᱢᱟᱭ ᱯᱚᱸᱰᱤᱛ ᱢᱟᱦᱟᱵᱤᱫᱫᱟᱞᱚᱭ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱵᱟᱸᱠᱩᱲᱟ ᱦᱚᱱᱚᱛ ᱨᱮᱭᱟᱜ ᱠᱳᱴᱩᱞᱯᱩᱨ ᱵᱞᱚᱠ ᱨᱮᱭᱟᱜ ᱪᱷᱟᱛᱨᱟ ᱨᱮ ᱢᱮᱱᱟᱜ ᱢᱤᱫ ᱥᱟᱫᱷᱟᱨᱚᱱ ᱰᱤᱜᱽᱨᱤ ᱠᱚᱞᱮᱡᱽ ᱠᱟᱱᱟ ᱾ ᱒᱐᱐᱐ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱ ᱱᱚᱣᱟ ᱠᱚᱞᱮᱡᱽ ᱫᱚ ᱵᱟᱸᱠᱩᱲᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ᱾
ᱢᱟᱱᱚᱛ
ᱱᱚᱣᱟ ᱠᱚᱞᱮᱡᱽ ᱫᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱹᱧᱡᱩᱨ ᱠᱚᱢᱤᱥᱚᱱ (ᱭᱩ.ᱡᱤ.ᱥᱤ) ᱦᱚᱛᱮᱛᱮ ᱢᱟᱹᱱ ᱮᱢ ᱢᱮᱱᱟᱜᱼᱟ ᱾ ᱱᱚᱣᱟ ᱠᱚᱞᱮᱡᱽ ᱫᱚ ᱵᱟᱸᱠᱩᱲᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ (ᱢᱟᱬᱟᱝ ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱛᱟᱦᱮ ᱠᱟᱱᱟ)᱾
ᱜᱩᱡᱽᱨᱟᱴ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱜᱩᱡᱽᱨᱟᱴ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱥᱤᱧᱚᱛ ᱨᱮ ᱜᱩᱡᱽᱨᱟᱴ ᱨᱮᱱᱟᱜ ᱚᱦᱢᱚᱫᱟᱵᱟᱫᱽ ᱨᱮ ᱢᱮᱱᱟᱜ ᱢᱤᱫ ᱫᱤᱥᱩᱣᱟᱹ ᱯᱚᱱᱚᱛ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱟᱱᱟ ᱾ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱟᱱᱰᱟᱨᱼᱜᱨᱮᱡᱩᱭᱮᱴ ᱞᱮᱵᱟᱞ ᱨᱮ ᱢᱤᱫ ᱡᱚᱯᱚᱲᱟᱣ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱟᱱᱟ ᱟᱨ ᱯᱳᱥᱴ ᱜᱨᱮᱡᱩᱭᱮᱴ ᱞᱮᱵᱟᱞ ᱨᱮ ᱢᱤᱫ ᱥᱮᱪᱮᱫ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱟᱱᱟ ᱾ ᱱᱚᱣᱟ ᱫᱚ NAAC ᱦᱚᱛᱮᱛᱮ B++ ᱠᱷᱚᱱ ᱢᱟᱱᱟᱣ ᱧᱟᱢ ᱟᱠᱟᱱᱟ ᱾ ᱱᱚᱣᱟ ᱫᱚ ᱑᱙᱔᱙ ᱥᱟᱞ ᱨᱮ ᱛᱷᱟᱯᱚᱱ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾
ᱱᱟᱜᱟᱢ
ᱢᱚᱦᱟᱛᱢᱟ ᱜᱟᱱᱫᱷᱤ, ᱥᱟᱨᱫᱟᱨ ᱯᱟᱴᱮᱞ, ᱟᱱᱚᱱᱫᱽᱥᱚᱸᱠᱚᱨ ᱫᱷᱨᱩᱵᱽ, ᱜᱚᱱᱮᱥ ᱵᱟᱥᱩᱫᱮᱵᱽ ᱢᱟᱵᱚᱞᱚᱝᱠᱚᱨ ᱟᱨ ᱠᱚᱨᱥᱛᱩᱨᱵᱷᱟᱭ ᱞᱟᱞᱵᱷᱟᱭ ᱞᱮᱠᱟᱱ ᱱᱮᱛᱟ ᱠᱚ ᱑᱙᱒᱐ ᱥᱟᱞ ᱨᱮ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱜᱚᱴᱷᱚᱱ ᱨᱮᱱᱟᱜ ᱟᱱᱩᱥᱟᱸᱥᱟ ᱠᱮᱜᱼᱟ ᱠᱚ, ᱟᱨ ᱥᱤᱧᱚᱛ ᱯᱷᱩᱨᱜᱟᱹᱞ ᱛᱟᱭᱚᱢ ᱞᱚᱜᱚᱱ ᱜᱮ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱚ ᱛᱷᱟᱯᱚᱱ ᱠᱮᱫᱼᱟ ᱾ ᱜᱩᱡᱽᱨᱟᱴ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱚᱱᱟ ᱚᱠᱛᱚ ᱫᱚ ᱜᱩᱡᱽᱨᱟᱴ ᱨᱮᱱᱟᱜ ᱢᱤᱫ ᱢᱩᱬ ᱥᱮᱪᱮᱫ ᱜᱟᱶᱛᱟ, ᱚᱦᱢᱚᱫᱟᱵᱟᱫᱽ ᱥᱮᱪᱮᱫ ᱥᱟᱶᱛᱟ ᱠᱷᱚᱱ ᱩᱛᱱᱟᱹᱣ ᱦᱩᱭ ᱞᱮᱱ ᱛᱟᱦᱮᱸᱫ ᱾
ᱜᱩᱡᱽᱨᱟᱴ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱜᱚᱴᱷᱚᱱ ᱫᱚ ᱑᱙᱔᱙ ᱥᱟᱞ ᱨᱮ ᱜᱩᱡᱽᱨᱟᱴ ᱥᱚᱨᱠᱟᱨ ᱟᱜ ᱜᱩᱡᱽᱨᱟᱴ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱮᱠᱴ ᱞᱮᱠᱟᱛᱮ ᱢᱤᱫ ᱥᱮᱪᱮᱫ ᱟᱨ ᱡᱚᱯᱚᱲᱟᱣ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱞᱮᱠᱟᱛᱮ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾ ᱱᱚᱣᱟ ᱵᱚᱢᱵᱮ ᱯᱚᱱᱚᱛ ᱨᱮ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱥᱮᱪᱮᱫ ᱨᱮᱱᱟᱜ ᱨᱤᱨᱨᱮᱸᱡᱽᱢᱮᱱᱴ ᱞᱟᱹᱜᱤᱫ ᱛᱮ ᱜᱚᱱᱮᱥ ᱵᱟᱥᱩᱫᱮᱵᱽ ᱢᱟᱵᱚᱞᱚᱝᱠᱚᱨ ᱟᱜ ᱯᱟᱨᱥᱮᱛ ᱨᱮ ᱢᱤᱫ ᱠᱩᱢᱩᱴ ᱨᱮᱱᱟᱜ ᱟᱱᱩᱥᱟᱸᱥᱟ ᱞᱮᱠᱟᱛᱮ ᱛᱷᱟᱯᱚᱱ ᱞᱮᱱᱟ ᱛᱟᱦᱮᱸᱫ ᱾ ᱛᱟᱭᱚᱢ ᱛᱮ ᱟᱹᱰᱤ ᱜᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱟᱯᱚᱱ ᱮᱱᱟ ᱡᱟᱦᱟᱸ ᱨᱤᱡᱟᱞᱴᱮᱰ ᱜᱩᱡᱽᱨᱟᱴ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱟᱹᱭᱫᱟᱹᱨᱤ ᱴᱚᱴᱷᱟ ᱨᱮ ᱜᱷᱟᱴᱱᱟ ᱦᱮᱡ ᱮᱱᱟ ᱾
ᱠᱮᱢᱯᱟᱥ
ᱚᱦᱢᱚᱫᱟᱵᱟᱫᱽ ᱨᱮᱱᱟᱜ ᱱᱚᱵᱚᱨᱚᱝᱯᱩᱨᱟ ᱴᱚᱴᱷᱟ ᱨᱮ ᱢᱮᱱᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱚᱲᱟᱜ ᱓᱐᱐ ᱮᱠᱟᱲ (᱑.᱒ ᱜᱟᱺᱴ ᱠᱤᱞᱚᱢᱤᱴᱚᱨ) ᱨᱮ ᱯᱟᱥᱱᱟᱣ ᱟᱠᱟᱱᱟ ᱾ ᱡᱚᱯᱚᱲᱟᱣ ᱠᱚᱞᱮᱡᱽ ᱟᱨ ᱥᱚᱸᱥᱛᱷᱟᱱ ᱫᱚ ᱚᱦᱢᱚᱫᱟᱵᱟᱫᱽ, ᱜᱟᱱᱫᱷᱤᱱᱚᱜᱚᱨ, ᱠᱷᱮᱲᱟ ᱦᱚᱱᱚᱛ ᱨᱮ ᱯᱟᱥᱱᱟᱣ ᱟᱠᱟᱱᱟ (ᱟᱱᱚᱱᱫᱽ ᱛᱟᱞᱩᱠᱟ ᱨᱮ ᱵᱚᱞᱞᱚᱵᱷ ᱵᱤᱫᱭᱟᱱᱚᱜᱚᱨ ᱥᱤᱢᱟᱹ ᱪᱷᱟᱰᱟ ᱠᱟᱛᱮ ᱟᱨ ᱥᱟᱨᱫᱟᱨ ᱯᱟᱴᱮᱞ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱚᱯᱷᱤᱥ ᱠᱷᱚᱱ ᱕ ᱢᱤᱞ (᱘.᱐ ᱠᱤᱞᱚᱢᱤᱴᱚᱨ) ᱜᱷᱮᱨᱟ ᱦᱟᱜ ᱴᱚᱴᱷᱟ ᱪᱷᱟᱰᱟ ᱠᱟᱛᱮ) ᱾
ᱯᱟᱹᱴᱷᱩᱣᱟᱹ ᱡᱤᱭᱚᱱ
ᱢᱟᱨᱪ ᱒᱐᱑᱒ ᱥᱟᱞ ᱨᱮ, ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱙᱐.᱘ MHz ᱨᱮ ᱜᱩᱨᱩ ᱧᱩᱛᱩᱢᱟᱜ ᱢᱤᱫ ᱚᱲᱟᱜ ᱨᱮᱰᱤᱭᱳ ᱥᱮᱵᱟ ᱮᱦᱚᱵ ᱠᱮᱜᱼᱟ ᱠᱚ, ᱱᱚᱣᱟ ᱫᱚ ᱜᱩᱡᱽᱨᱟᱴ ᱯᱚᱱᱚᱛ ᱨᱮ ᱱᱚᱣᱟ ᱞᱮᱠᱟ ᱯᱩᱭᱞᱩ ᱟᱨ ᱥᱤᱧᱚᱛ ᱨᱮ ᱢᱚᱬᱮᱭᱟᱜ ᱛᱟᱦᱮᱸ ᱠᱟᱱᱟ ᱾
ᱯᱩᱭᱞᱩ ᱡᱮᱜᱮᱛ ᱞᱟᱹᱰᱷᱟᱹᱭ
ᱯᱩᱭᱞᱩ ᱡᱮᱜᱮᱛ ᱞᱟᱹᱰᱷᱟᱹᱭ(WWI or WW1) ᱫᱚ ᱡᱮᱜᱮᱛ ᱡᱟᱠ ᱨᱮ ᱦᱩᱭ ᱞᱮᱱ ᱯᱩᱭᱞᱩ ᱞᱟᱹᱰᱷᱟᱹᱭ ᱛᱟᱦᱮᱸ ᱠᱟᱱᱟ᱾ ᱱᱚᱶᱟ ᱫᱚ 28 ᱡᱤᱞᱟᱭ 1914 ᱨᱮ ᱮᱦᱚᱵ ᱠᱟᱛᱮ 11 ᱱᱚᱵᱷᱮᱢᱵᱚᱨ 1918 ᱨᱮ ᱪᱟᱵᱟ ᱞᱮᱱᱟ᱾ ᱱᱚᱶᱟ ᱞᱟᱹᱰᱷᱟᱹᱭ ᱨᱮᱫᱚ ᱤᱭᱩᱨᱚᱯ ᱠᱷᱚᱱᱟᱜ 70 ᱚᱥᱟᱭ(ᱚᱭᱩᱛ) ᱠᱷᱚᱱᱟᱜ ᱵᱤᱥᱛᱤ ᱢᱤᱞᱤᱴᱟᱨᱤ ᱥᱤᱯᱟᱹᱦᱤ ᱵᱷᱟᱜᱽ ᱠᱚ ᱦᱟᱛᱟᱣ ᱞᱮᱜ-ᱟ᱾ ᱱᱚᱶᱟ ᱞᱟᱹᱰᱷᱟᱹᱭ ᱨᱮ 9 ᱚᱥᱟᱭ ᱥᱤᱯᱟᱹᱦᱤ ᱟᱨ 7 ᱚᱥᱟᱭ ᱥᱟᱫᱷᱟᱨᱚᱱ ᱦᱚᱲ ᱠᱚ ᱜᱚᱡ ᱞᱮᱱᱟ᱾ ᱱᱚᱶᱟ ᱫᱚ ᱱᱟᱜᱟᱢ ᱨᱮᱭᱟᱜ ᱟᱹᱰᱤ ᱵᱚᱛᱚᱨᱟᱱ ᱞᱟᱹᱰᱷᱟᱹᱭ ᱛᱟᱦᱮᱸ ᱠᱟᱱᱟ ᱾ ᱱᱚᱶᱟ ᱞᱟᱹᱰᱷᱟᱹᱭ ᱨᱮᱫᱚ ᱡᱮᱜᱮᱛ ᱨᱮᱱ ᱠᱟᱹᱣᱰᱤ ᱟᱹᱨᱤ ᱛᱮ ᱠᱮᱴᱮᱡ ᱫᱤᱥᱚᱢ ᱟᱯᱟᱱ ᱟᱹᱯᱤᱱ ᱵᱤᱨᱩᱫᱽ ᱛᱮᱠᱚ ᱢᱮᱱᱴᱚ ᱞᱮᱜ-ᱟ᱾ ᱢᱤᱫᱴᱟᱝ ᱢᱮᱱᱴᱚ ᱨᱮᱠᱚ ᱛᱟᱦᱮᱸ ᱠᱟᱱᱟ ᱤᱝᱞᱚᱱᱰ, ᱯᱷᱨᱟᱱᱥ ᱟᱨ ᱨᱟᱥᱤᱭᱟ᱾ ᱟᱠᱚ ᱵᱤᱨᱩᱫᱽ ᱨᱮᱠᱚ ᱛᱟᱦᱮᱸ ᱠᱟᱱᱟ ᱡᱟᱨᱢᱟᱱᱤ, ᱚᱥᱴᱨᱤᱭᱟ, ᱦᱚᱝᱜᱮᱨᱤ ᱟᱨ ᱤᱴᱟᱞᱤ ᱾ ᱱᱚᱶᱟ ᱨᱮ ᱟᱹᱰᱤ ᱜᱟᱱ ᱠᱷᱤᱛᱤ ᱦᱩᱭ ᱞᱮᱱᱟ᱾
ᱵᱟᱦᱨᱮ ᱡᱚᱱᱚᱲ
1ᱹ http://www.1914-1918-online.net/
2ᱹ http://www.greatwar.nl/
3ᱹ http://www.firstworldwar.com/
ᱪᱩᱨᱱᱤ ᱜᱟᱰᱟ
ᱪᱩᱨᱱᱤ ᱜᱟᱰᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱱᱚᱫᱤᱭᱟ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱝ ᱜᱟᱰᱟ ᱠᱟᱱᱟ᱾ ᱱᱚᱶᱟ ᱫᱚ ᱢᱟᱛᱷᱟᱵᱷᱟᱝᱜᱟ ᱜᱟᱰᱟ ᱨᱮᱱᱟᱜ ᱢᱤᱫ ᱪᱟᱸᱜᱟ ᱠᱟᱱᱟ, ᱱᱚᱣᱟ ᱛᱮᱫ ᱫᱚ ᱵᱟᱝᱞᱟᱫᱮᱥ ᱨᱮᱱᱟᱜ ᱠᱩᱥᱴᱤᱭᱟ ᱦᱚᱱᱚᱛ ᱨᱮᱱᱟᱜ ᱢᱩᱱᱥᱤᱜᱚᱸᱡᱽ ᱨᱮ ᱯᱚᱫᱽᱢᱟ ᱜᱟᱰᱟ ᱨᱮᱱᱟᱜ ᱪᱟᱸᱜᱟ ᱠᱟᱱᱟ᱾ ᱢᱟᱛᱷᱟᱵᱵᱟᱝᱜᱟ ᱫᱚ ᱵᱟᱨᱭᱟ ᱜᱟᱰᱟ ᱨᱮ ᱦᱟᱹᱴᱤᱧ ᱟᱠᱟᱱᱟ, ᱤᱪᱪᱷᱟᱢᱟᱛᱤ ᱟᱨ ᱪᱩᱨᱱᱤ, ᱱᱚᱫᱤᱭᱟ ᱦᱚᱱᱚᱛ ᱨᱮᱱᱟᱜ ᱢᱟᱡᱽᱫᱤᱭᱟ ᱥᱩᱨ ᱨᱮ᱾
ᱞᱤᱸᱜᱤᱱ ᱦᱚᱨ
ᱪᱩᱨᱱᱤ ᱫᱚ ᱥᱤᱵᱽᱱᱤᱵᱟᱥ, ᱦᱟᱸᱥᱠᱷᱟᱞᱤ, ᱵᱤᱨᱱᱚᱜᱚᱨ, ᱟᱨᱚᱝᱜᱷᱟᱴᱟ, ᱟᱨ ᱨᱟᱱᱟᱜᱷᱟᱴ ᱯᱟᱦᱴᱟ ᱠᱷᱚᱱ ᱦᱤᱡᱩᱜᱼᱟ ᱟᱨ ᱢᱩᱪᱟᱹᱫ ᱨᱮ ᱪᱟᱠᱫᱟᱦᱟ ᱥᱩᱨ ᱥᱤᱵᱽᱯᱩᱨ, ᱱᱚᱫᱤᱭᱟ ᱨᱮ ᱵᱷᱟᱜᱤᱨᱚᱛᱷᱤ ᱫᱷᱟᱨᱮ ᱨᱮ ᱥᱮᱞᱮᱫᱚᱜᱼᱟ᱾ ᱱᱚᱶᱟ ᱨᱮᱱᱟᱜ ᱡᱤᱞᱤᱧ ᱫᱚ ᱕᱖ ᱠᱤᱞᱚᱢᱤᱴᱚᱨ (᱓᱕ ᱢᱟᱭᱤᱞ) ᱾ ᱱᱤᱭᱟᱹ ᱜᱟᱰᱟ ᱫᱚ ᱒᱓.᱔᱐ ᱠᱚᱧᱮ, ᱘᱘.᱗᱐ ᱥᱟᱢᱟᱝ ᱟᱨ ᱒᱓.᱑᱓ ᱠᱚᱧᱮ, ᱘᱘.᱕᱐ ᱥᱟᱢᱟᱝ ᱨᱮ ᱢᱩᱪᱟᱹᱫ ᱟᱠᱟᱱᱟ᱾
ᱱᱟᱜᱟᱢ
ᱤᱱᱴᱚᱨᱱᱮᱥᱱᱟᱞ ᱡᱟᱨᱱᱮᱞ ᱚᱯᱷ ᱠᱟᱨᱮᱱᱴ ᱨᱤᱥᱚᱨᱪ ᱨᱮ ᱢᱤᱫ ᱚᱱᱚᱞ ᱞᱮᱠᱟᱛᱮ, ᱱᱚᱶᱟ ᱜᱟᱰᱟ ᱫᱚ ᱑᱗ ᱥᱟᱭ ᱥᱮᱨᱢᱟ ᱨᱮ ᱢᱤᱫ ᱢᱚᱦᱟᱨᱟᱡᱟ (ᱨᱟᱡᱟ) ᱦᱚᱛᱮᱛᱮ ᱦᱚᱨ ᱟᱜ ᱵᱮᱱᱟᱣ ᱛᱮ ᱜᱟᱰᱟ ᱛᱮᱭᱟᱨ ᱟᱠᱟᱱᱟ ᱚᱱᱟ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱠᱟᱱᱟ᱾ ᱡᱚᱞᱚᱝᱜᱤ ᱜᱟᱰᱟ ᱨᱮᱱᱟᱜ ᱢᱤᱫᱴᱟᱹᱝ ᱥᱩᱨ ᱥᱩᱯᱩᱨ ᱨᱮ ᱜᱟᱰᱟ ᱨᱮᱱᱟᱜ ᱫᱟᱜ ᱨᱮᱱᱟᱜ ᱦᱟᱹᱴᱤᱧ ᱠᱷᱟᱹᱛᱤᱨ ᱵᱚᱫᱚᱞ ᱟᱠᱟᱱᱟ ᱾
᱑᱙᱓᱐ ᱥᱮᱨᱢᱟ ᱨᱮ ᱱᱤᱭᱟᱹ ᱜᱟᱰᱟ ᱫᱚ ᱜᱟᱰᱟ ᱥᱮᱱᱚᱜ ᱟᱨ ᱵᱮᱯᱟᱨ ᱞᱟᱹᱜᱤᱫ ᱢᱤᱫ ᱢᱩᱬᱩᱛ ᱰᱟᱦᱟᱨ ᱛᱟᱦᱮᱸ ᱠᱟᱱᱟ᱾ ᱢᱮᱱᱠᱷᱟᱱ ᱒᱑ ᱥᱟᱭ ᱥᱮᱨᱢᱟ ᱨᱮ ᱱᱚᱶᱟ ᱫᱚ ᱟᱭᱢᱟ ᱞᱮᱠᱟᱱ ᱰᱷᱤᱯ ᱥᱟᱶᱛᱮ ᱯᱩᱞᱤ ᱛᱮ ᱯᱩᱨᱟᱹᱣ ᱟᱠᱟᱱᱟ, ᱡᱟᱦᱟᱸ ᱫᱚ ᱧᱮᱞᱚᱜᱼᱟ ᱟᱨᱵᱟᱝ ᱩᱱᱩᱢ ᱢᱮᱱᱟᱜᱼᱟ, ᱟᱨ ᱱᱤᱛᱚᱜ ᱫᱚ ᱫᱟᱜ ᱦᱚᱨ ᱞᱮᱠᱟᱛᱮ ᱵᱟᱝ ᱵᱮᱣᱦᱟᱨᱚᱜ ᱠᱟᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱜᱟᱰᱟ ᱛᱷᱚᱠ: ᱥᱤᱧᱚᱛ ᱨᱮᱭᱟᱜ ᱜᱟᱰᱟ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱜᱟᱰᱟ ᱛᱷᱚᱠ: ᱱᱚᱫᱤᱭᱟ ᱨᱮᱭᱟᱜ ᱜᱟᱰᱟ
ᱨᱟᱹᱱᱤᱜᱚᱸᱡᱽ ᱵᱚᱱᱚᱛ
ᱚᱛᱱᱚᱜ
ᱥᱤᱭᱟᱨᱥᱳᱞ ᱨᱟᱡᱽᱵᱟᱲᱤ 23.629°N, 87.115°W ᱨᱮ ᱢᱮᱱᱟᱜᱼᱟ ᱾ ᱨᱟᱹᱱᱤᱜᱚᱸᱡᱽ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱫᱚ ᱚᱡᱚᱭ ᱫᱟᱢᱚᱫᱚᱨ ᱵᱚᱨᱟᱠᱚᱨ ᱰᱟᱦᱟᱨ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾
ᱨᱟᱹᱱᱤᱜᱚᱸᱡᱽ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱟᱥᱟᱱᱥᱳᱞ (ᱱᱚᱜᱚᱨ ᱱᱤᱜᱟᱢ)/ᱨᱟᱹᱱᱤᱜᱚᱸᱡᱽ ᱟᱨ ᱡᱟᱢᱩᱨᱤᱭᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱚᱱᱰᱟᱞ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱵᱟᱸᱠᱩᱲᱟ ᱦᱚᱱᱚᱛ ᱨᱮ ᱢᱮᱡᱤᱭᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱟᱥᱟᱱᱥᱳᱞ (ᱱᱚᱜᱚᱨ ᱱᱤᱜᱟᱢ)/ᱵᱟᱨᱟᱵᱚᱱᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱨᱟᱹᱱᱤᱜᱚᱸᱡᱽ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱕᱘.᱒᱘ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱖ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱗᱔ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱑᱒ ᱜᱚᱴᱟᱝ ᱢᱚᱣᱡᱟ ᱟᱨ ᱑᱒ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱟᱥᱟᱱᱥᱳᱞ ᱟᱨ ᱨᱟᱹᱱᱤᱜᱚᱸᱡᱽ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱨᱟᱹᱱᱤᱜᱚᱸᱡᱽ ᱨᱮ ᱢᱮᱱᱟᱜᱼᱟ ᱾
ᱨᱟᱹᱱᱤᱜᱚᱸᱡᱽ ᱵᱚᱱᱚᱛ/ᱯᱚᱸᱪᱟᱭᱚᱛ ᱥᱟᱢᱤᱛᱤ ᱨᱮᱱᱟᱜ ᱜᱨᱟᱢ ᱯᱟᱸᱪᱟᱭᱟᱛ ᱠᱚ ᱢᱮᱱᱟᱜᱼᱟ: ᱚᱢᱨᱟᱥᱳᱴᱟ, ᱵᱚᱞᱞᱚᱵᱽᱯᱩᱨ, ᱤᱜᱟᱨᱟ, ᱡᱮᱢᱟᱨᱤ, ᱨᱟᱛᱤᱵᱟᱛᱤ ᱟᱨ ᱛᱤᱨᱟᱴ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱨᱟᱹᱱᱤᱜᱚᱸᱡᱽ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱐᱖,᱔᱔᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱒᱓,᱐᱒᱓ ᱦᱚᱲ ᱫᱚ ᱟᱹᱛᱩ ᱨᱮ ᱘᱓,᱔᱑᱘ ᱦᱚᱲ ᱫᱚ ᱥᱚᱦᱚᱨ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱕᱕,᱘᱓᱕ (᱕᱒%) ᱠᱚᱲᱟ ᱟᱨ ᱕᱐,᱖᱐᱖ (᱔᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱑᱒,᱘᱘᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱓᱗,᱔᱙᱑ (᱓᱕.᱒᱒%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱙,᱙᱘᱒ (᱙.᱓᱘%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱨᱟᱹᱱᱤᱜᱚᱸᱡᱽ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱨᱟᱛᱤᱵᱟᱛᱤ (᱔,᱕᱐᱘), ᱪᱟᱯᱩᱭ (᱕,᱓᱕᱘), ᱡᱮᱢᱟᱨᱤ (ᱡᱮ.ᱠᱮ. ᱱᱚᱜᱚᱨ ᱴᱟᱣᱱᱥᱤᱯ) (᱑᱓,᱑᱗᱙), ᱵᱚᱸᱥᱨᱟ (᱕,᱗᱐᱓), ᱵᱮᱞᱮᱵᱟᱛᱷᱚᱱ (᱔,᱔᱕᱙), ᱪᱮᱞᱟᱰ (᱗,᱔᱗᱑), ᱢᱩᱨᱜᱚᱛᱷᱳᱞ (᱗,᱓᱗᱑), ᱚᱢᱠᱩᱞᱟ (᱕,᱔᱔᱕), ᱵᱚᱠᱷᱛᱚᱨᱱᱚᱜᱚᱨ (᱕,᱑᱑᱒), ᱮᱜᱟᱨᱟ (᱗,᱖᱒᱓), ᱥᱟᱦᱮᱵᱽᱜᱚᱸᱡᱽ (᱔,᱗᱑᱕), ᱨᱚᱜᱷᱩᱱᱟᱛᱷᱪᱚᱠ (᱖,᱐᱐᱖) ᱟᱨ ᱵᱚᱞᱞᱚᱵᱽᱯᱩᱨ (᱖ ᱔᱖᱘) ᱾
ᱨᱟᱹᱱᱤᱜᱚᱸᱡᱽ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱛᱤᱨᱟᱴ (᱔,᱒᱒᱔) ᱾
ᱨᱟᱹᱱᱤᱜᱚᱸᱡᱽ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱮᱴᱟᱜ ᱟᱹᱛᱩ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱥᱟᱣᱨᱟ (᱒,᱑᱙᱑), ᱠᱩᱢᱟᱨᱰᱤᱰᱟ (᱒,᱑᱔᱒), ᱪᱚᱞᱵᱚᱞᱯᱩᱨ (᱓,᱕᱖᱗), ᱦᱚᱨᱨᱵᱷᱚᱸᱜᱟ (᱑,᱙᱐᱗), ᱫᱚᱢᱞᱤᱭᱟ (᱑,᱑᱑᱘), ᱱᱟᱨᱚᱱᱠᱩᱨᱤ (᱒,᱑᱗᱖), ᱱᱤᱢᱪᱟ (᱒,᱐᱖᱕), ᱪᱚᱠ ᱡᱚᱱᱫᱷᱟᱨᱟ (᱓᱔᱓), ᱥᱳᱱᱟᱪᱳᱨᱟ (᱑᱑), ᱪᱚᱠ ᱵᱨᱤᱱᱫᱟᱵᱚᱱᱯᱩᱨ (᱘᱑᱘) ᱟᱨ ᱱᱚᱯᱩᱨ (᱒,᱔᱖᱑) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱨᱟᱹᱱᱤᱜᱚᱸᱡᱽ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱖᱙,᱙᱘ ᱜᱚᱴᱟᱝ (᱗᱓.᱘᱖%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱔᱐,᱗᱓᱓ (᱘᱒.᱙᱐%) ᱠᱚᱲᱟ ᱟᱨ ᱒᱘,᱓᱖᱕ (᱖᱓.᱘᱖%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱑᱙.᱐᱔% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱕᱖.᱓᱙% ᱫᱚ ᱵᱟᱝᱞᱟ, ᱓᱒.᱑᱖% ᱫᱚ ᱦᱤᱱᱫᱤ, ᱖.᱘᱙% ᱫᱚ ᱥᱟᱱᱛᱟᱲᱤ ᱟᱨ ᱒.᱐᱕% ᱫᱚ ᱩᱨᱫᱩ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱛᱟᱦᱮᱸᱫ ᱾
ᱦᱮᱡ ᱥᱮᱱ
ᱵᱚᱨᱫᱷᱚᱢᱟᱱ-ᱟᱥᱟᱱᱥᱳᱞ ᱠᱷᱚᱸᱰ ᱫᱚ ᱱᱚᱣᱟ ᱦᱟᱵᱽᱲᱟ-ᱜᱟᱭᱟ-ᱫᱤᱞᱞᱤ ᱞᱟᱭᱤᱱ, ᱦᱟᱵᱽᱲᱟ-ᱤᱞᱟᱦᱟᱵᱟᱫᱽ-ᱢᱩᱢᱵᱟᱭ ᱞᱟᱭᱤᱱ ᱟᱨ ᱦᱟᱵᱽᱲᱟ-ᱫᱤᱞᱞᱤ ᱢᱩᱬ ᱞᱟᱭᱤᱱ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ, ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱟᱨ ᱨᱟᱹᱱᱤᱜᱚᱸᱡᱽ ᱨᱮ ᱢᱤᱫ ᱥᱴᱮᱥᱚᱱ ᱢᱮᱱᱟᱜᱼᱟ ᱾
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱙ (ᱢᱟᱨᱮ ᱮᱞ ᱮᱱ.ᱮᱪ ᱒) ᱟᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱔ (ᱢᱟᱨᱮ ᱮᱞ ᱮᱱ.ᱮᱪ ᱖᱐) ᱫᱚ ᱫᱚ ᱨᱟᱹᱱᱤᱜᱚᱸᱡᱽ ᱨᱮ ᱯᱟᱨᱚᱢᱚᱜᱼᱟ ᱾
ᱦᱚᱲᱢᱚ ᱥᱟᱶᱟᱨ
᱒᱐᱑᱔ ᱥᱟᱞ ᱨᱮ, ᱨᱟᱹᱱᱤᱜᱚᱸᱡᱽ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱫᱮᱦᱟᱛ ᱟᱥᱯᱟᱛᱟᱞ, ᱢᱤᱫᱴᱟᱹᱝ ᱵᱚᱱᱚᱛ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ, ᱵᱟᱨᱭᱟ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ, ᱢᱤᱫᱴᱟᱹᱝ ᱛᱟᱞᱢᱟ ᱥᱚᱨᱠᱟᱨ/ᱯᱤ.ᱮᱥ.ᱭᱩ ᱢᱮᱰᱤᱠᱟᱞ ᱛᱟᱞᱢᱟ ᱟᱨ ᱯᱩᱱᱭᱟᱹ ᱱᱤᱡᱮ ᱟᱥᱯᱟᱛᱟᱞ ᱚᱲᱟᱜ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱨᱮ ᱜᱩᱴ ᱑᱐᱗ ᱜᱚᱴᱟᱝ ᱵᱮᱰ ᱟᱨ ᱘ ᱰᱚᱠᱴᱚᱨ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱒᱐ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱡᱚᱜᱚ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾
ᱵᱚᱞᱞᱚᱵᱽᱯᱩᱨ ᱫᱮᱦᱟᱛ ᱟᱥᱯᱟᱛᱟᱞ, ᱵᱚᱞᱞᱚᱵᱽᱯᱩᱨ ᱨᱮ ᱕᱐ ᱵᱮᱰ ᱟᱜ ᱫᱚ ᱨᱟᱹᱱᱤᱜᱚᱸᱡᱽ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱨᱟᱹᱱᱤᱜᱚᱸᱡᱽ ᱨᱮ ᱨᱟᱹᱱᱤᱜᱚᱸᱡᱽ ᱵᱚᱱᱚᱛ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱫᱚ ᱒᱕ ᱵᱮᱰ ᱥᱟᱶᱛᱮ ᱠᱟᱹᱢᱤᱭᱟ ᱾ ᱵᱚᱠᱷᱛᱚᱨᱱᱚᱜᱚᱨ (᱖ ᱵᱮᱰ ᱟᱜ) ᱟᱨ ᱛᱤᱨᱟᱴ (᱖ ᱵᱮᱰ ᱟᱜ) ᱨᱮ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱢᱮᱱᱟᱜᱼᱟ ᱾ ᱵᱚᱸᱥᱨᱟ ᱨᱮ ᱤ.ᱥᱤ.ᱮᱞ ᱵᱚᱸᱥᱨᱟ ᱟᱥᱯᱟᱛᱟᱞ ᱫᱚ ᱕᱐ ᱵᱮᱰ ᱥᱟᱶᱛᱮ ᱠᱟᱹᱢᱤᱭᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱯᱟᱪᱮ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱡᱷᱟᱨᱠᱷᱚᱸᱰ ᱨᱚᱠᱥᱟ ᱥᱚᱠᱛᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱡᱷᱟᱨᱠᱷᱚᱸᱰ ᱨᱚᱠᱥᱟ ᱥᱚᱠᱛᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ (JRSU) ᱫᱚ ᱢᱤᱫ ᱯᱚᱱᱚᱛ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱟᱱᱟ ᱱᱚᱣᱟ ᱫᱚ ᱨᱟᱺᱪᱤ, ᱡᱷᱟᱨᱠᱷᱚᱸᱰ, ᱥᱤᱧᱚᱛ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱡᱷᱟᱨᱠᱷᱚᱸᱰ ᱥᱚᱨᱠᱟᱨ ᱦᱚᱛᱮᱛᱮ ᱡᱷᱟᱨᱠᱷᱚᱸᱰ ᱨᱚᱠᱥᱟ ᱥᱚᱠᱛᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱮᱠᱴ, ᱒᱐᱑᱖ ᱥᱟᱞ ᱨᱮ ᱛᱷᱟᱯᱚᱱ ᱞᱮᱱᱟ ᱛᱟᱦᱮᱸᱫ ᱾ ᱱᱚᱣᱟ ᱫᱚ ᱯᱩᱞᱤᱥ ᱥᱟᱬᱮᱥ ᱟᱨ ᱨᱩᱠᱷᱤᱭᱟᱹ ᱢᱮᱱᱮᱡᱽᱢᱮᱱᱴ ᱨᱮᱱᱟᱜ ᱴᱚᱴᱷᱟ ᱨᱮ ᱠᱚᱨᱥ ᱪᱟᱞ ᱦᱩᱭᱩᱜ ᱠᱟᱱᱟ ᱾
ᱱᱟᱜᱟᱢ
ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱛᱷᱟᱯᱚᱱ ᱫᱚ ᱒᱓ ᱡᱟᱱᱩᱣᱟᱨᱤ ᱒᱐᱑᱖ ᱥᱟᱞ ᱨᱮ ᱨᱩᱠᱷᱤᱭᱟᱹ ᱢᱚᱱᱛᱨᱤ ᱢᱚᱱᱚᱦᱚᱨ ᱯᱚᱨᱨᱤᱠᱚᱨ ᱦᱚᱛᱮᱛᱮ ᱫᱚᱦᱚ ᱞᱮᱱ ᱛᱟᱦᱮᱸᱫ ᱾ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱔ ᱚᱠᱴᱚᱵᱚᱨ ᱒᱐᱑᱖ ᱥᱟᱞ ᱨᱮ ᱑᱗᱙ ᱪᱮᱛᱮᱫᱤᱭᱟᱹ ᱠᱚ ᱥᱟᱶ ᱢᱚᱬᱮ ᱜᱚᱴᱟᱝ ᱠᱚᱨᱥ ᱨᱮ ᱡᱷᱤᱜ ᱟᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱯᱚᱱᱚᱛ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱚ ᱛᱷᱚᱠ:Educational institutions established in 2016 ᱛᱷᱚᱠ:2016 establishments in Jharkhand ᱛᱷᱚᱠ:ᱨᱟᱺᱪᱤ ᱨᱮ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱨ ᱠᱚᱞᱮᱡᱽ ᱠᱚ
ᱫᱷᱩᱞᱮ
ᱫᱷᱩᱞᱮ ᱫᱚ ᱥᱤᱧᱚᱛ ᱨᱮᱱᱟᱜ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱱᱟᱜ ᱠᱚᱧᱮᱼᱯᱟᱪᱮ ᱥᱮᱫ ᱨᱮ ᱫᱷᱩᱞᱮ ᱦᱚᱱᱚᱛ ᱨᱮ ᱢᱮᱱᱟᱜ ᱢᱤᱫ ᱢᱩᱬ ᱥᱚᱦᱚᱨ ᱠᱟᱱᱟ ᱾ ᱡᱟᱦᱟᱸ ᱯᱟᱪᱮ ᱠᱷᱟᱱᱫᱮᱥ ᱧᱩᱛᱩᱢ ᱛᱮ ᱵᱟᱰᱟᱭᱚᱜᱼᱟ ᱾ ᱯᱚᱸᱡᱟᱨᱟ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜ, ᱫᱷᱩᱞᱮ ᱮᱢ.ᱟᱭᱤ.ᱰᱤ.ᱥᱤ., ᱟᱨ.ᱴᱤ.ᱳ. ᱟᱨ ᱮᱢ.ᱴᱤ.ᱰᱤ.ᱥᱤ. ᱨᱮᱱᱟᱜ ᱴᱚᱴᱷᱟᱠᱤᱭᱟᱹ ᱦᱮᱰᱠᱩᱣᱟᱴᱚᱨ ᱢᱮᱱᱟᱜᱼᱟ ᱾
ᱤᱱᱰᱟᱥᱴᱨᱤ ᱴᱚᱴᱷᱟ, ᱟᱥᱲᱟ, ᱟᱥᱯᱟᱛᱟᱞ, ᱥᱩᱯᱟᱨᱢᱟᱨᱠᱮᱴ ᱟᱨ ᱟᱲᱟᱜ ᱴᱚᱴᱷᱟᱹᱨᱤ ᱥᱟᱶᱛᱮ ᱥᱚᱦᱚᱨ ᱨᱮ ᱠᱚᱢᱭᱩᱱᱤᱠᱮᱥᱚᱱ ᱟᱨ ᱦᱤᱡᱩᱜ ᱥᱮᱱᱚᱜ ᱵᱮᱱᱟᱣᱟᱜ ᱢᱮᱱᱟᱜᱼᱟ ᱾ ᱫᱷᱩᱞᱮ ᱨᱟᱯᱷᱞᱮ ᱨᱮ ᱯᱚᱱᱚᱛ ᱡᱟᱜᱟᱛ ᱨᱮ ᱞᱩᱜᱽᱲᱤ, ᱡᱚᱢ ᱥᱩᱱᱩᱢ ᱟᱨ ᱵᱤᱡᱽᱞᱤᱼᱠᱚᱨᱜᱷᱟ ᱨᱮᱱᱟᱜ ᱟᱜᱟᱢᱤ ᱛᱟᱞᱢᱟ ᱠᱷᱚᱱ ᱢᱩᱫᱽ ᱨᱮ ᱢᱤᱫ ᱞᱮᱠᱟᱛᱮ ᱵᱟᱲᱦᱟᱜ ᱟ ᱟᱨ ᱯᱮᱭᱟ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱡᱚᱸᱠᱥᱥᱱ ᱨᱮ ᱦᱩᱭᱩᱜ ᱨᱮᱱᱟᱜ ᱞᱟᱹᱠᱛᱤᱭᱟᱱ ᱞᱟᱵᱷ ᱟᱨᱡᱟᱣ ᱮᱱᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱼ᱓, ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱼ᱖ ᱟᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱼ᱒᱑᱑ ᱟᱨ ᱟᱹᱰᱤ ᱜᱟᱱ ᱢᱟᱱᱢᱟᱰ ᱼ ᱤᱱᱫᱚᱨ ᱨᱮᱞ ᱯᱨᱚᱡᱮᱠᱴ ᱾ ᱠᱮᱡ ᱫᱤᱱ ᱦᱩᱭ ᱛᱟᱭᱚᱢ, ᱵᱷᱩᱛᱟᱞ ᱯᱟᱨᱤᱣᱟᱦᱟᱢ ᱢᱚᱱᱛᱨᱤ ᱫᱚ ᱥᱩᱨ ᱥᱩᱯᱩᱨ ᱨᱮᱱᱟᱜ ᱔ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱨᱮ ᱵᱚᱫᱚᱞ ᱨᱮᱱᱟᱜ ᱤᱡᱡᱚᱛ ᱮ ᱮᱢ ᱠᱮᱫᱼᱟ, ᱚᱱᱟ ᱛᱟᱭᱚᱢ ᱫᱷᱩᱞᱮ ᱗ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱨᱮᱱᱟᱜ ᱠᱟᱱᱵᱟᱨᱡᱮᱸᱥ ᱨᱮ ᱢᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱛᱟᱨᱟ ᱥᱚᱦᱚᱨ ᱠᱷᱚᱱ ᱢᱩᱫᱽ ᱨᱮ ᱢᱤᱫᱴᱟᱝ ᱜᱮ ᱦᱩᱭᱩᱜᱼᱟ ᱾ ᱫᱷᱩᱞᱮ ᱟᱨ ᱱᱟᱥᱤᱠ ᱛᱟᱞᱟ ᱱᱟᱯᱟᱭ ᱵᱮᱵᱚᱥᱛᱟ ᱠᱷᱚᱱ ᱥᱮᱞᱮᱫ ᱮᱱᱟ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱼ᱓ ᱫᱚ ᱯᱩᱱ ᱞᱮᱱ ᱠᱷᱚᱱ ᱛᱩᱨᱩᱭ ᱞᱮᱱ ᱨᱮ ᱵᱚᱫᱚᱞ ᱨᱮᱱᱟᱜ ᱩᱴᱱᱟᱹᱣ ᱥᱮᱱᱟᱜ ᱠᱟᱱᱟ ᱾
ᱫᱷᱩᱞᱮ ᱥᱚᱦᱚᱨ ᱦᱚᱸ ᱫᱤᱞᱞᱤ ᱢᱩᱢᱵᱟᱭ ᱤᱱᱰᱟᱥᱴᱨᱤ ᱠᱚᱨᱤᱰᱚᱨ ᱯᱨᱚᱡᱮᱠᱴ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ, ᱪᱮᱫᱟᱜ ᱪᱮ ᱱᱚᱰ ᱼ᱑᱗, ᱥᱤᱧᱚᱛ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱢᱟᱨᱟᱝ ᱠᱩᱠᱢᱩ ᱧᱮᱞᱟᱜ ᱵᱤᱱᱤᱭᱟᱹᱫᱤ ᱰᱷᱟᱸᱪᱟ ᱠᱟᱹᱢᱤ ᱢᱮᱱᱟᱜᱼᱟ, ᱚᱠᱚᱭᱟᱜ ᱛᱷᱟᱱ ᱱᱟᱣᱟ ᱤᱱᱰᱟᱥᱴᱨᱤ ᱥᱚᱦᱚᱨ ᱨᱮᱱᱟᱜ ᱩᱴᱱᱟᱹᱣ ᱞᱟᱹᱜᱤᱫ ᱟᱨ ᱫᱚᱥᱟᱨ ᱯᱤᱲᱤ ᱨᱮᱱᱟᱜ ᱴᱮᱠᱱᱚᱞᱚᱡᱤ ᱫᱚ ᱵᱩᱱᱤᱭᱟᱹᱫᱤ ᱰᱷᱟᱸᱪᱮ ᱴᱚᱴᱷᱟ ᱨᱮ ᱵᱚᱫᱚᱞᱚᱜᱼᱟ ᱾
ᱦᱩᱰᱤᱧ ᱥᱚᱦᱚᱨ ᱨᱮ ᱠᱟᱹᱢᱤ ᱥᱤᱨᱡᱚᱱ ᱨᱮᱱᱟᱜ ᱢᱤᱫ ᱴᱷᱟᱶ ᱞᱮᱠᱟᱛᱮ, ᱤᱞᱮᱠᱴᱨᱚᱱᱤᱠᱥ ᱟᱨ ᱟᱭᱤᱴᱤ ᱢᱚᱱᱛᱨᱤ ᱫᱚ ᱫᱷᱩᱞᱮ ᱨᱮ ᱯᱤᱵᱤᱳ ᱴᱷᱟᱯᱚᱱ ᱞᱟᱹᱜᱤᱫ ᱛᱮ ᱢᱩᱬ ᱜᱚᱲᱚ ᱮᱢ ᱠᱮᱫᱼᱟ ᱾
ᱚᱛᱱᱚᱜ
ᱫᱷᱩᱞᱮ 20.9°N, 74.78°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱒᱕᱐ ᱢᱤᱴᱚᱨ (᱗᱘᱗ ᱯᱷᱤᱴ) ᱢᱮᱱᱟᱜᱼᱟ ᱾ ᱫᱷᱩᱞᱮ ᱠᱷᱟᱱᱫᱮᱥ ᱴᱚᱴᱷᱟ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱫᱟᱠᱠᱟᱱ ᱯᱟᱴᱷᱟᱨ ᱨᱮᱱᱟᱜ ᱠᱚᱧᱮᱼᱯᱟᱪᱮ ᱠᱚᱬ ᱨᱮ ᱵᱮᱱᱟᱜ ᱠᱟᱱᱟ ᱾
ᱫᱷᱩᱞᱮ ᱦᱚᱱᱚᱛ ᱨᱮᱱᱟᱜ ᱥᱤᱢᱟᱹ ᱯᱟᱪᱮ ᱨᱮ ᱜᱩᱡᱽᱨᱟᱴ ᱯᱚᱱᱚᱛ ᱟᱨ ᱠᱚᱧᱮ ᱨᱮ ᱢᱚᱫᱷᱭᱚ ᱯᱨᱚᱫᱮᱥ ᱥᱟᱶ ᱱᱚᱱᱫᱩᱨᱵᱟᱨ ᱦᱚᱱᱚᱛ ᱠᱷᱚᱱ ᱞᱟᱜᱟᱣ ᱟᱠᱟᱱᱟ, ᱟᱨ ᱮᱛᱚᱢ ᱟᱨ ᱥᱟᱢᱟᱝ ᱨᱮ ᱱᱟᱥᱤᱠ ᱦᱚᱱᱚᱛ ᱟᱨ ᱡᱟᱞᱜᱟᱶ ᱦᱚᱱᱚᱛ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱛᱟᱯᱤ ᱜᱟᱰᱟ ᱨᱮᱱᱟᱜ ᱜᱷᱟᱴᱤ ᱨᱮ ᱯᱚᱸᱡᱟᱨᱟ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱫᱷᱩᱞᱮ ᱨᱤᱱ ᱦᱚᱲ ᱮᱞ ᱗᱗᱖,᱐᱙᱓ ᱜᱟᱱ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱡᱷᱚᱦ, ᱠᱚᱲᱟ ᱟᱜ ᱦᱚᱲ ᱮᱞ ᱕᱒% ᱟᱨ ᱛᱤᱨᱞᱟᱹ ᱟᱜ ᱔᱘% ᱢᱮᱛᱟᱜᱼᱟ ᱾ ᱫᱷᱩᱞᱮ ᱨᱮᱱᱟᱜ ᱥᱮᱪᱮᱫ ᱫᱚᱨ ᱘᱕% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱫᱚᱨ ᱗᱔% ᱠᱷᱚᱱ ᱰᱮᱦᱮᱨ ᱜᱮᱭᱟ: ᱠᱚᱲᱟ ᱟᱜ ᱥᱮᱪᱮᱫ ᱘᱐% ᱢᱮᱛᱟᱜᱼᱟ, ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱖᱙% ᱢᱮᱛᱟᱜᱼᱟ ᱾ ᱑᱓% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾
ᱩᱰᱟᱹᱱ ᱰᱟᱦᱟᱨ
ᱫᱷᱩᱞᱮ ᱩᱰᱟᱹᱱ ᱰᱟᱹᱦᱤ ᱫᱷᱩᱞᱮ ᱥᱚᱦᱚᱨ ᱨᱮᱱᱟᱜ ᱜᱚᱸᱫᱩᱨ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱨᱮᱱᱵᱮ ᱑,᱔᱐᱐ ᱢᱤᱴᱚᱨ (᱔,᱖᱐᱐ ᱯᱷᱤᱴ) ᱡᱤᱞᱤᱧ ᱢᱮᱱᱟᱜᱼᱟ ᱾ ᱟᱱᱩᱰᱩᱪᱤᱛ ᱥᱮᱵᱟ ᱟᱜ ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱥᱤᱨᱰᱤ (᱑᱖᱐ ᱠᱤᱞᱚᱢᱤᱴᱚᱨ), ᱟᱣᱨᱟᱸᱜᱟᱵᱟᱫᱽ (᱑᱔᱘ ᱠᱤᱞᱚᱢᱤᱴᱚᱨ), ᱯᱩᱱᱮ (᱓᱔᱐ ᱠᱤᱞᱚᱢᱤᱴᱚᱨ), ᱟᱨ ᱢᱩᱢᱵᱟᱭ (᱓᱕᱐ ᱠᱤᱞᱚᱢᱤᱴᱚᱨ) ᱨᱮ ᱢᱮᱱᱟᱜᱼᱟ ᱾ ᱫᱷᱩᱞᱮ ᱩᱰᱟᱹᱱ ᱰᱟᱹᱦᱤ ᱫᱚ ᱩᱰᱟᱹᱜ ᱜᱟᱹᱰᱤ ᱥᱮᱪᱮᱫᱚᱜ ᱟᱨ ᱯᱟᱭᱞᱚᱴ ᱥᱮᱪᱮᱫᱚᱜ ᱨᱮᱱᱟᱜ ᱵᱮᱵᱚᱥᱛᱟ ᱯᱨᱟᱯᱷᱤᱰ ᱟᱠᱟᱫᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱛᱟᱞᱩᱠ ᱠᱚ ᱛᱷᱚᱠ:Planned cities in India ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱥᱚᱦᱚᱨ ᱠᱚ
ᱯᱩᱥᱠᱤᱱ ᱟᱞᱮᱠᱡᱟᱱᱰᱟᱨ
ᱜᱩᱨ : ᱑᱐ ᱯᱷᱮᱵᱨᱩᱣᱟᱨᱤ, ᱑᱘᱓᱗ ᱥᱮᱸᱴ       ᱯᱤᱴᱚᱨᱥᱵᱚᱨᱜᱽ, ᱨᱩᱥ
ᱠᱟᱢᱠᱟᱡᱽ : ᱚᱱᱚᱬᱦᱤᱭᱟᱹ ᱟᱨ ᱚᱱᱚᱞᱤᱭᱟᱹ
ᱡᱟᱹᱛᱤ : ᱨᱩᱥᱤᱭᱟᱱ
ᱯᱟᱹᱨᱥᱤ : ᱨᱩᱥᱤᱭᱟᱱ ᱯᱟᱹᱨᱥᱤ
ᱥᱟᱛᱟᱢ : ᱚᱱᱚᱬᱦᱮ
ᱚᱱᱚᱬᱦᱮ ᱮᱛᱚᱦᱚᱵ
ᱜᱮᱵᱟᱨ ᱵᱚᱪᱷᱚᱨ ᱵᱚᱭᱚᱥ ᱨᱮ ᱯᱩᱥᱠᱤᱱ ᱫᱚ Tsarskoye Selo ᱨᱮᱭᱟᱜ ᱵᱳᱰᱤᱝ ᱟᱥᱲᱟ ᱨᱮ ᱯᱟᱲᱦᱟᱣᱜ ᱞᱟᱹᱜᱤᱫ ᱠᱚ ᱵᱷᱮᱡᱟ ᱠᱮᱫᱮᱭᱟ ᱾ ᱑᱘᱑᱗ ᱥᱟᱞᱮᱨᱮ ᱯᱩᱥᱠᱤᱱ ᱫᱚ ᱯᱟᱲᱦᱟᱣ ᱮ ᱯᱩᱨᱟᱹ ᱠᱮᱫᱛᱮ ᱥᱮᱸᱴ ᱯᱤᱴᱚᱨᱥᱵᱚᱨᱜᱽ ᱮ ᱨᱩᱣᱟᱹᱲ ᱦᱮᱡ ᱮᱱᱟ ᱾ ᱟᱨ ᱵᱤᱫᱮᱥ ᱢᱚᱱᱛᱨᱟᱲᱚᱭ ᱨᱮᱭᱟᱜ ᱠᱟᱹᱢᱤ ᱠᱚ ᱥᱟᱶ ᱥᱟᱶ ᱛᱮ ᱩᱱᱤᱭᱟᱜ ᱯᱩᱨᱟᱹ ᱚᱠᱛᱚ ᱚᱱᱚᱬᱦᱮ ᱟᱨ ᱨᱟᱹᱥᱨᱟᱹ ᱨᱚᱢᱚᱡᱽ ᱛᱮ ᱚᱠᱛᱚ ᱛᱟᱭ ᱠᱷᱮᱢᱟᱣ ᱮᱱᱟ ᱾ ᱱᱤᱭᱟᱹ ᱚᱠᱛᱚ ᱨᱮ ᱥᱮᱱᱟ ᱨᱤᱱ ᱡᱩᱣᱟᱹᱱ ᱚᱯᱷᱤᱥᱚᱨ ᱠᱚ ᱦᱚᱛᱮᱛᱮ ᱵᱮᱱᱟᱣ ᱟᱠᱟᱱ ᱥᱟᱶᱦᱮᱫ ᱜᱟᱶᱛᱟ ᱜᱨᱤᱱᱞᱮᱸᱯ ᱨᱮᱦᱚᱸ ᱩᱱᱤ ᱥᱮᱱᱚᱜ ᱮ ᱮᱛᱚᱦᱚᱵ ᱠᱮᱜᱼᱟ ᱾ ᱡᱟᱦᱟᱸᱨᱮ ᱩᱱᱤᱭᱟᱜ ᱚᱱᱚᱬᱦᱮ ᱥᱟᱹᱜᱩᱱ ᱫᱟᱨᱟᱢ ᱮᱱᱟ ᱾ ᱢᱮᱞᱟᱱ ᱦᱚᱭ ᱦᱤᱥᱤᱫ ᱨᱮ ᱟᱡᱟᱜ ᱩᱭᱦᱟᱹᱨ ᱮ ᱥᱚᱫᱚᱨ ᱫᱟᱲᱮᱭᱟᱜ ᱨᱮᱭᱟᱜ ᱯᱷᱩᱨᱜᱟᱹᱞ ᱨᱮᱭᱟᱜ ᱛᱟᱠ ᱮ ᱵᱮᱵᱷᱟᱨ ᱠᱮᱫ ᱥᱟᱶ ᱥᱟᱶᱛᱮ ᱯᱩᱥᱠᱤᱱ ᱫᱚ ᱳᱰ ᱴᱩ ᱞᱤᱵᱚᱨᱴᱤ (ᱨᱟᱲᱟ ᱫᱩᱜᱚᱜ ᱞᱟᱹᱜᱤᱫ ᱥᱮᱨᱮᱧ, ᱑᱘᱑᱗), ᱪᱟᱫᱟᱭᱮᱵ ᱞᱟᱹᱜᱤᱫ (᱑᱘᱑᱘), ᱟᱨ ᱫᱤᱥᱚᱢ (᱑᱘᱑᱙), ᱞᱮᱠᱟᱱ ᱚᱱᱚᱬᱦᱮᱭ ᱚᱞ ᱞᱮᱜᱼᱟ ᱾ ᱫᱩᱠᱷᱤᱱ ᱨᱮ ᱭᱮᱠᱟᱛᱮᱨᱤᱱᱳᱥᱞᱟᱵ, ᱠᱟᱠᱮᱥᱚᱥ, ᱟᱨ ᱠᱨᱤᱢᱤᱭᱟ ᱨᱮᱭᱟᱜ ᱟᱡᱟᱜ ᱥᱟᱸᱜᱷᱟᱨ ᱚᱠᱛᱚ ᱨᱮ ᱩᱱᱤ ᱟᱹᱰᱤ ᱡᱩᱨ ᱮ ᱯᱟᱲᱦᱟᱣ ᱮᱱᱟ ᱟᱨ ᱫᱚᱢᱮᱭ ᱚᱞ ᱠᱮᱜᱼᱟ ᱾ ᱱᱤᱭᱟᱹ ᱚᱠᱛᱚ ᱨᱮ ᱩᱱᱤ ᱟᱡᱨ ᱦᱚᱸᱭ ᱟᱡᱟᱨ ᱮᱱᱟ ᱾ ᱟᱨ General Rievesky ᱭᱟᱜ ᱜᱷᱟᱨᱚᱸᱡᱽ ᱥᱟᱶᱛᱮ ᱠᱟᱠᱮᱥᱚᱥ ᱟᱨ ᱠᱨᱤᱢᱤᱭᱟᱭ ᱪᱟᱞᱟᱣ ᱮᱱᱟ ᱾ ᱯᱩᱥᱠᱤᱱᱟᱜ ᱡᱤᱭᱚᱱ ᱨᱮ ᱱᱚᱶᱟ ᱥᱟᱺᱜᱷᱟᱨ ᱫᱚ ᱩᱱᱩᱭᱦᱟᱹᱨ ᱞᱮᱠᱟᱛᱮ ᱛᱟᱦᱮᱸ ᱫᱚᱦᱚ ᱮᱱᱟ ᱾
᱑᱘᱒᱓ ᱥᱟᱞᱮᱨᱮ ᱩᱱᱤ ᱫᱚ ᱳᱫᱮᱥᱥᱟ ᱛᱮᱠᱚ ᱠᱩᱞ ᱠᱮᱫᱮᱭᱟ ᱾ ᱳᱫᱮᱥᱥᱟ ᱨᱮ ᱡᱟᱦᱟᱸᱭ ᱵᱟᱨᱮᱭᱟ ᱠᱩᱲᱤ ᱦᱚᱯᱚᱱ ᱥᱟᱞᱟᱜ ᱟᱡᱟᱜ ᱥᱩᱨ ᱥᱟᱹᱜᱟᱹᱭ ᱡᱚᱲᱟᱣ ᱮᱱᱟ ᱾ ᱩᱱᱠᱤᱱ ᱵᱷᱤᱛᱨᱤ ᱨᱮ ᱢᱤᱫ ᱫᱚ ᱥᱟᱨᱵᱤᱭᱟᱱ ᱵᱮᱯᱟᱨᱤᱭᱟᱹ ᱭᱤᱡ ᱤᱴᱟᱞᱤᱭᱚᱱ ᱮᱨᱟ ᱮᱢᱤᱞᱤᱭᱟ ᱨᱤᱡᱽᱢᱤᱪ ᱟᱨ ᱫᱩᱥᱨᱟᱹᱭᱤᱡ ᱫᱚᱭ ᱛᱟᱦᱮᱸ ᱠᱟᱱᱟ ᱚᱸᱰᱮᱱᱤᱡ ᱜᱚᱵᱷᱚᱨᱱᱚᱨ ᱡᱮᱱᱮᱨᱟᱞ ᱤᱡ ᱮᱨᱟ ᱠᱟᱶᱱᱴᱮᱥ ᱵᱳᱨᱳᱱᱥᱛᱥᱳᱵᱽ ᱾ ᱱᱩᱠᱤᱱ ᱵᱟᱱᱟᱨ ᱠᱩᱲᱤ ᱦᱚᱯᱚᱱ ᱜᱮ ᱯᱩᱥᱠᱤᱱ ᱟᱜ ᱡᱤᱭᱚᱱ ᱨᱮ ᱟᱹᱰᱤ ᱜᱟᱺᱦᱤᱨ ᱪᱷᱟᱯᱟ ᱠᱤᱱ ᱵᱟᱹᱜᱤᱭᱟᱫᱼᱟ ᱾ ᱯᱩᱥᱠᱤᱱ ᱦᱚᱸ ᱵᱟᱱᱟ ᱦᱚᱲ ᱜᱮ ᱢᱤᱫ ᱥᱚᱢᱟᱱ ᱮ ᱫᱩᱞᱟᱹᱲ ᱠᱮᱫ ᱠᱤᱱᱟ ᱾ ᱟᱨ ᱵᱟᱱᱟ ᱦᱚᱲ ᱞᱟᱹᱜᱤᱫ ᱟᱡᱟᱜ ᱚᱱᱚᱬᱦᱮᱭ ᱟᱞᱟᱭ ᱠᱮᱜᱼᱟ ᱾
ᱢᱩᱪᱟᱹᱫ ᱚᱠᱛᱚ
ᱢᱚᱴᱷᱮ ᱓᱗ ᱵᱚᱨᱥᱚ ᱵᱚᱭᱚᱥ ᱡᱤᱭᱚᱱ ᱡᱤᱣᱤᱫ ᱠᱟᱛᱮ ᱯᱩᱥᱠᱤᱱ ᱫᱚ ᱥᱚᱝᱥᱟᱨ ᱨᱮ ᱚᱱᱠᱟᱱ ᱴᱷᱟᱶ ᱮ ᱛᱷᱟᱯᱚᱱ ᱦᱚᱴᱚ ᱠᱟᱫᱼᱟ, ᱡᱟᱦᱟᱸ ᱫᱚ ᱮᱴᱟᱜ ᱦᱚᱲ ᱞᱟᱹᱜᱤᱫ ᱢᱩᱥᱠᱤᱞ ᱜᱮᱭᱟ ᱾
ᱵᱤᱨᱥᱟ ᱪᱟᱥ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱵᱤᱨᱥᱟ ᱪᱟᱥ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱨᱟᱺᱪᱤ ᱨᱮ ᱢᱮᱱᱟᱜ ᱢᱤᱫ ᱪᱟᱥ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱟᱱᱟ ᱾ ᱱᱚᱣᱟ ᱨᱮᱱᱟᱜ ᱛᱷᱟᱯᱚᱱ ᱫᱚ ᱒᱖ ᱡᱩᱱ ᱑᱙᱘᱑ ᱥᱟᱞ ᱨᱮ ᱢᱟᱨᱟᱝ ᱢᱚᱱᱛᱨᱤ ᱤᱸᱫᱽᱨᱟ ᱜᱟᱹᱱᱫᱷᱤ ᱦᱚᱛᱮᱛᱮ ᱱᱚᱣᱟ ᱨᱟᱭᱨᱤᱛ ᱞᱮᱠᱟᱛᱮ ᱡᱷᱤᱜ ᱥᱟᱹᱜᱩᱱ ᱠᱟᱛᱮ ᱛᱟᱭᱚᱢ ᱠᱟᱹᱢᱤ ᱮᱱᱟ ᱾
ᱯᱚᱨᱥᱟ ᱡᱤᱞᱟ
ᱯᱚᱨᱥᱟ ᱱᱮᱯᱟᱞ ᱨᱮᱱᱟᱜ ᱡᱤᱞᱟ ᱠᱟᱱᱟ। ᱱᱩᱣᱟ ᱡᱤᱞᱟ ᱱᱟᱨᱟᱭᱚᱱᱤ ᱚᱧᱪᱚᱞ ᱨᱮ ᱢᱮᱱᱟᱜ-ᱟ । ᱱᱩᱣᱟ  ᱡᱤᱞᱟ ᱨᱮ  ᱵᱤᱨᱜᱟᱧᱡᱚ ᱥᱚᱦᱚᱨ ᱢᱮᱱᱟᱜ-ᱟ । ᱱᱩᱣᱟ ᱡᱤᱞᱟ ᱨᱮ ᱗᱘.᱑% ᱵᱷᱳᱡᱯᱩᱨᱤ ᱯᱟ.ᱨᱥᱤ, ᱖.᱔% ᱱᱮᱯᱟᱞᱤ ᱯᱟ.ᱨᱥᱤ, ᱕.᱑% ᱢᱚᱤᱛᱷᱤᱞᱤ ᱯᱟ.ᱨᱥᱤ, ᱓.᱘% ᱛᱷᱟᱨᱩ ᱯᱟ.ᱨᱥᱤ, ᱒.᱒% ᱩᱨᱫᱩ, ᱑.᱓% ᱛᱟᱢᱟᱝ ᱯᱟ.ᱨᱥᱤ, ᱐.᱘%ᱨᱟᱡᱚᱥᱛᱷᱟᱱᱤ ᱯᱟ.ᱨᱥᱤ, ᱐.᱗% ᱱᱮᱣᱟᱨᱤ ᱯᱟ.ᱨᱥᱤ ᱦᱚᱲ ᱟᱠᱩᱣᱟᱜ ᱡᱟᱱᱟᱢ ᱯᱟ.ᱨᱥᱤ ᱛᱮ ᱠᱚ ᱨᱚᱲ ᱟ ᱾
ᱱᱩᱣᱟ ᱡᱤᱞᱟ ᱨᱮᱱ ᱦᱚᱲ ᱓᱐.᱔% ᱱᱮᱯᱟᱞᱤ, ᱕.᱔% ᱵᱷᱳᱡᱯᱩᱨᱤ, ᱟᱨ ᱔.᱙% ᱦᱤᱱᱫᱤ ᱟᱠᱩᱣᱟᱜ ᱫᱩᱥᱟᱨ ᱯᱟ.ᱨᱛᱤ ᱟᱰᱟᱝ ᱞᱮᱠᱟᱛᱮ ᱠᱚ ᱨᱚᱲ ᱟ ᱾
ᱡᱤᱞᱟ ᱨᱮᱱᱟᱜ ᱪᱷᱟ.ᱴᱭᱟ.ᱨ
ᱡᱤᱞᱟ ᱨᱮᱱᱟᱜ ᱢᱚᱦᱩᱵᱚᱱ ᱟᱛᱩ ᱨᱮ ᱢᱮᱱᱟᱜ ᱯᱟᱨᱚᱥᱱᱟᱛᱷ ᱢᱚᱴᱷᱚ ᱟᱜ ᱧᱩᱛᱩᱢ ᱠᱷᱚᱱ ᱜᱤ ᱱᱩᱣᱟ ᱡᱤᱞᱟ ᱨᱮᱱᱟᱜ ᱧᱩᱛᱩᱢ ᱠᱚ ᱫᱚᱦᱚ ᱟᱠᱟᱫᱟ ᱢᱮᱱᱛᱮ ᱱᱟᱜᱟᱢᱤᱭᱟ. ᱠᱩᱣᱟᱜ ᱨᱚᱲ ᱢᱮᱱᱟᱜ-ᱟ ।
ᱨᱟ.ᱥᱠᱟ.ᱣᱟᱱ ᱡᱟᱭᱜᱟ ᱠᱚ
ᱥᱨᱤ ᱜᱚᱦᱚᱣᱟ ᱢᱟᱤ ᱢᱚᱱᱫᱤᱨ, ᱢᱚᱫᱤᱱᱟ ᱡᱟᱢᱢᱮ ᱢᱚᱥᱡᱤᱫ, ᱢᱚᱦᱚᱢᱚᱫᱤ ᱢᱚᱥᱡᱤᱫ, ᱥᱨᱤ ᱵᱤᱨᱮᱱᱫᱨᱚ ᱯᱨᱚᱵᱷᱟᱛ ᱜᱷᱚᱰᱤ (ᱜᱷᱚᱱᱴᱟᱜᱷᱚᱨ), ᱥᱨᱤ ᱜᱤᱛᱟ ᱢᱚᱱᱫᱤᱨ, ᱥᱨᱤ ᱥᱚᱸᱠᱚᱨᱟᱪᱟᱨᱭᱚᱫᱣᱟᱨ, ᱥᱨᱤ ᱵᱤᱨᱛᱟ ᱢᱟᱤ ᱢᱚᱱᱫᱤᱨ, ᱥᱨᱤ ᱚᱞᱚᱠᱷᱤᱭᱟ  ᱢᱚᱴᱷᱚ, ᱥᱨᱤ ᱢᱚᱦᱟᱵᱤᱨ ᱥᱛᱷᱟᱱ, ᱵᱳᱣᱫᱫᱷᱚ ᱪᱚᱤᱛᱭᱚ ᱵᱷᱤᱥᱣᱟ, ᱜᱷᱚᱰᱤ ᱚᱨᱣᱟ ᱯᱩᱠᱷᱚᱨᱤ, ᱥᱨᱤ ᱣᱤᱱᱫᱷᱭᱚᱣᱟᱥᱩᱱᱤᱢᱟᱤ ᱢᱚᱱᱫᱤᱨ, ᱢᱚᱦᱩᱣᱚᱱ ᱢᱚᱴᱷᱚ, ᱯᱚᱨᱥᱟ ᱵᱚᱱᱭᱚᱡᱚᱱᱛᱩ ᱟᱨᱚᱠᱪᱷᱚ, ᱥᱨᱤ ᱦᱤᱱᱫᱩ ᱯᱟᱨᱠᱚ ᱞᱚᱪᱷᱚᱢᱚᱱᱣᱟ, ᱥᱨᱤ ᱫᱩᱫᱷᱮᱥᱣᱚᱨᱱᱟᱛᱷ ᱢᱚᱱᱫᱤᱨ (ᱵᱷᱚᱴᱷᱟ ᱢᱮᱞᱟ) ᱾
ᱜᱟᱰᱟ ᱠᱚ
ᱩᱨᱤᱭᱟ (ᱳᱨᱤᱭᱟ) ᱜᱟᱰᱟ, ᱥᱨᱤᱥᱤᱭᱟ ᱜᱟᱰᱟ, ᱜᱚᱸᱜᱳᱞ ᱜᱟᱰᱟ, ᱱᱳᱣᱨᱚᱸᱜᱤᱭᱟ ᱜᱟᱰᱟ, ᱛᱤᱞᱟᱣᱮ ᱜᱟᱰᱟ, ᱥᱤᱠᱴᱟ ᱜᱟᱰᱟ ।
ᱥᱟ.ᱠᱷᱭᱟ.ᱛ
ᱛᱷᱚᱠ:Parsa District ᱛᱷᱚᱠ:Nepal districts established during Rana regime or before ᱛᱷᱚᱠ:Districts of Province No. 2 ᱛᱷᱚᱠ:AWB
ᱵᱟᱵᱟᱥᱟᱦᱮᱵᱽ ᱵᱷᱤᱢᱨᱟᱣ ᱟᱢᱵᱮᱰᱠᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱵᱟᱵᱟᱥᱟᱦᱮᱵᱽ ᱵᱷᱤᱢᱨᱟᱣ ᱟᱢᱵᱮᱰᱠᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ (BBAU) ᱫᱚ ᱞᱚᱠᱷᱱᱚᱣ, ᱩᱛᱛᱚᱨ ᱯᱨᱚᱫᱮᱥ ᱨᱮ ᱢᱤᱫ ᱛᱟᱞᱢᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱟᱱᱟ ᱾  ᱱᱚᱣᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱧᱩᱛᱩᱢ ᱫᱚ ᱵᱟᱵᱟᱥᱟᱦᱮᱵᱽ ᱟᱢᱵᱮᱰᱠᱚᱨ, ᱥᱟᱶᱛᱟ ᱥᱩᱥᱟᱹᱨᱤᱭᱟᱹ, ᱯᱳᱞᱤᱢᱮᱛᱷ ᱟᱨ ᱥᱤᱧᱚᱛᱤᱭᱟᱹ ᱟᱹᱱᱟᱹᱨᱤ ᱵᱮᱱᱟᱣ ᱤᱡ ᱟᱡ ᱧᱩᱛᱩᱢ ᱨᱮ ᱫᱚᱦᱚ ᱟᱠᱟᱱᱟ ᱾ ᱱᱚᱣᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱛᱷᱟᱯᱚᱱ ᱫᱚ ᱑᱐ ᱡᱟᱱᱩᱣᱟᱨᱤ ᱑᱙᱙᱖ ᱥᱟᱞ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱚᱢᱮᱴᱷᱤ ᱨᱮᱦᱚᱸ ᱢᱤᱫ ᱥᱮᱴᱮᱞᱟᱭᱤᱴ ᱚᱲᱟᱜ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱒᱐᱑᱖ ᱥᱟᱞ ᱨᱮ ᱛᱷᱟᱯᱚᱱ ᱞᱮᱱ ᱛᱟᱦᱮᱸᱫ ᱾
ᱩᱥᱟᱥᱤ ᱪᱚᱠᱨᱚᱵᱚᱨᱛᱤ
ᱠᱟᱹᱢᱤ
ᱪᱚᱠᱨᱚᱵᱚᱨᱛᱤ ᱫᱚ ᱚᱸᱡᱚᱱ ᱫᱚᱛᱛᱚ ᱟᱜ ᱵᱳᱢᱠᱮᱥ ᱵᱚᱠᱥᱤᱭᱟᱜ ᱥᱟᱱᱟᱢ ᱥᱤᱱᱮᱢᱟ ᱵᱚᱱᱚᱫᱚᱞ ᱨᱮ ᱥᱚᱛᱭᱚᱵᱚᱛᱤ ᱨᱳᱞ ᱨᱮᱭ ᱚᱵᱷᱤᱱᱚᱭ ᱟᱠᱟᱫᱟ ᱾ ᱩᱱᱤ ᱫᱚ ᱟᱨᱦᱚᱸ ᱨᱚᱧᱡᱚᱱᱟ ᱟᱢᱤ ᱟᱨ ᱟᱥᱵᱳᱱᱟ, ᱵᱮᱰᱨᱩᱢ, ᱥᱟᱦ ᱡᱟᱦᱟᱱ ᱨᱮᱡᱮᱱᱥᱤ, ᱢᱩᱠᱷᱳᱢᱩᱠᱷᱤ ᱟᱨ ᱠᱩᱥᱩᱢᱤᱛᱟᱨ ᱜᱚᱞᱯᱳ ᱞᱮᱠᱟᱱ ᱮᱴᱟᱜ ᱥᱤᱱᱮᱢᱟ ᱠᱚᱨᱮ ᱦᱚᱸᱭ ᱠᱟᱹᱢᱤ ᱟᱠᱟᱫᱟ ᱾ ᱥᱨᱤᱢᱚᱭᱤ ᱨᱮ ᱡᱩᱱ ᱨᱳᱞ ᱨᱮ ᱟᱡᱟᱜ ᱚᱵᱷᱤᱱᱚᱭ ᱫᱚ ᱫᱟ ᱴᱟᱭᱤᱢᱥ ᱚᱯᱷ ᱤᱱᱰᱤᱭᱟ "ᱧᱮᱧᱮᱞᱤᱭᱟᱹ ᱠᱚ ᱢᱩᱸᱫᱽ ᱨᱮ ᱟᱹᱰᱤ ᱱᱟᱢᱰᱟᱠ" ᱢᱮᱱᱟᱜᱼᱟ ᱢᱮᱱᱛᱮᱭ ᱞᱟᱹᱭ ᱟᱠᱟᱫᱟ, ᱚᱱᱟ ᱨᱮ ᱟᱨᱦᱚᱸ ᱞᱟᱹᱭ ᱦᱩᱭᱟᱠᱟᱱᱟ ᱡᱮ "ᱥᱳᱥᱤᱭᱟᱞ ᱢᱤᱰᱤᱭᱟ ᱨᱮ 'ᱡᱩᱱ ᱟᱱᱴᱤ' ᱟᱨ ᱩᱱᱤᱭᱟᱜ 'ᱢᱟᱥᱤ' ᱪᱮᱛᱟᱱ ᱢᱤᱢᱥ ᱛᱮ ᱯᱮᱨᱮᱡᱽ ᱢᱮᱱᱟᱜᱼᱟ" ᱾
ᱵᱟᱵᱟᱥᱟᱦᱮᱵᱽ ᱵᱷᱤᱢᱨᱟᱣ ᱟᱢᱵᱮᱰᱠᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱠᱮᱢᱯᱟᱥ
ᱱᱚᱣᱟ ᱠᱮᱢᱯᱟᱥ ᱫᱚ ᱞᱚᱠᱷᱱᱚᱣ ᱥᱚᱦᱚᱨ ᱨᱮ ᱵᱤᱫᱭᱟ ᱵᱤᱦᱟᱨ, ᱨᱟᱭᱵᱚᱨᱮᱞᱤ ᱨᱚᱰ, ᱞᱚᱠᱷᱱᱚᱣ ᱼ ᱒᱒᱖᱐᱒᱕ (ᱩᱛᱛᱚᱨ ᱯᱨᱚᱫᱮᱥ) ᱨᱮ ᱯᱟᱥᱱᱟᱣ ᱟᱠᱟᱱᱟ ᱾ ᱢᱩᱬ ᱠᱮᱢᱯᱟᱥ ᱫᱚ ᱞᱚᱠᱷᱱᱚᱣ ᱨᱮ ᱢᱮᱱᱟᱜᱼᱟ ᱟᱨ ᱒᱕᱐ ᱮᱠᱟᱲ ᱨᱮ ᱯᱟᱥᱱᱟᱣ ᱟᱠᱟᱱᱟ ᱱᱚᱣᱟ ᱫᱷᱤᱭᱟᱱ ᱯᱟᱲᱦᱟᱣ ᱞᱟᱹᱜᱤᱫ ᱛᱮ ᱥᱟᱪᱟᱨᱦᱮ ᱨᱮᱱᱟᱜ ᱦᱚᱭ ᱫᱟᱜ ᱢᱮᱱᱟᱜᱼᱟ ᱾ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱢᱤᱫ ᱥᱮᱴᱮᱞᱟᱭᱤᱴ ᱠᱮᱢᱯᱟᱥ ᱫᱚ ᱚᱢᱮᱴᱷᱤ ᱨᱮ ᱢᱮᱱᱟᱜᱼᱟ ᱟᱨ ᱱᱚᱣᱟ ᱫᱚ ᱰᱮᱦᱮᱨ ᱛᱮᱫ ᱭᱩ.ᱡᱤ. ᱥᱤᱞᱟᱵᱟᱥ ᱪᱟᱞᱟᱜᱼᱟ ᱾ ᱥᱮᱴᱮᱞᱟᱭᱤᱴ ᱠᱮᱢᱯᱟᱥ ᱫᱚ ᱒᱐᱑᱖ ᱥᱟᱞ ᱨᱮ ᱛᱷᱟᱯᱚᱱ ᱞᱮᱱ ᱛᱟᱦᱮᱸᱫ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱞᱚᱠᱷᱱᱚᱣ ᱨᱮ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱛᱟᱞᱢᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱚ
ᱩᱥᱟᱥᱤ ᱪᱚᱠᱨᱚᱵᱚᱨᱛᱤ
ᱥᱮᱪᱮᱫ
᱒᱐᱒᱐ ᱥᱮᱨᱢᱟ ᱨᱮ, ᱪᱚᱠᱨᱚᱵᱚᱨᱛᱤ ᱟᱡ ᱵᱟᱵᱟ ᱵᱚᱸᱜᱟ ᱛᱟᱞᱟ ᱟᱨ ᱟᱡᱟᱜ ᱟᱯᱱᱟᱨᱟᱜ ᱮᱴᱠᱮᱴᱚᱬᱮ ᱛᱟᱞᱟ ᱨᱮᱜᱮ ᱯᱤ.ᱮᱭᱤᱪ.ᱰᱤ ᱛᱷᱤᱥᱤᱥ ᱮ ᱡᱚᱢᱟ ᱟᱠᱟᱫᱟ ᱾ ᱡᱟᱫᱚᱵᱽᱯᱩᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ, ᱩᱱᱤ ᱮᱢ.ᱯᱷᱤᱞ ᱞᱟᱹᱜᱤᱫ ᱛᱤᱨᱞᱟᱹ ᱰᱨᱟᱵᱷᱟᱨ ᱠᱚ ᱵᱤᱨᱩᱫᱽ ᱨᱮ ᱵᱟᱭᱮᱥ (bias) ᱵᱟᱵᱚᱛ ᱛᱮᱭ ᱚᱞ ᱟᱠᱟᱫᱟ ᱾
ᱟᱯᱱᱟᱨ ᱡᱤᱭᱚᱱ
ᱪᱚᱠᱨᱚᱵᱚᱨᱛᱤ ᱫᱚ ᱥᱤᱧᱚᱛ ᱨᱮᱭᱟᱜ ᱠᱚᱢᱤᱭᱩᱱᱥ ᱯᱟᱨᱴᱤ ᱨᱮᱱ ᱱᱮᱛᱟ ᱥᱮᱢᱚᱞ ᱪᱚᱠᱨᱚᱵᱚᱨᱛᱤ ᱨᱮᱱ ᱠᱩᱲᱤ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱒᱐᱒᱐ ᱥᱮᱨᱢᱟ ᱨᱮ ᱠᱳᱵᱷᱤᱰ-᱑᱙ ᱟᱡᱟᱜ ᱛᱮᱭ ᱵᱚᱸᱜᱟ ᱛᱟᱞᱟ ᱮᱱᱟ ᱾
᱒᱐᱑᱑ ᱨᱮ, ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ, ᱒᱐᱑᱑ ᱨᱮ ᱩᱱᱤ ᱫᱚ ᱥᱤ.ᱯᱤ.ᱟᱭ(ᱮᱢ) ᱯᱟᱦᱴᱟ ᱠᱷᱚᱱ ᱮ ᱯᱨᱚᱪᱟᱨ ᱞᱮᱫᱟ ᱾ ᱡᱩᱱ ᱒᱐᱑᱑ ᱨᱮᱭᱟᱜ ᱢᱤᱫ ᱜᱟᱯᱟᱞᱢᱟᱨᱟᱣ ᱨᱮ, ᱩᱱᱤᱭ ᱞᱟᱹᱭ ᱞᱮᱫᱟ ᱡᱮ ᱟᱡ ᱵᱟᱵᱟ ᱟᱜ ᱨᱟᱡᱽᱟᱹᱨᱤ ᱩᱯᱨᱩᱢ ᱟᱡᱟᱜ ᱯᱷᱞᱤᱢ ᱤᱱᱰᱟᱥᱴᱨᱤ ᱨᱮ ᱮᱴᱠᱮᱴᱚᱬᱮ ᱥᱤᱨᱡᱟᱹᱣᱟᱭ ᱠᱟᱱᱟ ᱾
ᱠᱤᱢ ᱡᱚᱝ ᱩᱱ
ᱠᱤᱢ ᱡᱚᱝ ᱩᱱ (ᱤᱝᱨᱟᱹᱡᱤᱺ Kim Jong-un; ] ᱠᱚᱨᱤᱭᱟᱱ: 김정은; ᱦᱟᱱᱡᱟ: 金正恩; ᱡᱟᱱᱟᱢ ᱘ ᱡᱟᱱᱩᱣᱟᱨᱤ ᱑᱙᱘᱒, ᱑᱙᱘᱓, ᱑᱙᱘᱔) ᱫᱚ ᱠᱚᱸᱭᱮ ᱠᱚᱨᱤᱟᱭ ᱫᱤᱥᱚᱢ ᱨᱮᱱ ᱱᱟᱦᱟᱜ ᱒᱐᱑᱑ ᱥᱮᱨᱢᱟ ᱠᱷᱚᱱ ᱥᱟᱱᱟᱢ ᱫᱟᱲᱮᱭᱟᱱᱤᱡ ᱨᱟᱡᱟᱨᱤ ᱢᱩᱠᱷᱭᱟᱹ ᱠᱟᱱᱟᱭ ᱟᱨ ᱒᱐᱑᱒ ᱥᱮᱨᱢᱟ ᱠᱷᱚᱱ ᱠᱚᱨᱤᱭᱟ ᱨᱮᱭᱟᱜ ᱞᱤᱵᱟᱨᱥ ᱯᱟᱨᱴᱤ ᱨᱮᱱ ᱢᱩᱠᱷᱭᱟᱹ ᱦᱚᱸ ᱠᱟᱱᱟᱭ| ᱩᱱᱤ ᱫᱚ ᱠᱤᱢ ᱡᱚᱝ ᱤᱞ (᱑᱙᱕᱒-᱒᱐᱑᱑) ᱨᱮᱱ ᱛᱟᱞᱟᱭᱤᱡ ᱦᱚᱯᱚᱱ ᱠᱟᱱᱟᱭ, ᱚᱠᱚᱭ ᱫᱚ ᱠᱚᱸᱭᱮ ᱠᱚᱨᱤᱭᱟ ᱨᱮᱱ ᱫᱚᱥᱟᱨ ᱥᱟᱱᱟᱢ ᱫᱟᱲᱮᱭᱟᱱᱤᱡ ᱢᱩᱠᱷᱭᱟᱹᱭ ᱛᱟᱦᱮᱸᱠᱟᱱ ᱑᱙᱙᱔ ᱥᱮᱨᱢᱟ ᱠᱷᱚᱱ ᱒᱐᱑᱑ ᱥᱮᱨᱢᱟ ᱦᱟᱹᱵᱤᱡ| ᱩᱱᱤ ᱫᱚ ᱠᱤᱢ ᱤᱞ ᱥᱟᱱ ᱨᱮᱱ ᱜᱚᱲᱚᱢ ᱠᱚᱲᱟ ᱠᱟᱱᱟᱭ, ᱚᱠᱚᱭ ᱫᱚ ᱠᱚᱨᱤᱭᱟ ᱫᱤᱥᱚᱢ ᱨᱮᱱ ᱯᱟᱹᱦᱤᱞ ᱥᱟᱱᱟᱢ ᱫᱟᱲᱮᱭᱴᱟᱱᱤᱡ ᱢᱩᱠᱷᱭᱟᱹᱭ ᱛᱟᱦᱮᱸᱠᱟᱱ|
ᱮᱛᱚᱦᱚᱵ ᱡᱤᱭᱚᱱ
ᱠᱚᱸᱭᱮ ᱠᱚᱨᱤᱭᱟ ᱟᱢᱞᱟᱹ ᱠᱚ ᱟᱨ ᱫᱤᱥᱚᱢ ᱨᱮᱱ ᱠᱷᱚᱵᱚᱨᱤᱭᱟᱹ ᱠᱚᱠᱚ ᱞᱟᱹᱭᱟ ᱵᱟᱝᱢᱟ ᱠᱤᱢ ᱡᱚᱝ ᱩᱱ ᱟᱜ ᱡᱟᱱᱟᱢ ᱫᱚ ᱘ ᱡᱟᱱᱩᱣᱟᱨᱤ ᱑᱙᱘᱒ ᱢᱟᱹᱦᱤᱛ ᱨᱮ ᱦᱩᱭ ᱞᱮᱱᱟ, ᱢᱮᱱᱠᱷᱟᱱ ᱮᱛᱚᱢ ᱠᱚᱨᱤᱭᱟ ᱨᱮᱱ ᱤᱴᱮᱞᱤᱡᱮᱱᱥ ᱠᱚᱠᱚ ᱞᱟᱹᱭᱟ ᱩᱱᱤᱭᱟᱜ ᱡᱟᱱᱟᱢ ᱫᱚ ᱢᱤᱫ ᱥᱮᱨᱢᱟ ᱛᱟᱭᱚᱢ ᱜᱮ ᱦᱩᱭ ᱞᱮᱱᱟ| ᱱᱚᱝᱠᱟ ᱦᱚᱸ ᱠᱚ ᱢᱮᱱᱟ ᱵᱟᱝᱢᱟ ᱢᱤᱫᱴᱮᱱ ᱪᱤᱱᱦᱟᱹ ᱠᱟᱨᱚᱱ ᱛᱮ ᱠᱤᱢ ᱡᱚᱝ ᱩᱱ ᱟᱜ ᱡᱟᱱᱟᱢ ᱥᱮᱨᱢᱟ ᱫᱚᱠᱚ ᱛᱟᱭᱚᱢ ᱟᱠᱟᱫ ᱛᱟᱭᱟ, ᱟᱡ ᱦᱟᱲᱟᱢᱵᱟ ᱡᱚᱢ ᱤᱞ ᱥᱟᱝ ᱟᱜ ᱡᱟᱱᱟᱢ ᱠᱷᱚᱱ ᱗᱐ ᱥᱮᱨᱢᱟ ᱛᱟᱭᱚᱢ ᱟᱨ ᱟᱯᱟᱛ ᱛᱮᱫ ᱟᱜ ᱡᱟᱱᱟᱢ ᱔᱐ ᱥᱮᱨᱢᱟ ᱛᱟᱭᱚᱢ | ᱟᱢᱮᱨᱤᱠᱟ ᱫᱤᱥᱚᱢ ᱨᱮᱭᱟᱜ ᱠᱷᱟᱡᱟᱱ ᱰᱤᱥᱯᱹᱴ ᱨᱮ ᱠᱤᱢ ᱡᱚᱝ ᱩᱱ ᱟᱜ ᱡᱟᱱᱟᱢ ᱢᱟᱦᱟ ᱫᱚ ᱘ ᱡᱟᱱᱩᱣᱟᱨᱤ ᱑᱙᱘᱔ ᱢᱮᱱᱛᱮ ᱠᱚ ᱚᱞ ᱫᱚᱦᱚ ᱣᱟᱠᱟᱫᱟ|
ᱥᱟ.ᱠᱷᱭᱟ.ᱛ
ᱛᱷᱚᱠ:ᱡᱤᱭᱚᱱ ᱛᱷᱚᱠ:ᱨᱟᱡᱱᱮᱛᱟ
ᱯᱭᱟᱨ ᱡᱤᱸᱫᱟᱜᱤ ᱦᱟᱭ
ᱯᱭᱟᱨ ᱡᱤᱸᱫᱟᱜᱤ ᱦᱟᱭ ᱱᱚᱣᱟ ᱯᱷᱤᱞᱢ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱢᱤᱫ ᱦᱤᱱᱫᱤ ᱯᱷᱤᱞᱢ (᱒᱐᱐᱐) ᱨᱮᱱᱟᱜ ᱨᱚᱢᱟᱱᱴᱤᱠ ᱛᱷᱨᱤᱞᱟᱨ ᱯᱷᱤᱞᱢ ᱠᱟᱱᱟ, ᱵᱤᱡᱟᱭ ᱥᱟᱫᱟᱱᱟ ᱦᱚᱛᱮᱛᱮ (ᱱᱤᱨᱫᱮᱥᱤᱛ) ᱩᱫᱩᱜ ᱥᱚᱫᱚᱨ ᱟᱠᱟᱱᱟ᱾ ᱑᱙᱙᱕ ᱨᱮᱱᱟᱜ ᱛᱟᱢᱤᱞ ᱨᱤᱢᱮᱠ ᱯᱷᱤᱞᱢ ᱟᱥᱟᱭᱤ ᱨᱮᱱᱟᱜ ᱠᱟᱱᱟ᱾ ᱟᱵᱷᱤᱱᱤᱛ ᱟᱥᱤᱢᱟ ᱵᱷᱟᱞᱞᱟ, ᱵᱤᱠᱟᱥ ᱠᱟᱞᱟᱹᱛᱨᱤ ᱟᱨ ᱢᱚᱦᱟᱱᱤᱥ ᱵᱟᱦᱟᱞ Major Role ᱨᱮ ᱠᱚᱨᱟᱣ ᱟᱠᱟᱫᱟ᱾ ᱠᱮᱵᱤ ᱠᱚᱠᱟᱰᱤᱭᱟ ᱦᱚᱛᱮᱛᱮ (Produced film) ᱦᱩᱭ ᱟᱠᱟᱱᱟ᱾
ᱠᱟ.ᱦᱱᱤ ᱯᱷᱮᱵᱟᱛ
ᱟᱡ ᱨᱮᱱ ᱦᱚᱯᱚᱱ ᱮᱨᱟᱛ ᱜᱤᱛᱟ ᱟᱜ ᱵᱟᱯᱞᱟ ᱛᱟᱭᱚᱢ, ᱥᱮᱱᱟ ᱯᱨᱚᱢᱩᱠᱷ ᱢᱮᱡᱟᱨ ᱯᱨᱚᱛᱟᱯ ᱥᱤᱝ ᱥᱟᱶᱛᱮ ᱵᱤᱫᱷᱩᱨ ᱦᱤᱨᱫᱚᱭᱱᱟᱛᱷ ᱟᱡᱨᱮᱱ ᱵᱤᱱ ᱵᱟᱯᱞᱟ ᱢᱟ.ᱭ, ᱯᱨᱤᱭᱟ ᱥᱟᱶᱛᱮ ᱫᱮᱦᱨᱟᱫᱩᱱ ᱨᱮ ᱢᱤᱫ ᱥᱚᱫᱷᱚᱨᱟᱱ ᱚᱥᱛᱤᱛᱣᱚ ᱨᱮ ᱛᱟᱦᱮᱱ ᱠᱟᱱᱟᱭ᱾ ᱜᱤᱛᱟ, ᱯᱨᱚᱛᱟᱯ ᱟᱨ ᱩᱱᱠᱤᱱ ᱨᱮᱱ ᱱᱟᱶᱟ ᱥᱤᱥᱩ ᱵᱟᱞᱮ ᱜᱤᱫᱽᱨᱟ., ᱢᱩᱱᱱᱟ ᱠᱤᱪᱷᱩ ᱫᱤᱱ ᱢᱟᱦᱟᱸ ᱞᱟ.ᱜᱤᱫ ᱛᱮ ᱩᱱᱠᱤᱱ ᱥᱟᱶ ᱠᱤᱱ ᱛᱟᱦᱮᱱ ᱠᱟᱱᱟ, ᱩᱱᱤ ᱵᱟᱰᱟᱭ ᱧᱟᱢᱮᱫ ᱟᱭ ᱡᱮ ᱦᱤᱨᱫᱚᱭᱱᱟᱛᱷ ᱟᱜ ᱢᱤᱫ ᱨᱤᱱ ᱠᱷᱟᱹᱛᱤᱨ ᱛᱮ ᱞᱮᱛᱟᱲ ᱜᱮ ᱵᱚᱛᱚᱨ ᱢᱮᱱᱟᱜ ᱟᱠᱟᱫᱟ, ᱩᱱᱤ ᱫᱚ ᱜᱤᱛᱟ ᱵᱟᱯᱞᱟ ᱚᱠᱛᱚ ᱨᱮ ᱴᱟᱠᱟ ᱩᱫᱷᱟ.ᱨ ᱦᱟᱛᱟᱣ ᱮ ᱞᱮᱫᱟ᱾ ᱱᱚᱣᱟ ᱠᱷᱚᱱ ᱠᱤᱪᱷᱩ ᱜᱟᱱ ᱚᱠᱛᱮ ᱫᱤᱱ ᱢᱟᱦᱟᱸ ᱛᱟᱭᱚᱢ ᱜᱤᱛᱟ ᱟᱨ ᱯᱨᱚᱛᱟᱯ ᱟ.ᱠᱤᱱᱟᱜ ᱚᱲᱟᱜ ᱨᱟᱱᱤᱠᱷᱮᱛ ᱠᱤᱱ ᱨᱩᱣᱟᱹᱲ ᱪᱟᱞᱟᱜ ᱠᱟᱱᱟ, ᱦᱤᱨᱫᱚᱭᱱᱟᱛᱷ ᱱᱚᱣᱟ ᱮ ᱵᱟᱰᱟᱭ ᱧᱟᱢ ᱮᱫᱟ ᱡᱮ ᱵᱟᱯᱞᱟ ᱨᱮᱭᱟᱜ ᱡᱚᱛᱚ ᱨᱤᱱ ᱠᱟᱨᱡᱟ ᱛᱟᱭ ᱪᱟᱵᱟᱭᱮᱱᱟ ᱩᱱᱤᱭᱟᱜ ᱠᱚ ᱮᱢ ᱠᱮᱫ ᱛᱟᱭᱟ ᱟᱨ ᱩᱱᱤ ᱴᱷᱮᱱ ᱢᱤᱫ ᱴᱮᱞᱤᱯᱷᱚᱱ ᱦᱚᱸ ᱢᱮᱱᱟᱜ ᱟᱠᱟᱫᱟ᱾ ᱯᱨᱚᱛᱟᱯ ᱫᱚ ᱟᱭᱟᱢᱟ ᱥᱟᱨᱦᱟᱣ ᱥᱟᱶᱛᱮ ᱢᱟᱱᱚᱛ ᱮ ᱧᱟᱢ‌ ᱠᱟᱱᱟ᱾ᱦᱤᱨᱝᱟᱭᱱᱟᱛᱷ ᱠᱷᱳᱱ ᱵᱟᱝ ᱵᱟᱰᱟᱭ ᱚᱪᱚ ᱠᱟᱛᱮ ᱜᱟᱲᱟᱣ ᱠᱮᱫᱟᱭ ᱯᱨᱤᱭᱟ ᱪᱮᱛᱟᱱ ᱨᱮ ᱟᱭᱟᱜ ᱢᱮᱫ ᱱᱚᱡᱚᱨ ᱛᱟᱭ ᱟᱨ ᱩᱱᱤ ᱫᱚ ᱟᱡᱤᱜ ᱞᱟᱹᱜᱤᱫ ᱛᱮ ᱥᱤᱵᱤᱞ ᱟᱭ ᱠᱟᱱᱟ, ᱥᱟᱯᱲᱟᱣ ᱨᱮ ᱢᱮᱱᱟᱭᱟ ᱢᱮᱱᱟᱭᱟ ᱟᱡᱨᱤᱱ ᱡᱩᱨᱤ ᱩᱢᱩᱞ ᱜᱤᱛᱟ ᱥᱚᱨᱚᱜ ᱥᱟᱶᱟᱨ ᱵᱚᱝᱜᱟ ᱛᱟᱞᱟ ᱠᱟᱭ ᱨᱮᱱᱟᱜ ᱩᱭᱦᱟᱨ ᱤᱱᱟ ᱵᱟᱦᱟᱱᱟ ᱛᱮ ᱡᱩᱨᱤ ᱥᱟᱹᱨᱤ ᱮᱭᱟᱭ ᱯᱨᱤᱭᱟ ᱡᱟᱭᱡᱩᱜ ᱥᱚᱝᱥᱟᱨ ᱠᱷᱟᱹᱛᱤᱨ ᱡᱟᱦᱟᱸ ᱫᱚ ᱯᱟᱱᱛᱮ ᱨᱮ ᱢᱮᱱᱟᱜ ᱟᱠᱟᱫᱮᱭᱟ ᱟᱡᱨᱤᱱ ᱢᱩᱱᱱᱟ᱾ ᱵᱟᱝᱜᱟ ᱛᱟᱞᱟ ᱮ ᱠᱟᱱᱟᱭ ᱟᱡᱨᱤᱱ ᱡᱩᱨᱤ ᱩᱢᱩᱞ ᱜᱤᱛᱟ ᱵᱩᱞᱩᱜ ᱞᱮᱠᱟᱱᱟᱜ ᱵᱤᱥ ᱨᱟᱱ ᱢᱮᱥᱟ ᱠᱟᱛᱮᱡᱚᱢ ᱚᱪᱚ ᱠᱮᱫᱮᱭᱟ ᱟᱨ ᱛᱟᱭᱚᱢ ᱛᱮ ᱯᱚᱞᱤᱛᱷᱤᱱ ᱨᱮ ᱯᱮᱠ ᱮᱯᱚᱛᱚᱢ ᱠᱟᱛᱮ ᱮ ᱜᱚᱡᱽ ᱠᱮᱫᱮᱭᱟ᱾ ᱟᱡᱨᱤᱱ ᱵᱟᱵᱟ ᱟᱨ ᱵᱚᱠᱚᱛ ᱢᱟᱹᱭ ᱯᱤᱨᱭᱟ ᱛᱤᱠᱤᱱ ᱱᱚᱣᱟ ᱮ ᱠᱷᱚᱵᱚᱨ ᱟᱹᱠᱤᱱ ᱠᱟᱱᱟ ᱡᱮ ᱩᱱᱤ ᱫᱚ ᱦᱟᱨᱴ ᱮᱴᱴᱮᱠ ᱛᱮ ᱟᱵᱚ ᱵᱟᱹᱜᱤ ᱥᱟᱹᱨᱤᱭᱟᱫ ᱵᱚᱱᱟ ᱡᱟᱭᱡᱩᱜ, ᱟᱨ ᱩᱱᱠᱤᱱ ᱫᱚ ᱫᱮᱦᱨᱟᱫᱩᱱ ᱵᱟᱹᱜᱤ ᱠᱟᱛᱮ ᱨᱟᱱᱤᱠᱷᱮᱛ ᱨᱮ ᱟᱡ ᱥᱟᱶᱛᱮ ᱵᱟᱥᱟᱜ ᱞᱟᱹᱜᱤᱫ ᱮ ᱱᱮᱦᱚᱨ ᱠᱮᱫ ᱠᱤᱱᱟ᱾ ᱵᱟᱯᱞᱟ ᱞᱟᱹᱜᱤᱰ ᱚᱱᱟ ᱡᱟᱭᱜᱟ ᱴᱦᱟᱶ ᱚᱠᱛᱮᱠᱟᱱᱟ ᱡᱮ ᱯᱨᱤᱭᱟ ᱫᱚ ᱟᱡ ᱥᱟᱶ ᱛᱮ ᱵᱟᱯᱞᱟ ᱞᱟᱹᱜᱤᱫ ᱛᱮ ᱮ ᱱᱮᱷᱳᱨ ᱮ ᱠᱟᱱᱟ ᱟᱨ ᱡᱟᱦᱟᱸᱭ ᱜᱮ ᱩᱱᱤᱭᱟᱜ ᱰᱟᱦᱟᱨ ᱦᱤᱡᱩᱜ ᱞᱟᱹᱜᱤᱰ ᱛᱮ ᱡᱟᱝᱜᱮ ᱫᱟᱨᱟᱢ ᱨᱮ ᱡᱟᱹᱱᱩᱢ ᱡᱷᱟᱱᱴᱤ ᱵᱟᱝ ᱛᱤᱝᱜᱩ ᱫᱟᱲᱮᱭᱟᱜ ᱟ᱾
ᱯᱟᱱᱰᱚᱵᱮᱥᱚᱨ ᱵᱚᱱᱚᱛ
ᱯᱟᱱᱰᱚᱵᱮᱥᱚᱨ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱯᱟᱪᱮ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱫᱩᱨᱜᱟᱯᱩᱨ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱱᱩᱥᱨᱟᱛ ᱯᱷᱟᱨᱤᱭᱟ
ᱱᱩᱥᱨᱟᱛ ᱯᱷᱟᱨᱤᱭᱟ ᱢᱟᱡᱽᱦᱟᱨ (ᱡᱟᱱᱟᱢ: ᱘ ᱥᱮᱯᱴᱮᱢᱵᱚᱨ, ᱑᱙᱙᱓) ᱫᱚ ᱵᱟᱝᱞᱟᱫᱮᱥ ᱨᱮᱱ ᱢᱤᱫ ᱩᱯᱳᱥᱛᱷᱟᱯᱚᱠ, ᱢᱚᱰᱮᱞ ᱟᱨ ᱠᱷᱮᱞᱚᱰᱟᱹᱱᱤ ᱠᱟᱱᱟᱭ᱾ ᱩᱱᱤ ᱫᱚ ᱱᱟᱥᱮᱭᱟᱜ ᱡᱩᱫᱟᱹ ᱫᱷᱟᱨᱟ ᱨᱮᱱᱟᱜ ᱩᱯᱳᱥᱛᱷᱟᱯᱚᱱᱟ ᱠᱟᱨᱚᱱᱛᱮ ᱡᱟᱹᱥᱛᱤ ᱩᱯᱨᱩᱢ ᱵᱮᱱᱟᱣᱠᱟᱱᱛᱟᱭᱟ᱾ ᱒᱐᱑᱕ ᱥᱮᱨᱢᱟ ᱨᱮ ᱵᱟᱝᱞᱟᱫᱮᱥ ᱟᱨ ᱥᱤᱧᱚᱛ ᱫᱤᱥᱟᱹᱢ ᱢᱮᱥᱟ ᱠᱟᱛᱮ ᱵᱮᱱᱟᱣᱠᱟᱱ 'ᱟᱥᱤᱠᱤ' ᱥᱤᱱᱮᱢᱟ ᱨᱮ ᱯᱟᱹᱦᱤᱞ; ᱫᱷᱟᱣ ᱞᱮᱠᱟᱛᱮ ᱚᱵᱷᱤᱱᱚᱭ ᱨᱮᱭ ᱦᱮᱡᱽ ᱟᱠᱟᱱᱟ᱾ ᱚᱱᱟ ᱥᱤᱱᱮᱢᱟ ᱨᱮ ᱚᱵᱷᱤᱱᱚᱭ ᱠᱟᱛᱮ ᱜᱮ ᱥᱮᱨᱟ ᱱᱟᱣᱟ ᱠᱷᱮᱞᱚᱰᱤᱭᱟᱹ ᱵᱤᱵᱷᱟᱜᱽ ᱨᱮ ᱢᱮᱨᱤᱞ-ᱯᱨᱚᱛᱷᱚᱢ ᱟᱞᱳ ᱥᱤᱨᱯᱟᱹᱭ ᱦᱟᱢᱮᱴ ᱟᱠᱟᱫᱟ᱾
ᱯᱟᱱᱰᱚᱵᱮᱥᱚᱨ ᱵᱚᱱᱚᱛ
ᱚᱛᱱᱚᱜ
ᱯᱟᱱᱰᱚᱵᱮᱥᱚᱨ 23.72°N, 87.28°W ᱨᱮ ᱢᱮᱱᱟᱜᱼᱟ ᱾ ᱚᱱᱰᱟᱞ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱫᱚ ᱚᱡᱚᱭ ᱫᱟᱢᱚᱫᱚᱨ ᱵᱚᱨᱟᱠᱚᱨ ᱰᱟᱦᱟᱨ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾
ᱱᱩᱥᱨᱟᱛ ᱯᱷᱟᱨᱤᱭᱟ
ᱜᱷᱟᱸᱨᱚᱡᱽ ᱡᱤᱭᱚᱱ
ᱱᱩᱥᱨᱟᱛ ᱯᱷᱟᱨᱤᱭᱟ ᱫᱚ ᱑᱙᱙᱓ ᱥᱮᱨᱢᱟ ᱨᱮᱱᱟᱜ ᱘ ᱥᱮᱯᱴᱮᱢᱵᱚᱨ ᱪᱚᱴᱴᱚᱜᱨᱟᱢ ᱨᱮᱭ ᱡᱟᱱᱟᱢ ᱟᱠᱟᱱᱟ᱾ ᱩᱱᱤᱫᱚ ᱰᱷᱟᱠᱟ ᱟᱨᱢᱤ ᱠᱮᱱᱴᱚᱱᱢᱮᱱᱴ ᱨᱮᱭ ᱦᱟᱨᱟᱣ ᱟᱠᱟᱱᱟ ᱟᱨ ᱱᱤᱛ ᱦᱚᱸ ᱚᱸᱰᱮ ᱜᱮᱭ ᱛᱟᱸᱦᱮᱸᱱᱟ᱾ ᱩᱱᱤ ᱟᱡ ᱫᱟᱫᱟ ᱥᱮᱱᱟ ᱠᱚᱨᱢᱚᱠᱚᱨᱛᱟ ᱠᱟᱱ ᱛᱮ ᱩᱱᱠᱩ ᱫᱚ ᱚᱸᱰᱮ ᱠᱚ ᱛᱟᱸᱦᱮᱸᱱᱟ᱾ ᱱᱩᱥᱨᱟᱛ ᱯᱷᱟᱨᱤᱭᱟ ᱒᱐᱒᱐ ᱥᱮᱨᱢᱟ ᱨᱚᱱᱤ ᱨᱤᱭᱟᱫᱽ ᱨᱟᱥᱤᱫᱽ ᱧᱩᱛᱩᱢᱟᱱ ᱢᱤᱫ ᱠᱚᱲᱟᱭ ᱵᱟᱯᱞᱟᱣ ᱟᱠᱟᱫᱤᱭᱟ᱾
ᱯᱟᱱᱰᱚᱵᱮᱥᱚᱨ ᱵᱚᱱᱚᱛ
ᱚᱛᱱᱚᱜ
ᱯᱟᱱᱰᱚᱵᱮᱥᱚᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱫᱩᱵᱽᱨᱟᱡᱽᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱯᱷᱚᱨᱤᱫᱽᱯᱩᱨ ᱫᱩᱨᱜᱟᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱚᱱᱰᱟᱞ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱯᱟᱪᱮ ᱨᱮ ᱡᱟᱢᱩᱨᱤᱭᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱯᱟᱱᱰᱚᱵᱮᱥᱚᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱙᱗.᱘᱐ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱖ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱑᱑᱒ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱑᱗ ᱜᱚᱴᱟᱝ ᱢᱚᱣᱡᱟ ᱟᱨ ᱑᱔ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱯᱟᱱᱰᱚᱵᱮᱥᱚᱨ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱯᱟᱱᱰᱚᱵᱮᱥᱚᱨ ᱨᱮ ᱢᱮᱱᱟᱜᱼᱟ ᱾
ᱱᱩᱥᱨᱟᱛ ᱯᱷᱟᱨᱤᱭᱟ
ᱥᱤᱱᱮᱢᱟ
ᱠᱷᱮᱞᱚᱰᱟᱹᱱᱤ ᱢᱟᱦᱤᱭᱟ ᱢᱟᱦᱤ ᱥᱟᱶ ᱡᱟᱡᱽ ᱢᱟᱞᱴᱤᱢᱤᱰᱤᱭᱟ ᱨᱮᱱᱟᱜ ᱥᱟᱹᱜᱟᱹᱭ ᱵᱟᱹᱲᱤᱡ ᱞᱮᱱ ᱠᱷᱟᱱ ᱡᱟᱡᱽ ᱢᱟᱞᱴᱤᱢᱤᱰᱤᱭᱟ ᱫᱚ ᱱᱟᱣᱟ ᱠᱷᱮᱞᱚᱰᱟᱹᱱᱤ ᱦᱤᱥᱟᱹᱵᱛᱮ ᱱᱩᱥᱨᱟᱛ ᱠᱚ ᱩᱫᱩᱜ ᱠᱮᱫᱤᱭᱟ ᱟᱨ ᱥᱤᱧᱚᱛ ᱵᱟᱝᱞᱟᱫᱮᱥ ᱨᱮᱱᱟᱜ ᱥᱤᱱᱮᱢᱟ ᱯᱨᱮᱢᱤ ᱳ ᱯᱨᱮᱢᱤ ᱨᱮᱱ ᱠᱷᱮᱞᱚᱰᱟᱹᱱᱤ ᱦᱤᱥᱟᱹᱵ ᱛᱮᱠᱩ ᱜᱷᱳᱥᱳᱱᱟ ᱠᱮᱫᱤᱭᱟ᱾ ᱛᱚᱵᱮ ᱱᱤᱭᱟᱹ ᱥᱤᱱᱮᱢᱟ ᱜᱮ ᱩᱱᱤᱭᱟᱜ ᱫᱚ ᱯᱟᱹᱦᱤᱞ ᱥᱤᱱᱮᱢᱟ ᱫᱚ ᱵᱟᱝ ᱠᱟᱱ ᱛᱟᱭᱟ᱾ ᱚᱱᱟ ᱞᱟᱦᱟᱨᱮ ᱨᱮᱫᱚᱣᱟᱱ ᱨᱚᱱᱤ ᱟᱜ ᱢᱚᱨᱤᱪᱤᱠᱟ ᱥᱤᱱᱮᱢᱟ ᱞᱟᱹᱜᱤᱛ ᱱᱩᱥᱨᱟᱛᱮ ᱪᱩᱠᱛᱤ ᱞᱮᱫ ᱨᱮᱦᱚᱸ ᱚᱱᱟ ᱨᱮᱱᱟᱜ ᱠᱟᱹᱢᱤ ᱵᱚᱸᱫᱷ ᱜᱮ ᱛᱟᱸᱦᱮᱸᱠᱟᱱᱟ᱾
ᱯᱟᱱᱰᱚᱵᱮᱥᱚᱨ ᱵᱚᱱᱚᱛ
ᱚᱛᱱᱚᱜ
ᱯᱟᱱᱰᱚᱵᱮᱥᱚᱨ ᱵᱚᱱᱚᱛ/ᱯᱚᱸᱪᱟᱭᱚᱛ ᱥᱟᱢᱤᱛᱤ ᱨᱮᱱᱟᱜ ᱜᱨᱟᱢ ᱯᱚᱸᱪᱟᱭᱚᱛ ᱠᱚ ᱢᱮᱱᱟᱜᱼᱟ: ᱵᱚᱦᱩᱞᱟ, ᱵᱟᱹᱭᱫᱽᱭᱟᱱᱟᱛᱷᱯᱩᱨ, ᱪᱷᱳᱨᱟ, ᱦᱚᱨᱤᱯᱩᱨ, ᱠᱮᱸᱫᱽᱨᱚ ᱟᱨ ᱱᱚᱵᱟᱜᱨᱟᱢ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱟᱱᱰᱚᱵᱮᱥᱚᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱖᱑,᱘᱙᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱒᱖,᱗᱒᱐ ᱦᱚᱲ ᱫᱚ ᱟᱹᱛᱩ ᱨᱮ ᱑᱓᱕,᱑᱗᱑ ᱦᱚᱲ ᱫᱚ ᱥᱚᱦᱚᱨ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱘᱔,᱖᱕᱑ (᱕᱒%) ᱠᱚᱲᱟ ᱟᱨ ᱗᱗,᱒᱔᱐ (᱔᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱑᱙,᱗᱐᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱔᱙,᱑᱘᱙ (᱓᱐.᱓᱘%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱑᱐,᱘᱒᱑ (᱖.᱖᱘%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱯᱟᱱᱰᱚᱵᱮᱥᱚᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱪᱚᱠ ᱵᱚᱸᱠᱳᱞᱟ (ᱥᱮᱦᱮᱫ) (᱑᱑,᱕᱒᱗), ᱯᱚᱨᱚᱥᱠᱳᱞ (ᱥᱮᱦᱮᱫ) (᱑᱐,᱑᱐᱗), ᱠᱮᱸᱫᱽᱨᱚ ᱠᱷᱳᱴᱴᱚᱢᱚᱰᱤ (ᱥᱮᱦᱮᱫ) (᱖,᱘᱗᱕), ᱵᱤᱞᱯᱟᱦᱟᱲᱤ (᱘,᱕᱖᱕), ᱨᱟᱢᱱᱚᱜᱚᱨ (᱕,᱔᱔᱖) ᱫᱚᱞᱩᱨᱵᱚᱸᱫᱽ (᱑᱕,᱑᱐᱗), ᱵᱟᱹᱭᱫᱽᱭᱟᱱᱟᱛᱷᱯᱩᱨ (᱑᱕,᱗᱐᱔), ᱢᱚᱦᱚᱞ (᱔,᱘᱔᱑), ᱠᱳᱱᱟᱨᱫᱤᱦᱤ (᱘,᱔᱘᱘), ᱱᱚᱵᱟᱜᱨᱟᱢ (᱔,᱖᱒᱖), ᱥᱚᱝᱠᱚᱨᱯᱩᱨ (᱖,᱓᱙᱙), ᱦᱚᱨᱤᱯᱩᱨ (᱕,᱙᱑᱐), ᱪᱷᱳᱨᱟ (᱑᱓,᱙᱐᱖) ᱟᱨ ᱵᱚᱦᱩᱞᱟ (᱑᱗,᱕᱑᱐) ᱾
ᱯᱟᱱᱰᱚᱵᱮᱥᱚᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱟᱹᱛᱩ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ) ᱵᱚᱱᱵᱚᱦᱟᱞ (᱓,᱕᱔᱐), ᱜᱚᱵᱤᱸᱫᱽᱯᱩᱨ (᱑,᱘᱙᱘), ᱠᱳᱸᱰᱟ (᱙᱑᱖), ᱫᱮᱥᱞᱳᱯᱟ (᱑,᱑᱗᱘), ᱫᱟᱱᱭᱟ (᱓,᱘᱕᱔), ᱪᱚᱠ ᱠᱚᱨᱟᱞᱟ (᱑,᱓᱓᱑), ᱡᱳᱞᱵᱷᱚᱸᱜᱟ (᱒,᱐᱗᱐), ᱵᱷᱚᱴᱢᱩᱨᱟ ᱪᱚᱠ ᱡᱷᱟᱨᱤᱭᱟ (᱑,᱔᱙᱗), ᱥᱭᱟᱢᱥᱩᱱᱫᱚᱨᱯᱩᱨ (᱒,᱘᱐᱑), ᱵᱷᱟᱞᱩᱠᱟ (᱖᱘᱑), ᱥᱳᱱᱯᱩᱨ (᱒,᱓᱕᱘), ᱵᱚᱡᱟᱨᱤ (᱑,᱕᱘᱓) ᱟᱨ ᱠᱩᱢᱟᱨᱠᱷᱚᱞᱟ (᱒,᱔᱑᱙) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱟᱱᱰᱚᱵᱮᱥᱚᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱑᱐᱓,᱘᱐᱑ ᱜᱚᱴᱟᱝ (᱗᱓.᱐᱑%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱖᱑,᱐᱐᱕ (᱘᱑.᱘᱒%) ᱠᱚᱲᱟ ᱟᱨ ᱔᱒,᱗᱙᱖ (᱖᱓.᱒᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱑᱘.᱕᱔% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱔᱗.᱖᱗% ᱫᱚ ᱵᱟᱝᱞᱟ, ᱔᱐.᱘᱒% ᱫᱚ ᱦᱤᱱᱫᱤ, ᱔.᱕᱒% ᱫᱚ ᱥᱟᱱᱛᱟᱲᱤ, ᱑.᱖᱐% ᱫᱚ ᱩᱰᱤᱭᱟᱹ ᱟᱨ ᱑.᱑᱗% ᱫᱚ ᱩᱨᱫᱩ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱛᱟᱦᱮᱸᱫ ᱾
ᱦᱮᱡ ᱥᱮᱱ
ᱚᱱᱰᱟᱞ-ᱥᱮᱱᱛᱷᱤᱭᱟ ᱪᱟᱸᱜᱟ ᱞᱟᱭᱤᱱ ᱫᱚ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱟᱨ ᱢᱩᱬ ᱥᱴᱮᱥᱚᱱ ᱫᱚ ᱯᱟᱱᱰᱚᱵᱮᱥᱚᱨ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱔ (ᱢᱟᱨᱮ ᱮᱞ ᱮᱱ.ᱮᱪ ᱖᱐) ᱫᱚ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ
ᱥᱮᱪᱮᱫ
᱒᱐᱑᱓-᱑᱔ ᱥᱟᱞ ᱨᱮ, ᱯᱟᱱᱰᱚᱵᱮᱥᱚᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱔᱔ ᱜᱚᱴᱟᱝ ᱯᱨᱟᱭᱢᱮᱨᱤ ᱤᱥᱠᱩᱞ ᱨᱮ ᱖,᱖᱖᱖ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱗ ᱜᱚᱴᱟᱝ ᱛᱟᱱᱟᱞᱟ ᱟᱥᱲᱟ ᱨᱮ ᱗᱒᱗ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱵᱟᱨᱭᱟ ᱩᱱᱩᱥᱩᱞ ᱟᱥᱲᱟ ᱨᱮ ᱘᱑᱒ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱕ ᱜᱚᱴᱟᱝ ᱩᱱᱩᱥᱩᱞ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱨᱮ ᱙,᱐᱐᱙ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
ᱯᱟᱱᱰᱚᱵᱮᱥᱣᱚᱨ ᱠᱚᱞᱮᱡᱽ ᱨᱮᱱᱟᱜ ᱛᱷᱟᱯᱚᱱ ᱫᱚ ᱒᱐᱐᱕ ᱥᱟᱞ ᱨᱮ ᱯᱟᱱᱰᱚᱵᱮᱥᱚᱨ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱱᱚᱣᱟ ᱫᱚ ᱠᱟᱡᱤ ᱱᱚᱡᱽᱨᱩᱞ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱞᱟᱜ ᱡᱚᱯᱚᱲᱟᱣ ᱢᱮᱱᱟᱜᱼᱟ ᱾
ᱦᱚᱲᱢᱚ ᱥᱟᱶᱟᱨ
ᱢᱮᱡᱤᱭᱟ ᱵᱚᱱᱚᱛ ᱯᱨᱟᱭᱢᱟᱨᱤ ᱦᱮᱞᱛᱷ ᱛᱟᱞᱢᱟ, ᱢᱮᱡᱤᱭᱟ ᱨᱮ ᱒᱕ ᱵᱮᱰ ᱥᱟᱶᱛᱮ, ᱢᱮᱡᱤᱭᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾
ᱯᱟᱱᱰᱚᱵᱮᱥᱚᱨ ᱵᱚᱱᱚᱛ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ, ᱯᱟᱱᱰᱚᱵᱮᱥᱚᱨ ᱨᱮ ᱑᱐ ᱵᱮᱰ ᱥᱟᱶᱛᱮ, ᱯᱟᱱᱰᱚᱵᱮᱥᱚᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱤᱥᱴᱚᱨᱱ ᱠᱳᱞᱯᱷᱤᱞᱰᱥ ᱨᱮᱱᱟᱜ ᱗᱕᱐ ᱵᱮᱰ ᱟᱜ ᱢᱚᱱᱫᱚᱵᱚᱱᱤ ᱟᱥᱯᱟᱛᱟᱞ ᱫᱚ ᱯᱚᱸᱛᱷᱱᱚᱜᱚᱨ ᱨᱮ ᱢᱮᱱᱟᱜᱼᱟ ᱾
ᱡᱚᱦᱟᱸᱫᱟᱨ ᱥᱟᱦ
ᱡᱚᱦᱟᱸᱫᱟᱨ ᱥᱟᱦ (᱑᱗᱑᱒-᱑᱗᱑᱓)  ᱥᱤᱧᱚᱛ ᱨᱤᱱ ᱢᱩᱜᱚᱞ ᱥᱚᱢᱨᱟᱴ ᱮ ᱛᱟᱦᱮᱸ ᱠᱟᱱᱟ ᱾ ᱱᱚᱭ ᱫᱚ ᱱᱚᱸᱰᱮ ᱑᱗᱑᱒-᱑᱗᱑᱓ ᱦᱟᱹᱵᱤᱡ ᱮ ᱨᱟᱡᱽ ᱞᱮᱫ ᱟᱭ ᱾
ᱵᱚᱦᱟᱫᱩᱨ ᱥᱟᱦ ᱤᱡ ᱡᱽᱭᱮᱥᱴᱷ ᱜᱤᱫᱽᱨᱟ ᱫᱚ ᱡᱚᱦᱟᱸᱫᱟᱨ ᱥᱟᱦ ᱑᱖᱖᱒ ᱨᱮ ᱨᱮ ᱦᱩᱭ ᱞᱮᱱ ᱛᱟᱦᱮᱱᱟᱭ ᱾ ᱟᱡ ᱵᱟᱵᱟ ᱦᱟᱜ ᱜᱩᱨ ᱛᱟᱭᱚᱢ ᱜᱟᱫᱤ ᱞᱟᱹᱜᱤᱫ ᱛᱮ ᱟᱡ ᱵᱚᱭᱦᱟ ᱥᱟᱶ ᱠᱩᱨᱩᱢᱩᱴᱩ ᱦᱩᱭ ᱟᱫᱮᱭᱟ ᱾ ᱢᱤᱨ ᱵᱚᱠᱷᱥᱤ ᱡᱩᱠᱤᱯᱷᱠᱟᱨ ᱠᱷᱟᱸ ᱫᱚ ᱱᱩᱭ ᱮ ᱜᱚᱲᱚ ᱟᱫᱮ ᱛᱟᱦᱮᱱᱟ ᱾
ᱱᱩᱭ ᱨᱤᱱ ᱢᱤᱫ ᱵᱚᱭᱦᱟ ᱚᱡᱤᱢ - ᱚᱞ - ᱥᱟᱱ ᱞᱟᱦᱳᱣᱨ ᱥᱩᱨ ᱞᱟᱹᱲᱦᱟᱹᱭ ᱨᱮ ᱜᱚᱡ ᱚᱪᱚ ᱞᱮᱱᱟᱭ ᱾ ᱥᱟᱨᱮᱡ ᱵᱟᱨᱭᱟ ᱵᱚᱭᱦᱟ - ᱡᱚᱦᱟᱱ ᱥᱟᱦ ᱟᱨ ᱨᱚᱯᱷᱤ - ᱚᱞ -ᱥᱚᱱ ᱫᱚ ᱯᱚᱫᱽᱪᱭᱩᱛᱠᱚᱨ ᱥᱚᱢᱨᱟᱴ ᱵᱟᱱᱟᱣᱜ ᱨᱮ ᱱᱚᱶᱟ ᱱᱟᱯᱟᱢ ᱛᱮ ᱦᱩᱭ ᱮᱱᱟ ᱾ ᱵᱤᱞᱟᱥᱤ ᱡᱟᱹ ᱨᱤᱱᱤᱡ ᱡᱚᱦᱟᱸᱫᱟᱨ ᱥᱟᱦ ᱫᱚ ᱥᱚᱢᱩᱪᱮ ᱯᱚᱱᱚᱛ ᱨᱮᱱᱟᱜ ᱯᱨᱚᱛᱤ ᱛᱮ ᱵᱚᱨᱛᱤ ᱮᱱᱟ ᱾ ᱑᱗᱑᱒ ᱨᱮ ᱚᱵᱽᱫᱩᱞᱞᱟ ᱯᱚᱴᱱᱟ ᱠᱷᱚᱱ ᱠᱩᱪ ᱦᱩᱭ ᱞᱮᱱᱟ ᱾ ᱟᱜᱽᱨᱟ ᱨᱮ ᱡᱚᱦᱟᱸᱫᱟᱨ ᱥᱟᱦ ᱫᱚ ᱴᱚᱠᱠᱚᱨ ᱦᱟᱛᱟᱣ ᱞᱮᱫ ᱟᱭ ᱾ ᱦᱟᱨᱟᱣ ᱮᱱ ᱛᱟᱭᱚᱢ ᱩᱱᱤ ᱫᱚ ᱫᱤᱞᱞᱤ ᱨᱮ ᱡᱩᱠᱤᱯᱷᱠᱟᱨ ᱠᱷᱟᱸ ᱨᱤᱱ ᱟᱡ ᱵᱟᱵᱟ ᱚᱥᱫᱚᱠᱷᱟᱸ ᱨᱤᱱᱤᱡ ᱱᱚᱸᱰᱮ ᱡᱤᱨᱟᱹᱣ ᱞᱮᱱ ᱛᱟᱦᱮᱱ ᱾ ᱚᱥᱫᱚᱠᱷᱟᱸ ᱫᱚ ᱱᱚᱶᱟ ᱫᱤᱞᱞᱤ ᱨᱮᱱᱟᱜ ᱠᱤᱞᱟ ᱨᱮ ᱠᱟᱹᱫᱽ ᱟᱠᱟᱫ ᱛᱟᱦᱮᱱ ᱾ ᱯᱚᱨᱨᱩᱠᱷᱥᱤᱭᱚᱨ ᱫᱚ ᱡᱤᱛᱠᱟᱹᱨ ᱮᱱ ᱦᱩᱭ ᱮᱱ ᱠᱷᱟᱱ ᱩᱱᱤ ᱠᱚ ᱜᱚᱡ ᱚᱪᱚ ᱠᱮᱫᱮᱭᱟ ᱾ ᱱᱚᱶᱟ ᱫᱚ ᱞᱚᱢᱯᱚᱴ ᱢᱩᱨᱩᱠᱷ ᱦᱚᱸ ᱠᱚ ᱢᱮᱛᱟ ᱠᱚ ᱠᱟᱱ ᱛᱟᱦᱮᱱ ᱾ ᱱᱚᱶᱟ ᱫᱚ ᱞᱚᱢᱯᱚᱴ ᱢᱩᱨᱩᱠᱷ ᱨᱮᱱᱟᱜ ᱡᱟᱭᱜᱟ ᱱᱟᱜᱟᱢᱟᱱ 'ᱤᱨᱟᱫᱟ ᱠᱷᱟᱸ' ᱫᱚ ᱥᱚᱫᱚᱨ ᱞᱮᱫ ᱟᱭ ᱾
ᱪᱷᱟᱛᱱᱟ ᱪᱚᱱᱰᱤᱫᱟᱥ ᱢᱚᱦᱟᱵᱤᱫᱽᱭᱟᱞᱚᱭ
ᱪᱷᱟᱛᱱᱟ ᱪᱚᱱᱰᱤᱫᱟᱥ ᱢᱚᱦᱟᱵᱤᱫᱽᱭᱟᱞᱚᱭ ᱫᱚ ᱒᱐᱐᱗ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱ, ᱵᱟᱸᱠᱩᱲᱟ ᱦᱚᱱᱚᱛ ᱨᱮᱭᱟᱜ ᱪᱷᱟᱛᱱᱟ ᱨᱮ ᱢᱮᱱᱟᱜ ᱢᱤᱫ ᱥᱟᱫᱷᱟᱨᱚᱱ ᱰᱤᱜᱽᱨᱤ ᱠᱚᱞᱮᱡᱽ ᱠᱟᱱᱟ᱾ ᱱᱚᱸᱰᱮ ᱫᱚ ᱟᱨᱴᱥ ᱥᱟᱛᱟᱢ ᱪᱮᱛᱟᱱ ᱨᱮ ᱰᱤᱜᱽᱨᱤ ᱠᱳᱨᱥ ᱪᱟᱞ ᱦᱩᱭᱩᱜ ᱠᱟᱱᱟ᱾ ᱱᱚᱣᱟ ᱠᱚᱞᱮᱡᱽ ᱫᱚ ᱵᱟᱸᱠᱩᱲᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ᱾
ᱢᱟᱱᱚᱛ
ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱹᱧᱡᱩᱨ ᱠᱚᱢᱤᱥᱚᱱ (ᱭᱩ.ᱡᱤ.ᱥᱤ) ᱦᱚᱛᱮᱛᱮ ᱱᱚᱣᱟ ᱠᱚᱞᱮᱡᱽ ᱨᱮᱭᱟᱜ ᱢᱟᱹᱱ ᱮᱢ ᱢᱮᱱᱟᱜᱼᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱵᱟᱸᱠᱩᱲᱟ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ: ᱵᱟᱸᱠᱩᱲᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱯᱮᱨᱤᱥ
ᱯᱮᱨᱤᱥ ᱫᱚ ᱯᱷᱨᱟᱱᱥ ᱫᱤᱥᱚᱢ ᱨᱮᱱᱟᱜ ᱨᱟᱡᱽᱜᱟᱲ ᱠᱟᱱᱟ ᱾ ᱱᱚᱶᱟ ᱫᱚ ᱚᱸᱰᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱱᱟᱜᱟᱨ ᱠᱟᱱᱟ ᱾ ᱱᱚᱣᱟ ᱨᱮᱱᱟᱜ ᱚᱥᱟᱨ-ᱵᱤᱥᱟᱹᱨ ᱫᱚ ᱑᱐᱕ km2 ᱟᱨ ᱥᱩᱨᱥᱩᱨᱩᱨ ᱒.᱑᱕ ᱢᱤᱞᱤᱭᱚᱱ ᱦᱚᱲ ᱠᱚ ᱛᱟᱦᱮᱸᱱ ᱠᱟᱱᱟ ᱾ ᱚᱱᱟ ᱥᱩᱯᱩᱨ ᱴᱚᱠᱷᱟ ᱦᱚᱲ ᱠᱚ ᱞᱮᱠᱷᱟ ᱥᱮᱞᱮᱫ ᱞᱮᱠᱚ ᱠᱷᱟᱱ ᱯᱮᱨᱤᱥ ᱨᱤᱱ ᱦᱚᱲ ᱠᱚᱣᱟ ᱮᱞ ᱫᱚ ᱑᱒ ᱢᱤᱞᱤᱭᱚᱱ ᱠᱷᱚᱱ ᱵᱟᱹᱲᱛᱤᱜ-ᱟ ᱾ ᱥᱚᱭᱱᱤ ᱜᱟᱰᱟ ᱫᱚ ᱯᱮᱨᱤᱥ ᱨᱮᱱᱟᱜ ᱢᱟᱨᱮ ᱴᱷᱟᱶ ᱥᱮᱫ ᱛᱮ ᱞᱤᱸᱡᱤᱱ ᱠᱟᱱᱟ ᱟᱨ ᱵᱟᱨ ᱴᱷᱮᱱᱮ ᱦᱟᱹᱴᱤᱧ ᱟᱠᱟᱫ-ᱟ, ᱡᱟᱦᱟᱸ ᱫᱚ ᱮᱛᱚᱢ ᱰᱷᱤᱯ (Left Bank) ᱟᱨ ᱠᱚᱧᱮ ᱰᱷᱤᱯ (Right Bank) ᱾ ᱱᱚᱣᱟ ᱫᱚ ᱟᱭᱢᱟ ᱜᱚᱴᱟᱝ ᱵᱩᱨᱩ ᱛᱮ ᱮᱥᱮᱫ ᱟᱠᱟᱱᱟ ᱾ ᱯᱮᱨᱤᱥ ᱫᱚ ᱯᱷᱨᱮᱸᱪ ᱨᱮᱱᱟᱜ ᱠᱟᱹᱣᱰᱤ, ᱨᱟᱡᱽᱨᱤ, ᱴᱨᱟᱯᱷᱤᱠ ᱟᱨ ᱞᱟᱠᱪᱟᱨ ᱨᱮᱱᱟᱜ ᱛᱟᱞᱢᱟ ᱠᱟᱱᱟ ᱾ ᱯᱮᱨᱤᱥ ᱨᱮ ᱟᱭᱢᱟ ᱦᱩᱱᱟᱹᱨ ᱢᱤᱣᱡᱤᱭᱚᱢ ᱟᱨ ᱱᱟᱜᱟᱢᱟᱱᱟᱜ ᱵᱤᱞᱰᱤᱝ ᱠᱚ ᱢᱮᱱᱟᱜ-ᱟ ᱾ ᱴᱨᱟᱯᱷᱤᱠ ᱛᱟᱞᱢᱟ ᱞᱮᱠᱟᱛᱮ, ᱯᱮᱨᱤᱥ ᱨᱮ ᱫᱚ ᱟᱹᱰᱤ ᱵᱷᱟᱹᱜ ᱚᱛᱞᱟᱛᱟᱨ ᱦᱚᱨ ᱥᱩᱵᱤᱫᱷᱟ ᱢᱮᱱᱟᱜ-ᱟ, ᱡᱟᱦᱟᱸ ᱫᱚ ᱢᱮᱴᱨᱚ ᱠᱚ ᱢᱮᱛᱟᱜ ᱠᱟᱱᱟ ᱾ ᱢᱮᱴᱨᱚ ᱫᱚ ᱑᱙᱐᱐ ᱥᱟᱞᱮ ᱨᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱟᱨ ᱱᱚᱣᱟ ᱨᱮᱱᱟᱜ ᱡᱤᱞᱤᱧ ᱡᱚ ᱒᱐᱐ ᱠᱤᱞᱚᱢᱤᱴᱚᱨ ᱠᱷᱚᱱ ᱵᱟᱹᱲᱛᱤᱜ-ᱟ ᱾ ᱯᱮᱨᱤᱥ ᱨᱮ ᱵᱟᱨᱭᱟ  ᱩᱰᱷᱟᱹᱱ ᱜᱷᱟᱴ (airport) ᱢᱮᱱᱟᱜ-ᱟ ᱾ ᱱᱟᱜᱟᱨ ᱫᱚ ᱦᱩᱱᱟᱹᱨ ᱞᱟᱠᱪᱟᱨ ᱛᱮ ᱜᱟᱵᱟᱣ ᱟᱠᱟᱱᱟ, ᱪᱮᱫᱟᱜ ᱥᱮ ᱱᱚᱸᱰᱮ ᱢᱮᱱᱟᱜ ᱠᱚ ᱒᱐ % ᱦᱚᱲ ᱫᱚ ᱮᱴᱟᱜ ᱠᱚᱨᱮ ᱠᱷᱚᱱ ᱠᱚ ᱦᱮᱫ ᱟᱠᱟᱱᱟ ᱾ ᱱᱚᱸᱰᱮ ᱟᱭᱢᱟ ᱵᱷᱮᱯᱮᱫ ᱨᱮᱥᱴᱩᱨᱟᱱᱴ ᱢᱮᱱᱟᱜ-ᱟ ᱟᱨ ᱡᱚᱛᱚ ᱞᱮᱠᱟᱱ ᱡᱚᱢ ᱜᱮ ᱧᱟᱢᱚᱜ-ᱟ ᱾ ᱯᱮᱨᱤᱥ ᱛᱤᱢᱤᱱ ᱞᱮᱠᱟᱱ ᱠᱟᱪᱨᱟ ᱦᱚᱸ ᱧᱮᱞᱚᱜ-ᱟ ᱡᱮᱢᱚᱱ ᱦᱚᱭ ᱠᱟᱪᱨᱟ (Air pollution) ᱟᱨ ᱢᱟᱨᱥᱟᱞ ᱠᱟᱪᱨᱟ (Light pollution) ᱮᱢᱟᱱ ᱾
ᱱᱟᱜᱟᱢ
ᱡᱩᱞᱤᱭᱚᱥ ᱥᱤᱡᱚᱨ ᱥᱮᱞᱴᱤᱠ ᱨᱤᱱ ᱯᱮᱨᱤᱥᱤ ᱟᱹᱫᱤᱵᱟᱹᱥᱤ ᱠᱚᱭ  ᱡᱤᱛᱠᱟᱹᱨ ᱠᱮᱫ ᱠᱚᱣᱟ ᱑᱕ BC ᱨᱮ ᱾ ᱨᱚᱢᱟᱱᱥ ᱠᱚ ᱱᱚᱣᱟ ᱴᱷᱟᱶ ᱫᱚ ᱞᱩᱴᱮᱥᱤᱭᱟ ᱟᱨᱟᱵᱟᱝ ᱞᱩᱴᱮᱥᱤᱭᱟ ᱯᱟᱨᱤᱥᱤᱭᱚᱳᱢ ᱾   ᱚᱱᱟ ᱛᱟᱭᱚᱢ ᱒᱑᱒ AD ᱨᱮ ᱠᱷᱟᱴᱚ ᱠᱟᱛᱮ ᱯᱮᱨᱤᱥ ᱠᱚ ᱧᱩᱢ ᱠᱮᱫ-ᱟ ᱾ ᱨᱚᱢᱟᱱ ᱦᱚᱲ ᱚᱸᱰᱮ ᱠᱷᱚᱱ ᱠᱚ ᱦᱟᱱᱛᱮ ᱱᱷᱟᱛᱮ ᱤᱫᱤᱭᱮᱱ ᱛᱟᱭᱚᱢ, ᱡᱚᱨᱱᱤᱭᱟᱹ ᱟᱹᱫᱤᱵᱟᱹᱥᱤ ᱡᱟᱦᱟᱸᱭ ᱠᱚ ᱫᱚ ᱯᱷᱨᱟᱠᱥ ᱠᱚ ᱢᱮᱛᱟ ᱠᱚ ᱠᱟᱱ ᱛᱟᱦᱮᱸᱫ, ᱟᱫᱚ ᱩᱱᱠᱩ ᱚᱸᱰᱮ ᱠᱚ ᱥᱚᱲᱚ ᱵᱚᱞᱚᱭᱮᱱᱟ ᱔᱖᱔ ᱥᱟᱞᱮ ᱥᱮᱫ ᱨᱮ ᱾ ᱚᱱᱟ ᱛᱟᱭᱚᱢ ᱕᱐᱖ ᱥᱟᱞᱮ ᱨᱮ ᱟᱚᱭᱤᱡ ᱨᱟᱡᱟ ᱠᱞᱚᱵᱤᱥ-᱑ ᱚᱸᱰᱮ ᱨᱟᱡᱽᱜᱟᱲ ᱮ ᱵᱮᱨᱮᱫ ᱠᱮᱫ-ᱟ ᱾ ᱪᱟᱨᱞᱮᱢᱟᱜᱽᱱᱤ ᱟᱡᱟᱜ ᱨᱟᱡᱽᱜᱟᱲ ᱡᱚᱨᱢᱟᱱ ᱨᱮᱱᱟᱜ ᱟᱪᱮᱱ ᱱᱟᱜᱟᱨ ᱛᱮᱭ ᱩᱪᱟᱹᱲ ᱠᱮᱫ-ᱟ, ᱤᱠᱷᱟᱹᱱ ᱯᱮᱨᱤᱥ ᱫᱚ ᱞᱟᱹᱛᱤᱭᱟᱱ ᱱᱟᱜᱟᱨ ᱜᱮ ᱛᱟᱦᱮᱸᱭᱮᱱᱟ ᱟᱨ ᱵᱷᱤᱠᱤᱝᱥ ᱫᱟᱨᱟᱭ ᱛᱮ ᱵᱟᱨ ᱫᱷᱟᱣ ᱟᱠᱨᱚᱢᱚᱬ ᱦᱩᱭ ᱞᱮᱱ ᱛᱟᱦᱮᱸᱫ ᱾ᱡᱚᱠᱷᱚᱱ ᱦᱩᱜᱽ ᱠᱟᱯᱮᱴ ᱯᱨᱟᱱᱥ ᱨᱤᱱᱤᱡ ᱨᱟᱡᱟ ᱞᱮᱠᱟᱛᱮᱭ ᱛᱟᱦᱮᱸ ᱠᱟᱱᱟ ᱙᱘᱗ ᱥᱟᱞᱮ ᱨᱮ, ᱩᱱᱤ ᱟᱨ ᱫᱚᱲᱦᱟ ᱯᱮᱨᱤᱥ ᱨᱮ ᱟᱡᱟᱜ ᱨᱮᱡᱽᱜᱟᱲ ᱮ ᱵᱮᱱᱟᱣ ᱠᱮᱫ-ᱟ ᱾ ᱟᱹᱰᱤ ᱫᱤᱱ ᱱᱩᱭ ᱨᱟᱡᱟ ᱜᱮ ᱯᱮᱨᱤᱥ ᱟᱨ ᱵᱷᱤᱲᱟᱹ-ᱵᱷᱤᱲᱤ ᱴᱚᱴᱷᱟ ᱠᱚᱭ ᱥᱟᱢᱵᱽᱲᱟᱣ ᱠᱮᱫ-ᱟ ᱾
ᱧᱮᱞᱡᱚᱝ
ᱯᱮᱨᱤᱥ ᱨᱮ ᱫᱚ ᱟᱹᱰᱤ ᱱᱟᱯᱟᱭ ᱱᱟᱯᱟᱭ ᱧᱮᱞᱡᱚᱝ ᱴᱷᱟᱶ ᱠᱚ ᱢᱮᱱᱟᱜ-ᱟ ᱾ ᱚᱱᱟ ᱠᱚ ᱛᱤᱢᱤᱱ ᱜᱮᱱ ᱞᱟᱛᱟᱨ ᱨᱮ ᱚᱞ ᱮᱱᱟ :-
ᱟᱱᱟᱜᱚᱱᱟ ᱥᱩᱵᱤᱫᱷᱟ
ᱱᱚᱰᱮ ᱟᱱᱟᱜᱚᱱᱟ ᱨᱮᱱᱟᱜ ᱫᱚ ᱟᱹᱰᱤ ᱞᱮᱠᱟᱱ ᱥᱩᱵᱤᱫᱷᱟ ᱢᱮᱱᱟᱜ-ᱟ, ᱡᱟᱦᱟᱸᱭ ᱠᱚ ᱫᱟᱬᱟᱱ ᱦᱤᱡᱩᱜ ᱟᱹᱰᱤ ᱠᱚ ᱥᱩᱵᱤᱫᱷᱟᱜ-ᱟ ᱾ ᱟᱭᱢᱟ ᱧᱩᱛᱩᱢᱟᱱ ᱧᱮᱞᱡᱚᱝ ᱴᱷᱟᱶ ᱠᱚ ᱫᱚ ᱱᱟᱜᱟᱨ ᱨᱮᱱᱟᱜ ᱛᱞᱢᱟ ᱨᱮ ᱢᱮᱱᱟᱜ-ᱟ ᱟᱨ ᱛᱟᱲᱟᱢ ᱠᱚᱛᱮ ᱦᱚᱸ ᱧᱮᱞ ᱜᱟᱱᱚᱜ-ᱟ ᱾ ᱟᱨᱦᱚᱸ ᱴᱷᱟᱶ ᱠᱚ ᱢᱮᱱᱟᱜ ᱡᱟᱦᱟᱸ ᱫᱚ ᱱᱟᱥᱮ ᱥᱟᱺᱜᱤᱧ ᱫᱷᱟᱨᱟ ᱨᱮ ᱟᱨ ᱟᱱᱟᱜᱚᱱᱟ ᱵᱮᱵᱚᱥᱛᱟ ᱧᱮᱞ ᱜᱩᱭᱩᱜ-ᱟ ᱾ ᱫᱤᱥᱣᱟᱹ ᱜᱟᱹᱰᱤ ᱢᱚᱴᱚᱨ ᱛᱮ ᱟᱹᱰᱤ ᱠᱷᱚᱨᱚᱪ ᱛᱮ ᱟᱱᱟᱜᱚᱱᱟ ᱜᱩᱭ ᱫᱟᱲᱮᱭᱟᱜ-ᱟ ᱠᱟᱱᱟ ᱟᱨ ᱧᱮᱞ ᱡᱚᱝ ᱨᱮᱱᱟᱜ ᱨᱟᱹᱥᱠᱟᱹ ᱦᱚᱸ ᱵᱚᱱ ᱤᱫᱤ ᱫᱟᱲᱮᱭᱟᱜ-ᱟ ᱾ ᱯᱮᱨᱤᱥ ᱢᱮᱴᱨᱚ ᱥᱤᱥᱴᱚᱢ ᱫᱚ ᱑᱙᱙᱐ ᱥᱟᱞᱮ ᱨᱮ ᱤᱸᱡᱤᱱᱤᱭᱟᱹᱨ ᱯᱷᱩᱞᱜᱮᱱᱥ ᱟᱨ ᱟᱨᱪᱤᱴᱮᱠᱪᱚᱨ ᱦᱮᱠᱴᱚᱨ ᱜᱩᱭᱢᱟᱨᱰ ᱠᱤᱱ ᱵᱮᱱᱟᱣ ᱞᱮᱫ ᱛᱟᱦᱮᱸᱫ ᱾ ᱢᱮᱴᱨᱚ ᱦᱚᱨ ᱨᱮᱱᱟᱜ ᱡᱤᱞᱤᱧ ᱫᱚ ᱑᱒᱔ ᱢᱟᱭᱩᱞ ᱟᱨ ᱓᱐᱐ ᱜᱚᱴᱟᱝ ᱥᱴᱮᱥᱚᱱ ᱢᱮᱱᱟᱜ-ᱟ ᱟᱨ ᱑᱖ ᱜᱚᱴᱟᱝ ᱞᱟᱹᱭᱤᱱ ᱾ ᱫᱤᱱ ᱜᱤᱞᱚᱜ ᱜᱮ ᱖ ᱢᱤᱞᱤᱭᱚᱱ ᱦᱚᱲ ᱠᱚ ᱟᱱᱟᱜᱚᱱᱟᱜ ᱠᱟᱱᱟ ᱾ ᱢᱮᱴᱨᱚ ᱫᱚ ᱴᱨᱟᱯᱷᱤᱠ ᱵᱷᱤᱲ-ᱵᱷᱟᱲ ᱠᱚ ᱠᱚᱢ ᱞᱟᱹᱜᱤᱫ ᱛᱮᱭᱟᱨ ᱟᱠᱟᱱᱟ ᱾ ᱡᱚᱛᱚ ᱵᱤᱞᱰᱤᱝ ᱠᱚ ᱜᱮ ᱕᱐᱐ ᱢᱤᱴᱚᱨ ᱠᱷᱚᱱ ᱥᱩᱨ ᱦᱩᱭᱩᱜ-ᱟ ᱴᱨᱮᱱ ᱥᱴᱮᱥᱚᱱ ᱠᱷᱚᱱ, ᱚᱱᱟᱛᱮ ᱟᱱᱟᱜᱚᱱᱟ ᱨᱮᱱᱟᱜ ᱫᱚ ᱡᱟᱦᱟᱸᱱ ᱟᱱᱟᱴ ᱵᱟᱝ ᱛᱮᱭᱟᱨᱚᱜ-ᱟ ᱾
ᱠᱚᱨᱤᱥᱢᱟ ᱠᱚᱯᱩᱨ
ᱠᱚᱨᱤᱥᱢᱟ ᱠᱚᱯᱩᱨ  (ᱡᱟᱱᱟᱢ- ᱒᱕ ᱡᱩᱱ ᱑᱙᱗᱔ ᱥᱟ.ᱦᱤᱛ) ᱫᱚ ᱥᱤᱧᱚᱛᱤᱭᱟ. ᱯᱷᱤᱞᱢ ᱟᱠᱴᱨᱮᱥ ᱠᱟᱱᱟᱭ ᱾᱑᱙᱙᱐ ᱟᱨ ᱮᱛᱚᱦᱚᱵ ᱒᱐᱐᱐ ᱜᱮᱞᱟᱝ-ᱥᱮᱨᱢᱟ ᱦᱤᱱᱫᱤ ᱯᱷᱤᱞᱢ ᱡᱮᱜᱮᱛ ᱨᱤᱱ ᱵᱷᱟ.ᱜᱤ ᱧᱩᱛᱩᱢᱟᱱ ᱟᱠᱴᱨᱮᱥ ᱠᱟᱱᱟᱭ ᱾ ᱟᱡ ᱫᱚ ᱟᱭᱢᱟ ᱧᱩᱢᱟᱱ ᱢᱟ.ᱱ ᱥᱤᱨᱯᱷᱟ.ᱠᱚ ᱧᱟᱢ ᱟᱠᱟᱫᱟ, ᱡᱮᱢᱚᱱ ᱡᱟ.ᱛᱤᱭᱟ.ᱨᱤ ᱯᱷᱞᱢ ᱟᱣᱟᱨᱰ ᱟᱨ ᱯᱩᱱ ᱡᱮᱠᱷᱟ ᱯᱷᱤᱞᱢ-ᱯᱷᱮᱭᱟᱨ ᱟᱣᱟᱨᱰ ᱾ ᱟᱡ ᱫᱚ ᱢᱩᱢᱵᱟᱭ ᱨᱮ ᱡᱟᱱᱟᱱ ᱟᱨ ᱦᱟᱨᱟᱨᱟᱛᱟ ᱟᱠᱟᱱᱟᱭ ᱟᱨ ᱦᱤᱱᱫᱤ ᱯᱷᱤᱞᱢ ᱡᱮᱜᱮᱛ ᱧᱩᱢᱟᱱ ᱠᱚᱯᱩᱨ ᱜᱷᱟᱨᱚᱸᱡᱽ (en:Kapoor family) ᱨᱤᱱ ᱥᱚᱦᱮᱫ ᱠᱟᱱᱟᱭ ᱾ ᱟᱡ ᱨᱤᱱ ᱟᱭᱳ-ᱵᱟᱵᱟ ᱟᱨ ᱥᱟ.ᱜᱟ.ᱭᱟᱱ ᱦᱚᱲ ᱠᱚᱫᱚ ᱢᱟᱬᱟᱝ ᱠᱷᱚᱱᱜᱮ ᱯᱷᱤᱞᱢ ᱥᱟᱶ ᱡᱚᱯᱚᱲᱚᱣ ᱢᱮᱱᱟᱜ ᱠᱚᱣᱟ, ᱮᱱᱛᱮᱨᱮᱦᱚᱸ ᱟᱡ ᱵᱟᱵᱟ ᱯᱷᱤᱞᱢ ᱨᱮ ᱠᱩᱲᱤ ᱦᱚᱯᱚᱱ ᱠᱚᱣᱟᱜ ᱵᱚᱞᱚᱱ ᱵᱟᱭ ᱠᱩᱥᱤᱭᱟᱜ ᱠᱟᱱ ᱛᱟᱦᱮᱸ ᱠᱟᱱᱟ ᱾
ᱯᱩᱭᱞᱩ ᱡᱤᱭᱚᱱ ᱟᱨ ᱜᱷᱟᱨᱚᱸᱡᱽ
ᱠᱚᱨᱤᱢᱟ ᱫᱚ ᱒᱕ ᱡᱩᱱ ᱑᱙᱗᱔ ᱥᱟᱞᱨᱮ, ᱟᱠᱴᱚᱨ (ᱵᱟᱵᱟ) ᱨᱚᱬᱫᱷᱤᱨ ᱠᱚᱯᱩᱨ (en:Randhir Kapoor) ᱟᱨ ᱟᱭᱳ ᱵᱚᱵᱤᱛᱟ (en:Babita) ᱛᱤᱠᱤᱱᱟᱜ ᱠᱚᱞᱮᱨᱮ, ᱢᱩᱢᱵᱟᱭ ᱨᱮ ᱡᱟᱱᱟᱢ ᱟᱠᱟᱱᱟᱭ ᱾ ᱟᱡ ᱦᱩᱰᱤᱧ ᱵᱩᱦᱤᱱ ᱠᱚᱨᱤᱱᱟ ᱠᱚᱯᱩᱨ ([:en:[Kareena]]) ᱦᱚᱸ ᱢᱤᱫ ᱧᱩᱛᱩᱢᱟᱱ ᱯᱷᱤᱞᱢ ᱟᱠᱴᱨᱮᱥ ᱠᱟᱱᱟᱭ ᱾ ᱟᱡ ᱵᱟᱵᱟ ᱜᱚᱲᱚᱢ-ᱦᱟᱲᱟᱢ ᱨᱟᱡᱽ ᱠᱚᱯᱩᱨ (en:Raj Kapoor) ᱫᱚ ᱧᱩᱛᱩᱢᱟᱱ ᱟᱠᱴᱚᱨ ᱥᱟᱶᱛᱮ ᱯᱷᱤᱞᱢ-ᱵᱮᱱᱟᱣᱤᱭᱟ. ᱦᱚᱸ ᱛᱟᱦᱮᱸ ᱠᱟᱱᱟ ᱾ ᱚᱱᱠᱟᱜᱮ ᱟᱭᱳ ᱜᱚᱲᱚᱢ-ᱦᱟᱲᱟᱢ ᱦᱚᱨᱤ ᱥᱤᱵᱷᱫᱟᱥᱟᱱᱤ (en:Hari Shivdasani) ᱦᱚᱸ ᱢᱤᱫ ᱟᱠᱴᱚᱨ ᱛᱟᱦᱮᱸ ᱠᱟᱱᱟᱭ ᱾ ᱟᱡ ᱫᱟᱫᱟ-ᱦᱟᱲᱟᱢ ᱯᱨᱤᱛᱷᱵᱤᱨᱟᱡᱽ en:Prithviraj ᱦᱚᱸ ᱟᱠᱴᱚᱨ ᱯᱟᱯᱟᱴᱤᱭᱟ. ᱜᱮ ᱛᱟᱦᱮᱸ ᱠᱟᱱᱟᱭ ᱾
ᱠᱮᱨᱤᱭᱚᱨ
ᱠᱚᱨᱤᱥᱢᱟ ᱫᱚ ᱑᱙᱙᱑ ᱥᱟᱞ, ᱑᱗ ᱵᱚᱪᱷᱚᱨ ᱩᱢᱮᱨ ᱨᱮ ᱨᱳᱢᱟᱱᱴᱤᱱ ᱠᱷᱮᱞᱚᱸᱰ ᱯᱷᱤᱞᱢ ᱯᱨᱮᱢ ᱠᱚᱭᱫᱤ (en:Prem Qaidi) ᱯᱩᱭᱞᱩ ᱰᱮᱵᱩᱴ ᱯᱷᱤᱞᱢ ᱠᱚᱨᱟᱣ ᱟᱠᱟᱫᱟᱭ, ᱱᱚᱶᱟᱜᱮ ᱟᱠᱴᱚᱨ ᱦᱚᱨᱤᱥ ᱠᱩᱢᱟᱨ (en:Harish Kumar) ᱣᱟᱜ ᱦᱚᱸ ᱯᱩᱭᱞᱩ ᱯᱷᱤᱞᱢ ᱛᱟᱦᱮᱸ ᱠᱟᱱ ᱛᱟᱭᱟ ᱾ ᱱᱚᱝᱠᱟᱜᱮ ᱠᱚᱨᱤᱥᱢᱟ ᱟᱭᱢᱟ ᱦᱤᱴ ᱯᱷᱤᱞᱢ ᱠᱚᱨᱟᱣ ᱟᱠᱟᱫᱟᱭ, ᱑᱙᱙᱒ ᱥᱟᱞᱨᱮ ᱠᱷᱮᱞᱚᱸᱰ ᱯᱷᱤᱞᱢ ᱡᱤᱜᱚᱨ (Jigar), ᱑᱙᱙᱓ ᱨᱮ ᱠᱷᱮᱞᱚᱸᱰ ᱯᱷᱤᱞᱢ ᱟᱱᱟᱰᱤ (Anari), ᱑᱙᱙᱔ ᱨᱮ ᱠᱚᱢᱮᱰᱤ ᱯᱷᱤᱞᱢ ᱨᱟᱡᱟ ᱵᱟᱵᱩ (Raja Babu), ᱑᱙᱙᱕ ᱥᱟᱞᱨᱮ ᱠᱩᱞᱤ ᱱᱚᱢᱵᱚᱨ-᱑ (Coolie No. 1), ᱑᱙᱙᱖ ᱨᱮ ᱥᱟᱡᱚᱱ ᱪᱟᱞᱮ ᱥᱚᱥᱩᱨᱟᱞ (Saajan Chale Sasural), ᱑᱙᱙᱖ ᱨᱮ ᱡᱤᱛ (Jeet) ᱾ ᱮᱱᱦᱚᱸ ᱟᱡᱟᱜ ᱠᱷᱟᱴᱚ ᱯᱟᱯᱟᱴᱤᱭᱟ. ᱠᱷᱟ.ᱛᱤᱨ ᱛᱤᱱᱟ.ᱜ ᱜᱟᱱ ᱨᱚᱲ-ᱥᱤᱬᱤᱡ ᱠᱟᱛᱷᱟ ᱠᱚᱦᱚᱸᱭ ᱟᱡᱚᱸᱢ ᱟᱠᱟᱫ ᱜᱮᱭᱟ ᱾
ᱱᱤᱡᱚᱨ ᱡᱤᱭᱚᱱ
᱒᱙ ᱥᱮᱴᱮᱢᱵᱚᱨ ᱒᱐᱐᱓ ᱥᱟᱞᱨᱮ, ᱧᱩᱛᱩᱢᱟᱱ ᱠᱟ.ᱨᱠᱷᱟᱱᱟ ᱪᱟᱪᱞᱟᱣᱤᱭᱟ. ᱥᱚᱱᱡᱚᱭ ᱠᱚᱯᱩᱨ (Sunjay Kapur) ᱥᱟᱶ ᱥᱤᱠᱷ ᱟ.ᱨᱤᱪᱟ.ᱞᱤ (en:Sikh wedding) ᱦᱚᱛᱮᱛᱮ ᱟᱠᱚ ᱢᱩᱢᱵᱟᱭ ᱨᱮᱭᱟᱜ ᱯᱟ.ᱦᱤᱞ-ᱵᱩᱱᱭᱟᱫᱤᱭᱟ. ᱚᱲᱟᱜ ᱠᱨᱤᱥᱱᱟ ᱨᱟᱡᱽ ᱵᱚᱝᱜᱽᱞᱟ (Krishna Raj Bungalow) ᱨᱮ ᱵᱟᱯᱞᱟ ᱦᱩᱭ ᱟᱠᱟᱱ ᱛᱟ.ᱠᱤᱱᱟ ᱾ ᱒᱐᱐᱕ ᱥᱟᱞᱨᱮ,ᱟᱠᱤᱱᱤᱡ ᱫᱚ ᱢᱤᱫ ᱠᱩᱲᱤ ᱜᱤᱫᱟ.ᱨ ᱥᱚᱢᱚᱭᱨᱟ (Samaira) ᱟᱨ ᱒᱐᱑᱐ ᱥᱟᱞᱨᱮ ᱢᱤᱫ ᱠᱚᱲᱟ ᱜᱤᱫᱟ.ᱨ ᱠᱤᱭᱟᱱ (Kiaan) ᱡᱟᱱᱟᱢ ᱟᱠᱟᱱᱟᱠᱤᱱ ᱾
ᱵᱟᱦᱨᱮ ᱡᱚᱱᱚᱲ
https://en.wikipedia.org/wiki/Karisma_Kapoor
ᱥᱩᱢᱟᱛᱨᱟ
ᱥᱩᱢᱟᱛᱨᱟ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱥᱩᱱᱫᱟ ᱫᱤᱯᱠᱚ ᱢᱩᱫ ᱨᱮ ᱢᱤᱫ ᱫᱤᱯ ᱠᱟᱱᱟ ᱾ ᱯᱩᱨᱟᱹᱯᱩᱨᱤ ᱤᱱᱫᱳᱱᱮᱥᱤᱭᱟ ᱨᱮ ᱢᱮᱱᱟᱜ ᱫᱤᱯ ᱠᱚ ᱢᱩᱫ ᱨᱮ ᱱᱚᱶᱟ ᱜᱮ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱫᱤᱯ ᱠᱟᱱᱟ (ᱱᱚᱶᱟ ᱴᱚᱴᱷᱟ ᱨᱮ ᱵᱳᱨᱱᱤᱭᱳ ᱟᱨ ᱱᱤᱣ ᱜᱤᱱᱤ ᱫᱤᱯ ᱥᱩᱢᱟᱛᱨᱟ ᱠᱷᱚᱱ ᱞᱟᱹᱴᱩᱜᱮ ᱨᱮᱦᱚᱸ ᱫᱤᱯ ᱨᱮ ᱮᱴᱟᱜ ᱫᱤᱥᱚᱢ ᱦᱚᱸ ᱢᱮᱱᱟᱜᱼᱟ) ᱾ ᱥᱩᱢᱟᱛᱨᱟ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱔᱗᱓,᱔᱘᱑ ᱪᱟᱹᱣᱠᱟᱹ ᱠᱤᱢᱤ (᱑᱘᱒,᱘᱑᱒ ᱪᱟᱹᱣᱠᱟᱹ ᱢᱟᱭᱤᱞ) ᱟᱨ ᱱᱚᱶᱟ ᱫᱚ ᱡᱮᱜᱮᱛ ᱨᱮᱱᱟᱜ ᱛᱩᱨᱩᱭᱟᱱ ᱢᱟᱨᱟᱝ ᱫᱤᱯ ᱠᱟᱱᱟ, ᱱᱚᱶᱟ ᱨᱮᱫᱚ ᱥᱤᱢᱤᱣᱩᱞ, ᱱᱤᱭᱟᱥ, ᱢᱮᱱᱛᱟᱣᱟᱭ, ᱮᱝᱜᱟᱱᱳ, ᱨᱤᱭᱟᱣ ᱫᱤᱯᱠᱚ ᱵᱟᱝ ᱥᱮᱞᱮᱫᱽ ᱟᱠᱟᱱᱟ ᱾
ᱥᱩᱢᱟᱛᱨᱟ ᱫᱚ ᱟᱹᱰᱤ ᱢᱟᱨᱟᱝ ᱚᱛᱦᱟᱥᱟ ᱴᱚᱴᱷᱟ ᱠᱟᱱᱟ, ᱡᱟᱦᱟ ᱫᱚ ᱮᱛᱚᱢ-ᱯᱟᱪᱮ ᱠᱷᱚᱱ ᱥᱟᱢᱟᱝ-ᱠᱚᱧᱮ ᱥᱮᱫ ᱯᱟᱥᱱᱟᱣ ᱢᱮᱱᱟᱜᱼᱟ ᱾ ᱥᱩᱢᱟᱛᱨᱟ ᱫᱤᱯ ᱨᱮᱱᱟᱜ ᱯᱟᱪᱮ, ᱮᱛᱚᱢ-ᱯᱟᱪᱮ ᱟᱨ ᱠᱚᱧᱮ-ᱯᱟᱪᱮ ᱥᱮᱫ ᱥᱤᱧᱚᱛᱤᱭᱟᱹ ᱢᱟᱦᱟᱫᱚᱨᱭᱟ ᱢᱮᱱᱟᱜᱼᱟ ᱾ ᱮᱛᱚᱢ-ᱥᱟᱢᱟᱝ ᱥᱮᱫ ᱢᱩᱬᱩᱛ ᱚᱛᱦᱟᱥᱟ ᱢᱟᱞᱚᱭ ᱩᱯᱚᱫᱤᱯ ᱠᱷᱚᱱ ᱢᱟᱞᱟᱠᱠᱟ ᱯᱨᱚᱱᱟᱞᱤ ᱦᱚᱛᱮᱛᱮ ᱟᱨ ᱥᱟᱢᱟᱝ-ᱠᱚᱧᱮ ᱥᱮᱫ ᱥᱩᱱᱫᱟ ᱯᱨᱚᱱᱟᱞᱤ ᱦᱚᱛᱮᱛᱮ ᱡᱟᱵᱷᱟ ᱫᱤᱯ ᱠᱷᱚᱱ ᱮᱴᱟᱜ ᱟᱠᱟᱱᱟ ᱾ ᱫᱤᱯ ᱨᱮᱱᱟᱜ ᱮᱛᱚᱢ ᱢᱩᱪᱟᱹᱫ ᱥᱮᱫ ᱟᱱᱫᱟᱢᱟᱱ ᱫᱤᱯᱠᱚ ᱢᱮᱱᱟᱜᱼᱟ ᱾ ᱫᱤᱯ ᱨᱮᱱᱟᱜ ᱥᱟᱢᱟᱝ ᱥᱮᱫ ᱡᱟᱵᱷᱟ ᱫᱚᱨᱮᱭᱟ ᱟᱨ ᱵᱟᱨᱭᱟ ᱯᱮᱭᱟ ᱠᱟᱹᱴᱤᱡ ᱠᱟᱹᱴᱤᱡ ᱫᱤᱯ ᱠᱚ ᱢᱮᱱᱟᱜᱼᱟ ᱾ ᱜᱚᱴᱟ ᱥᱩᱢᱟᱛᱨᱟ ᱫᱤᱯ ᱨᱮᱱᱟᱜ ᱯᱟᱪᱮ ᱥᱮᱫ ᱵᱩᱠᱤᱛ ᱵᱟᱨᱤᱥᱟᱱ ᱵᱩᱨᱩᱢᱟᱠᱟᱱᱟ ᱯᱟᱥᱱᱟᱣ ᱟᱠᱟᱱᱟ ᱟᱨ ᱱᱚᱶᱟ ᱵᱩᱨᱩᱢᱟᱠᱟᱱᱟ ᱨᱮᱜᱮ ᱟᱭᱢᱟ ᱜᱟᱱ ᱡᱤᱣᱟᱹᱫᱽ ᱥᱮᱸᱜᱮᱞ ᱵᱩᱨᱩ (volcano) ᱦᱚᱸ ᱢᱮᱱᱟᱜᱼᱟ ᱾ ᱮᱛᱚᱢ-ᱯᱟᱪᱮ ᱴᱚᱴᱷᱟ ᱨᱮ ᱟᱭᱢᱟ ᱜᱟᱰᱟ-ᱱᱟᱞᱟ ᱨᱮᱱᱟᱜ ᱡᱷᱟᱹᱞᱤ, ᱞᱟᱛᱟᱨ ᱵᱮᱰᱟ (lowlands), ᱫᱟᱜ ᱫᱟᱨᱦᱟ ᱟᱨ ᱢᱮᱱᱜᱽᱨᱳᱵᱷ ᱵᱤᱨ ᱥᱤᱨᱡᱚᱱ ᱟᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤ
ᱥᱩᱢᱟᱛᱨᱟ ᱫᱤᱯ ᱨᱮ ᱢᱤᱫ ᱪᱟᱹᱣᱠᱟᱹ ᱠᱤᱢᱤ ᱨᱮ ᱑᱒᱓.᱔᱖ ᱜᱟᱱ ᱠᱟᱛᱮᱡᱽ - ᱥᱟᱱᱟᱢ ᱨᱮ ᱕.᱘ ᱠᱳᱴᱤ ᱦᱚᱲ ᱢᱮᱱᱟᱜ ᱠᱚᱣᱟ (᱒᱐᱑᱙ ᱥᱮᱨᱢᱟ ᱨᱮᱱᱟᱜ ᱛᱟᱞᱢᱟ ᱚᱠᱛᱚ ᱨᱮ) ᱾ ᱱᱚᱶᱟ ᱫᱤᱯ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱴᱚᱴᱷᱟ ᱠᱷᱟᱹᱛᱤᱨ ᱱᱚᱶᱟ ᱫᱚ ᱡᱮᱜᱮᱛ ᱨᱮᱱᱟᱜ ᱢᱚᱬᱮᱭᱟᱱ ᱢᱟᱨᱟᱝ ᱦᱚᱲᱮᱞ ᱫᱤᱯ ᱠᱟᱱᱟ ᱾
ᱰᱟᱴᱟ ᱨᱮᱱᱟᱜ ᱵᱽᱨᱟᱥ
ᱰᱟᱴᱟ ᱵᱽᱨᱟᱥ (Toothbrush) ᱫᱚ ᱢᱤᱫ ᱢᱚᱪᱟ ᱥᱟᱯᱷᱟ ᱟᱱ ᱥᱚᱢᱟᱱ ᱠᱟᱱᱟ ᱡᱟᱦᱟᱸ ᱫᱚ ᱰᱟᱴᱟ ᱠᱚ, ᱜᱟᱢ ᱟᱨ ᱟᱞᱟᱝ ᱠᱚᱭ ᱥᱟᱯᱷᱟ ᱮᱫ - ᱟ ᱾ ᱱᱚᱶᱟ ᱫᱚ ᱤᱴᱟᱹ ᱞᱮᱠᱟ ᱪᱮᱛᱟᱱ ᱥᱮᱱᱟᱜ ᱧᱮᱞᱚᱜ -ᱟ ᱾ ᱱᱚᱶᱟ ᱛᱮ ᱰᱟᱴᱟ ᱥᱟᱯᱷᱟᱭ ᱞᱟᱹᱜᱤᱫ ᱴᱩᱛᱷ ᱯᱮᱥᱴ (ᱠᱚᱞ ᱜᱮᱴ, ᱰᱟᱴᱟ ᱢᱟᱧᱡᱟᱣ) ᱠᱚ ᱞᱟᱜᱟᱣᱟᱜ ᱠᱟᱱᱟ ᱟᱨ ᱠᱟᱥᱟᱣ ᱠᱟᱛᱮ ᱢᱚᱪᱟ ᱨᱮ ᱟᱫᱮᱨ ᱠᱟᱛᱮ ᱠᱚ ᱜᱟᱥᱟᱣᱟ ᱾ ᱥᱟᱶᱛᱮ ᱟᱹᱰᱤ ᱜᱮ ᱱᱟᱯᱟᱭ ᱥᱟᱯᱟᱷ ᱵᱩᱡᱷᱟᱹᱜ - ᱟ ᱾ ᱱᱚᱶᱟ ᱥᱟᱶᱛᱮ ᱰᱟᱴᱟ ᱥᱟᱯᱷᱟᱭ ᱞᱟᱹᱜᱤᱫ ᱯᱷᱞᱳᱥ ᱮᱢᱟᱱ ᱠᱚ ᱵᱮᱵᱷᱟᱨ ᱦᱩᱭᱩᱜ ᱠᱟᱱᱟ ᱾
ᱱᱟᱜᱟᱢ
ᱰᱟᱴᱟ ᱵᱽᱨᱟᱥ ᱨᱮᱱᱟᱜ ᱠᱷᱚᱡ ᱠᱷᱚᱱ ᱢᱟᱲᱟᱝ ᱫᱚ ᱟᱭᱢᱟ ᱞᱮᱠᱟᱱ ᱢᱚᱪᱟ ᱥᱟᱯᱷᱟ ᱞᱟᱹᱜᱤᱫ ᱠᱟᱹᱢᱤ ᱨᱮ ᱞᱟᱜᱟᱜ ᱠᱟᱱ ᱛᱟᱦᱮᱱᱟ ᱾
ᱵᱽᱨᱟᱥ ᱨᱮᱱᱟᱜ ᱵᱟᱪᱷᱟᱣ
ᱵᱽᱨᱟᱥ ᱦᱟᱛᱟᱣ ᱚᱠᱛᱮ ᱵᱽᱨᱟᱥ ᱨᱮᱱᱟᱜ ᱵᱟᱱᱟᱣ ᱥᱮ ᱨᱚᱝ ᱠᱷᱚᱱ ᱦᱚᱸ ᱟᱹᱰᱤ ᱜᱮ ᱢᱟᱱᱚᱛ ᱱᱚᱶᱟ ᱠᱚ ᱨᱮᱱᱟᱜ ᱠᱟᱛᱷᱟ ᱢᱮᱱᱟᱜ-ᱟ- ᱵᱽᱨᱟᱥ ᱨᱮᱱᱟᱜ ᱨᱮᱥᱟ ᱪᱤᱢᱚᱲ ᱛᱟᱦᱮᱱ ᱢᱟ, ᱨᱟᱫᱚᱜ ᱫᱚ ᱵᱟᱝ ᱛᱟᱦᱮᱱ ᱢᱟ ᱾ ᱥᱟᱱᱟᱢ ᱨᱮᱥᱟ ᱨᱮᱱᱟᱜ ᱪᱮᱛᱟᱱ ᱦᱟᱹᱴᱤᱧ ᱨᱮ ᱥᱚᱢᱟᱱ ᱥᱮᱯ ᱨᱮ ᱜᱮᱫ ᱛᱟᱦᱮᱱ ᱢᱟ ᱾ ᱵᱟᱹᱲᱛᱤ ᱜᱟᱰᱷᱟ ᱜᱩᱰᱷᱩ ᱨᱮᱥᱟ ᱨᱮᱱᱟᱜ ᱵᱽᱨᱟᱥ ᱡᱟᱣ (ᱢᱟᱥᱩᱲᱟ) ᱠᱚᱭ ᱠᱚᱠᱷᱨᱟᱣ ᱫᱟᱲᱮᱭᱟᱜ-ᱟ ᱾ ᱢᱤᱫ ᱥᱚᱢᱟᱱ ᱨᱮᱥᱟ ᱨᱮᱱᱟᱜ ᱱᱟᱥᱮ ᱨᱟᱣᱟᱞ ᱧᱚᱜ ᱟᱹᱪᱩᱨ ᱟᱠᱟᱱ (ᱵᱷᱤᱛᱨᱤ ᱥᱮᱫ ᱜᱮ) ᱦᱤᱱᱰᱤᱞ ᱟᱱᱟᱜ ᱵᱽᱨᱟᱥ ᱱᱟᱯᱟᱭ ᱢᱟᱱᱟᱣᱜ ᱠᱟᱱᱟ ᱾ ᱵᱽᱨᱟᱥ ᱥᱟᱯᱷᱟ ᱠᱟᱛᱮ ᱵᱚᱸᱫᱽ ᱰᱤᱵᱟᱹ ᱨᱮ ᱫᱚᱦᱚᱭ ᱢᱮ. ᱥᱮ ᱵᱮᱵᱷᱟᱨ ᱠᱷᱚᱱ ᱢᱟᱲᱟᱝ ᱨᱮ ᱟᱹᱨᱩᱵ ᱥᱟᱯᱷᱟᱭ ᱢᱟ ᱾
ᱨᱮᱱᱩ ᱪᱚᱠᱨᱚᱵᱚᱨᱛᱤ
ᱨᱮᱱᱩ ᱪᱚᱠᱨᱚᱵᱚᱨᱛᱤ (᱑᱙᱑᱗ - ᱑᱙᱙᱔) ᱫᱚ ᱥᱤᱧᱚᱛᱤᱭᱟᱹ ᱠᱚᱢᱤᱭᱩᱱᱥ ᱯᱟᱨᱴᱤ ᱨᱮᱱ ᱱᱮᱛᱟ, ᱥᱚᱝᱥᱚᱫ ᱨᱟᱹᱥᱤᱭᱟᱹ ᱟᱨ ᱢᱟᱪᱮᱫ ᱮ ᱛᱟᱦᱮᱸ ᱠᱟᱱᱟ ᱾
ᱮᱛᱚᱦᱚᱵ ᱡᱤᱭᱚᱱ
ᱨᱮᱱᱩ ᱪᱚᱠᱨᱚᱵᱚᱨᱛᱤ ᱫᱚ ᱑᱙᱑᱗ ᱥᱮᱨᱢᱟ ᱨᱮᱭᱟᱜ ᱒᱑ ᱚᱠᱴᱚᱵᱚᱨ ᱠᱳᱞᱠᱟᱛᱟ ᱨᱮ ᱥᱟᱫᱷᱚᱱ ᱪᱚᱸᱫᱽᱨᱚ ᱟᱨ ᱵᱽᱨᱚᱢᱦᱚᱠᱩᱢᱟᱨᱤ ᱨᱟᱭ ᱛᱟᱹᱠᱤᱱᱟᱜ ᱢᱤᱫ ᱱᱟᱢᱰᱟᱠ ᱜᱷᱟᱨᱚᱸᱡᱽ ᱨᱮᱭ ᱡᱟᱱᱟᱢ ᱞᱮᱱᱟ ᱾ ᱩᱱᱤ ᱫᱚ ᱠᱳᱞᱠᱟᱛᱟ ᱨᱮᱭᱟᱜ ᱞᱳᱨᱮᱴᱳ ᱦᱟᱣᱩᱥ ᱟᱨ ᱵᱷᱤᱠᱴᱳᱨᱤᱭᱟ ᱤᱱᱥᱴᱤᱴᱤᱭᱩᱰ ᱟᱨ ᱠᱮᱢᱵᱨᱤᱡᱽ ᱨᱮᱭᱟᱜ ᱱᱤᱣᱱᱟᱢ ᱠᱚᱞᱮᱡᱽ ᱨᱮᱭ ᱯᱟᱲᱦᱟᱣ ᱟᱠᱟᱱᱟ ᱾ ᱠᱳᱞᱠᱟᱛᱟ ᱨᱮ ᱚᱱᱟᱨᱥ ᱨᱮ ᱜᱨᱮᱡᱩᱭᱮᱴ ᱛᱟᱭᱚᱢ ᱩᱱᱤ ᱫᱚ ᱠᱮᱢᱵᱨᱤᱡᱽ ᱨᱮ ᱤᱝᱞᱤᱥ ᱥᱟᱶᱦᱮᱫ ᱨᱮ ᱢᱤᱫ ᱴᱨᱤᱯᱳ ᱮ ᱦᱟᱢᱮᱴ ᱞᱮᱫᱟ ᱾
ᱵᱤᱫᱷᱟᱱ ᱪᱚᱸᱫᱽᱨᱚ ᱨᱚᱭ ᱨᱮᱱ‌ ᱜᱚᱨᱚᱢ ᱛᱮᱫ, ᱩᱱᱤ ᱴᱷᱮᱱ ᱠᱷᱚᱱ ᱪᱚᱠᱨᱚᱵᱚᱨᱛᱤ ᱫᱚ ᱨᱟᱡᱽᱟᱹᱨᱤ ᱨᱮ ᱨᱩᱪᱤ ᱮ ᱦᱟᱛᱟᱣ ᱞᱮᱫᱟ ᱾ ᱑᱙᱓᱘ ᱥᱮᱨᱢᱟ ᱨᱮ ᱩᱱᱤ ᱧᱩᱛᱩᱢᱟᱱ ᱵᱽᱨᱤᱴᱤᱥ ᱠᱚᱢᱤᱭᱩᱱᱥ ᱨᱚᱡᱚᱱᱤ ᱯᱚᱞᱚᱢ ᱫᱚᱛᱛᱚ ᱟᱜ ᱚᱨᱥᱚᱝ ᱨᱮ ᱦᱮᱡ ᱮᱱᱟ ᱟᱨ ᱜᱨᱮᱴ ᱵᱽᱨᱤᱴᱮᱱ ᱨᱮᱭᱟᱜ ᱠᱚᱢᱤᱭᱩᱱᱥ ᱯᱟᱨᱴᱤ ᱨᱮᱭ ᱥᱮᱞᱮᱫ ᱮᱱᱟ ᱾ ᱚᱱᱟ ᱥᱮᱨᱢᱟ ᱜᱮ ᱩᱱᱤ ᱥᱤᱧᱚᱛ ᱛᱮ ᱨᱩᱣᱟᱹᱲ ᱦᱮᱡ ᱠᱟᱛᱮ ᱥᱤᱧᱚᱛ ᱨᱮᱭᱟᱜ ᱚᱵᱳᱭᱫᱷᱳ ᱠᱚᱢᱤᱭᱩᱱᱥ ᱯᱟᱨᱴᱤ ᱨᱮᱭᱟᱜ ᱨᱟᱹᱥᱤᱭᱟᱹ ᱦᱩᱫᱟᱹ ᱮ ᱦᱟᱢᱮᱴ ᱞᱮᱫᱟ ᱟᱨ ᱞᱮᱸᱜᱟ ᱨᱟᱡᱽᱟᱹᱨᱤ ᱨᱮᱭ ᱢᱮᱥᱟ ᱮᱱᱟ ᱾
ᱵᱟᱯᱞᱟ ᱟᱨ ᱨᱟᱡᱽᱟᱹᱨᱤ
ᱩᱱᱤ ᱑᱙᱔᱒ ᱥᱮᱨᱢᱟ ᱨᱮ ᱧᱩᱛᱩᱢᱟᱱ ᱡᱟᱨᱱᱟᱞᱤᱥᱴ ᱱᱤᱠᱷᱤᱞ ᱪᱚᱠᱨᱚᱵᱚᱨᱛᱤ ᱥᱟᱶ ᱮ ᱵᱟᱯᱞᱟ ᱞᱮᱱᱟ ᱾ ᱯᱩᱱᱜᱮᱞ ᱜᱮᱥᱮᱨᱢᱟ ᱨᱮᱭᱟᱜ ᱮᱛᱚᱦᱚᱵ ᱥᱮᱫ ᱩᱱᱤ ᱫᱚ ᱠᱳᱞᱠᱟᱛᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱤᱝᱞᱤᱥ ᱢᱟᱪᱮᱫ ᱮ ᱛᱟᱦᱮᱸ ᱠᱟᱱᱟ ᱾ ᱢᱚᱦᱤᱞᱟ ᱟᱛᱛᱚᱨᱚᱠᱠᱷᱟ ᱥᱚᱢᱤᱛᱤ ᱵᱮᱱᱟᱣ ᱨᱟᱠᱟᱵ ᱨᱮ ᱨᱟᱹᱱᱤ ᱢᱤᱛᱨᱚ ᱫᱟᱥᱜᱩᱯᱛᱚ ᱟᱨ ᱢᱟᱱᱤᱠᱩᱱᱛᱚᱞᱟ ᱥᱮᱱ ᱥᱟᱶ ᱥᱟᱶᱛᱮ ᱩᱱᱤ ᱦᱚᱸ ᱮᱱᱮᱢ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱛᱟᱭᱚᱢ ᱛᱮ ᱛᱮᱵᱷᱟᱜᱟ ᱟᱸᱫᱳᱲ ᱨᱮ ᱥᱮᱞᱮᱫ ᱮ ᱛᱟᱦᱮᱸ ᱠᱟᱱᱟ ᱾ ᱚᱵᱷᱟᱹᱜᱤᱭᱟᱹ ᱛᱤᱨᱞᱟᱹ ᱠᱚ ᱜᱚᱲᱚ ᱞᱟᱹᱭ ᱩᱱᱤ ᱫᱚ ᱟᱡ ᱜᱚᱜᱚ ᱥᱟᱶ ᱱᱟᱨᱤ ᱥᱮᱵᱷᱟ ᱥᱚᱝᱜᱷ ᱨᱮ ᱥᱮᱞᱮᱫ ᱮ ᱛᱟᱦᱮᱸ ᱠᱟᱱᱟ ᱾ ᱑᱙᱔᱗ ᱥᱮᱨᱢᱟ ᱨᱮ, ᱡᱚᱠᱷᱚᱱ ᱥᱤᱧᱚᱛᱤᱭᱟᱹ ᱠᱚᱢᱤᱭᱩᱱᱥ ᱯᱟᱨᱴᱤ ᱚᱵᱳᱭᱫᱷᱳ ᱢᱮᱱ ᱛᱮ ᱠᱚ ᱩᱪᱷᱟᱹᱱ ᱞᱮᱫᱟ, ᱩᱱ ᱚᱠᱛᱚ ᱩᱱᱤ ᱫᱚ ᱩᱠᱩ ᱨᱮᱭ ᱛᱟᱦᱮᱸ ᱠᱟᱱᱟ ᱾
ᱩᱱᱤ ᱫᱚ ᱑᱙᱕᱒ ᱟᱨ ᱑᱙᱕᱗ ᱥᱮᱨᱢᱟ ᱨᱮ ᱵᱚᱥᱤᱨᱦᱟᱴ ᱠᱷᱚᱱ ᱟᱨ ᱑᱙᱖᱒ ᱨᱮ ᱵᱮᱨᱟᱠᱯᱩᱨ ᱠᱷᱚᱱ ᱞᱳᱠᱥᱚᱵᱷᱟ ᱨᱮᱭ ᱵᱟᱪᱷᱟᱣ ᱞᱮᱱᱟ ᱾ ᱑᱙᱖᱔ ᱥᱮᱨᱢᱟ ᱨᱮ ᱥᱤ.ᱯᱤ.ᱟᱭ ᱦᱟᱹᱴᱤᱧ ᱮᱱ ᱛᱟᱭᱚᱢ, ᱩᱱᱤ ᱫᱚ ᱢᱟᱨᱮ ᱟᱜ ᱨᱮᱜᱮ ᱛᱟᱦᱮᱸ ᱨᱮᱭᱟᱜ ᱮ ᱜᱚᱴᱟ ᱞᱮᱫᱟ, ᱟᱨ ᱑᱙᱖᱗ ᱟᱨ ᱑᱙᱗᱑ ᱥᱮᱨᱢᱟ ᱨᱮ ᱵᱟᱨ ᱫᱷᱟᱣ ᱚᱱᱟ ᱢᱤᱫ ᱵᱟᱪᱷᱱᱟᱣ ᱛᱟᱞᱢᱟ ᱠᱷᱚᱱ ᱜᱮ ᱥᱤᱧᱚᱛᱤᱭᱟᱹ ᱠᱚᱢᱤᱭᱩᱱᱥ ᱯᱟᱨᱴᱤ (ᱢᱟᱨᱠᱥᱤᱥᱴ) ᱨᱮᱱ ᱨᱟᱹᱥᱤᱭᱟᱹ ᱢᱳᱦᱟᱢᱢᱚᱫ ᱤᱥᱢᱟᱭᱤᱞ ᱴᱷᱮᱱ ᱮ ᱦᱤᱨᱟᱹᱣ ᱚᱪᱚ ᱞᱮᱱᱟ ᱾
ᱥᱟᱹᱠᱷᱟᱹᱭᱟᱹᱛ
ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱨᱟᱡᱽᱟᱹᱨᱤ ᱨᱮ ᱛᱤᱨᱞᱟᱹ
ᱜᱳᱵᱤᱱᱫᱚᱯᱨᱚᱥᱟᱫᱽ ᱢᱚᱦᱟᱵᱤᱫᱫᱟᱞᱚᱭ
ᱜᱳᱵᱤᱱᱫᱚᱯᱨᱚᱥᱟᱫᱽ ᱢᱚᱦᱟᱵᱤᱫᱫᱞᱚᱭ ᱫᱚ ᱑᱙᱘᱕ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱ, ᱵᱟᱸᱠᱩᱲᱟ ᱦᱚᱱᱚᱛ ᱨᱮᱭᱟᱜ ᱜᱚᱝᱜᱟᱡᱚᱞᱦᱟᱴᱤ ᱵᱞᱚᱠ ᱨᱮᱭᱟᱜ ᱚᱢᱚᱨᱠᱚᱱᱴᱚ ᱨᱮ ᱢᱮᱱᱟᱜ ᱢᱤᱫ ᱥᱟᱫᱷᱟᱨᱚᱱ ᱰᱤᱜᱽᱨᱤ ᱠᱚᱞᱮᱡᱽ ᱠᱟᱱᱟ᱾ ᱵᱟᱸᱠᱩᱲᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱶ ᱢᱮᱱᱟᱜ ᱱᱚᱣᱟ ᱠᱚᱞᱮᱡᱽ ᱨᱮ ᱟᱨᱴᱥ ᱠᱚᱨᱥ ᱪᱮᱛᱟᱱ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ ᱠᱳᱨᱥ ᱪᱟᱞ ᱦᱩᱭᱩᱜ ᱠᱟᱱᱟ᱾
ᱢᱚᱱᱚᱛ
ᱱᱚᱣᱟ ᱠᱚᱞᱮᱡᱽ ᱫᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱹᱧᱡᱩᱨ ᱠᱚᱢᱤᱥᱚᱱ ᱦᱚᱛᱮᱛᱮ ᱢᱟᱹᱱ ᱮᱢ ᱢᱮᱱᱟᱜᱼᱟ᱾
ᱵᱟᱨᱦᱮ ᱡᱚᱱᱚᱲ
ᱜᱳᱵᱤᱱᱫᱚᱯᱨᱚᱥᱟᱫᱽ ᱢᱚᱦᱟᱵᱤᱫᱫᱟᱞᱚᱭ
ᱛᱷᱚᱠ: ᱵᱟᱸᱠᱩᱲᱟ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ: ᱵᱟᱸᱠᱩᱲᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱯᱮᱯᱥᱤ
ᱯᱮᱯᱥᱤ ᱫᱚ ᱠᱟᱨᱵᱚᱱᱮᱴᱮᱰ ᱥᱚᱯᱴ ᱰᱨᱤᱸᱠ ᱢᱮᱱᱫᱚ ᱢᱤᱫ ᱧᱩᱭ ᱛᱮᱭᱟᱜ ᱡᱤᱱᱤᱥ ᱠᱟᱱᱟ, ᱡᱟᱦᱟᱸ ᱫᱚ ᱯᱮᱯᱥᱤᱠᱚ ᱠᱚᱢᱯᱟᱹᱱᱤᱭ ᱛᱮᱭᱟᱨᱮᱫᱼᱟ ᱾ ᱮᱛᱚᱦᱚᱵ ᱫᱚ ᱱᱚᱶᱟ ᱑᱘᱙᱓ ᱥᱟᱞᱮ ᱨᱮ ᱠᱟᱞᱤᱵᱽ ᱵᱨᱟᱰᱷᱟᱢ ᱮ ᱛᱮᱭᱟᱨ ᱞᱮᱫ ᱛᱟᱦᱮᱸᱫ ᱵᱨᱟᱰᱥ ᱰᱨᱤᱸᱠ ᱧᱩᱛᱩᱢ ᱛᱮ ᱾ ᱱᱚᱶᱟ ᱧᱩᱛᱩᱢ ᱫᱚ ᱟᱹᱨᱩ ᱠᱟᱛᱮ ᱯᱮᱯᱥᱤᱼᱠᱚᱞᱟ ᱠᱚ ᱫᱚᱦᱚ ᱞᱮᱫᱼᱟ ᱒᱘ ᱚᱜᱚᱥᱴ ᱑᱘᱙᱘ ᱥᱟᱞᱮ ᱨᱮ ᱟᱨ ᱚᱱᱟ ᱛᱟᱭᱚᱢ ᱑᱙᱖᱑ ᱥᱟᱞᱮ ᱨᱮ ᱯᱮᱯᱥᱤ ᱠᱚ ᱧᱩᱢ ᱟᱹᱨᱩ ᱠᱮᱫᱼᱟ ᱾
ᱱᱚᱶᱟ ᱠᱚᱢᱯᱟᱹᱱᱭ ᱦᱚᱸ ᱢᱤᱢᱤᱫ ᱫᱷᱟᱶ ᱫᱚ ᱠᱚ ᱥᱯᱚᱱᱥᱚᱨ ᱮᱫ ᱛᱟᱦᱮᱸᱫ ᱮᱱᱮᱡ ᱟᱨ ᱥᱮᱨᱮᱧ ᱤᱵᱷᱮᱸᱴᱥ ᱡᱮᱢᱚᱱ ᱥᱩᱯᱚᱨ ᱵᱳᱞ ᱮᱢᱟᱱ ᱞᱮᱠᱟᱱ ᱥᱯᱚᱨᱴᱥ ᱮᱱᱮᱡ ᱤᱵᱷᱮᱸᱴ ᱠᱚᱨᱮ ᱾ ᱯᱮᱯᱥᱤ ᱨᱮᱱᱟᱜ ᱦᱚᱸ ᱟᱹᱰᱤ ᱢᱟᱨᱟᱝ ᱥᱯᱚᱱᱥᱚᱨᱥᱤᱯ ᱢᱮᱱᱟᱜᱼᱟ ᱞᱟᱥ ᱵᱷᱮᱜᱟᱥ ᱱᱮᱵᱟᱫᱟ ᱨᱮᱱᱟᱜ ᱮᱢᱹᱡᱤᱹᱮᱢ ᱢᱤᱨᱮᱡᱽ ᱦᱚᱴᱮᱞ ᱠᱚᱨᱮ ᱾ ᱱᱩᱠᱩ ᱫᱚ ᱯᱮᱯᱥᱤ ᱥᱩᱢᱩᱝ ᱠᱚ ᱮᱢᱟ ᱠᱚᱶᱟ ᱦᱚᱴᱮᱞ ᱨᱮ ᱾
ᱯᱮᱥᱤ ᱫᱚ ᱟᱹᱰᱤ ᱞᱮᱠᱟᱱ ᱦᱟᱹᱴᱤᱧ ᱟᱨ ᱥᱤᱵᱤᱞ ᱛᱮ ᱦᱤᱡᱩᱜᱼᱟ ᱾ ᱛᱤᱢᱤᱱ ᱜᱟᱱ ᱵᱷᱮᱯᱮᱫ ᱯᱮᱯᱥᱤ ᱠᱚᱫᱚ ᱠᱚ ᱦᱩᱭᱩᱜ ᱠᱟᱱᱟ ᱰᱟᱭᱮᱴ ᱯᱮᱯᱥᱤ, ᱯᱮᱯᱥᱤ ᱢᱟᱠᱥ, ᱯᱮᱯᱥᱤ ᱳᱣᱟᱱ, ᱠᱨᱤᱥᱴᱟᱞ ᱯᱮᱥᱤ, ᱯᱮᱥᱤ ᱣᱤᱞᱰ ᱪᱮᱨᱤ ᱮᱢᱟᱱ ᱮᱢᱟᱱ ᱾
ᱱᱟᱜᱟᱢ
ᱯᱮᱯᱥᱤ ᱫᱚ ᱯᱩᱭᱞᱩ ᱮᱛᱚᱢ ᱠᱟᱨᱚᱞᱤᱱᱟ ᱨᱮᱱᱟᱜ ᱱᱤᱣ ᱵᱮᱨᱱ ᱨᱮ ᱑᱘᱙᱘ ᱥᱟᱞᱮ ᱨᱮ ᱠᱟᱞᱤᱵᱲ ᱵᱨᱟᱫᱷᱟᱢ ᱮ ᱛᱮᱭᱟᱨ ᱞᱮᱫ ᱛᱟᱦᱮᱸᱫ ᱡᱟᱦᱟᱸᱭ ᱫᱚ ᱯᱩᱭᱞᱩ ᱟᱡᱟᱜ ᱨᱟᱱ ᱫᱚᱠᱟᱱ (pharmacy) ᱨᱮ ᱛᱮᱭᱟᱨ ᱠᱟᱛᱮᱭ ᱟᱹᱠᱷᱨᱤᱧᱮᱫ ᱛᱟᱦᱮᱸᱫ ᱾ ᱩᱱ ᱚᱠᱛᱚ ᱫᱚ ᱱᱚᱶᱟ ᱵᱨᱟᱰᱥ ᱰᱨᱤᱸᱠ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ ᱢᱮᱱᱠᱷᱟᱱ ᱚᱱᱟ ᱧᱩᱛᱩᱢ ᱫᱚ ᱛᱟᱭᱚᱢ ᱛᱮ ᱟᱹᱨᱩ ᱠᱟᱛᱮ ᱯᱮᱯᱥᱤ ᱠᱚᱞᱟ ᱠᱚ ᱫᱚᱦᱚ ᱞᱮᱫᱼᱟ ᱾ ᱡᱟᱹᱱᱤᱡ ᱱᱚᱶᱟ ᱧᱩᱛᱩᱢ ᱫᱚ ᱡᱚᱢᱟᱜ ᱦᱚᱡᱚᱢ ᱮᱱᱡᱟᱭᱤᱢ ᱯᱮᱯᱥᱤᱱ ᱟᱨ ᱠᱚᱞᱟ ᱡᱚ ᱠᱚ ᱵᱮᱵᱷᱟᱨᱮᱫ ᱛᱟᱦᱮᱸᱫ ᱛᱮᱭᱟᱨ ᱞᱟᱹᱜᱤᱫ, ᱟᱫᱚ ᱱᱩᱠᱤᱱ ᱟᱹᱲᱟᱹ ᱜᱮ ᱯᱟᱞᱮ ᱢᱮᱥᱟ ᱠᱟᱛᱮ ᱠᱚ ᱧᱩᱢ ᱞᱮᱫ ᱛᱟᱦᱮᱸᱫ ᱾ ᱵᱨᱟᱫᱷᱟᱢ ᱫᱚ ᱥᱤᱵᱤᱞᱟᱱᱟᱜ ᱧᱩᱭ ᱛᱮᱭᱟᱜ ᱛᱮᱭᱟᱨ ᱞᱮᱫ ᱛᱟᱦᱮᱸᱫ ᱟᱨ ᱡᱚᱢᱟᱜ ᱦᱚᱡᱚᱢ ᱥᱟᱶᱛᱮ ᱫᱟᱲᱮ ᱥᱟᱨᱥᱟᱶ ᱚᱪᱚᱭᱟ ᱦᱚᱲᱢᱚ ᱨᱮ ᱾
᱑᱙᱐᱓ ᱥᱟᱞᱮ ᱨᱮ ᱵᱨᱫᱷᱟᱢ ᱫᱚ ᱯᱮᱯᱥᱤᱼᱠᱚᱞᱟ ᱠᱚᱢᱯᱟᱹᱱᱤ ᱫᱚ ᱟᱡᱟᱜ ᱨᱟᱱ ᱫᱚᱠᱟᱱ ᱠᱷᱚᱱ ᱟᱨ ᱢᱤᱫ ᱜᱚᱫᱟᱢ ᱚᱲᱟᱜ ᱛᱮᱭ ᱩᱪᱟᱹᱲ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱥᱮᱨᱢᱟ ᱗,᱙᱖᱘ ᱜᱮᱞᱚᱱ (gallons) ᱥᱤᱨᱚᱯ (syrup) ᱮ ᱟᱹᱠᱷᱨᱤᱧ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱨᱮᱱᱟᱜ ᱫᱚᱥᱟᱨ ᱥᱮᱨᱢᱟ ᱛᱩᱨᱩᱭ ᱟᱶᱩᱱᱥ ᱟᱱᱟᱜ ᱵᱚᱛᱚᱞ ᱛᱮᱭ ᱟᱹᱠᱷᱨᱤᱧ ᱞᱮᱫ ᱛᱟᱦᱮᱸᱫ ᱟᱨ ᱟᱹᱠᱨᱤᱧ ᱫᱚ ᱑᱙,᱘᱔᱘ ᱜᱮᱞᱚᱱ ᱨᱟᱠᱟᱵ ᱞᱮᱱ ᱛᱟᱦᱮᱸᱫ ᱾ ᱑᱙᱐᱙ ᱥᱟᱞᱮ ᱨᱮ ᱚᱴᱚᱢᱚᱵᱟᱭᱤᱞ ᱨᱮᱥᱚᱨ ᱯᱤᱭᱚᱱᱟᱨ ᱵᱚᱱᱨᱤ ᱚᱞᱰᱯᱷᱤᱞᱰ, ᱡᱟᱦᱟᱸᱭ ᱮᱛᱚᱦᱚᱵ ᱥᱮᱞᱤᱵᱨᱤᱴᱤ ᱛᱟᱦᱮᱸ ᱠᱟᱱᱟᱭ ᱡᱟᱦᱟᱸᱭ ᱫᱚ ᱯᱮᱯᱥᱤ ᱨᱮᱱᱟᱜ ᱜᱩᱱ ᱮ ᱥᱟᱨᱦᱟᱶ ᱞᱮᱫ ᱛᱟᱦᱮᱸᱫ ᱾
ᱢᱟᱨᱠᱮᱴᱤᱝ
᱑᱙᱗᱕ ᱥᱟᱞᱮ ᱨᱮ ᱯᱮᱥᱤ ᱫᱚ ᱯᱮᱯᱥᱤ ᱪᱟᱞᱮᱸᱡᱽ ᱢᱟᱨᱠᱮᱴᱤᱝ ᱠᱟᱹᱢᱤᱦᱚᱨᱟᱭ ᱥᱟᱵ ᱠᱮᱫᱼᱟ, ᱡᱟᱦᱟᱸ ᱨᱮ ᱯᱮᱯᱥᱤᱼᱠᱚᱞᱟ ᱟᱨ ᱨᱤᱵᱷᱟᱞ ᱠᱚᱞᱟᱼᱠᱚᱞᱟ ᱧᱩᱛᱩᱢ ᱛᱮ ᱵᱟᱨᱭᱟ ᱯᱚᱰᱚᱠᱴ ᱮ ᱟᱲᱟᱜ ᱠᱮᱫᱼᱟ ᱵᱤᱱᱤᱰᱟᱹᱣ ᱞᱮᱠᱟᱛᱮ ᱾ ᱱᱚᱶᱟ ᱵᱤᱱᱤᱰᱟᱹᱶ ᱨᱮ ᱥᱮᱞᱮᱫ ᱞᱮᱱ ᱦᱚᱲ ᱠᱚ ᱚᱱᱟ ᱵᱟᱱᱟᱨ ᱢᱩᱸᱫᱽ ᱠᱷᱚᱱ ᱯᱮᱯᱥᱤ ᱜᱮ ᱠᱚ ᱵᱟᱪᱦᱟᱣ ᱠᱮᱫᱼᱟ ᱱᱟᱯᱟᱭᱟ ᱢᱮᱱᱛᱮ ᱾ ᱯᱮᱯᱥᱤᱠᱚ ᱱᱚᱶᱟ ᱨᱮᱱᱟᱜ ᱵᱷᱟᱹᱜᱤ ᱚᱨᱡᱚᱭ ᱧᱟᱢ ᱠᱮᱫᱼᱟ, ᱫᱤᱥᱣᱟᱹ ᱠᱚ ᱞᱟᱹᱜᱤᱫ ᱢᱤᱫ ᱧᱮᱱᱮᱞᱚᱢ (television) ᱨᱮ ᱠᱚᱢᱚᱨᱥᱤᱭᱟᱞ ᱚᱨᱡᱚᱭ ᱥᱚᱫᱚᱴ ᱠᱮᱫᱼᱟ ᱾
᱑᱗᱗᱖ ᱥᱟᱞᱮᱨᱮ ᱯᱮᱯᱥᱤ, ᱴᱚᱞᱮᱰᱚ ᱨᱮ ᱟᱨᱹᱠᱮᱹᱳ ᱵᱚᱴᱞᱚᱨ, ᱳᱦᱤᱭᱚ ᱫᱚ ᱟᱢᱮᱨᱤᱠᱟ ᱨᱮᱱᱟᱜ ᱵᱮᱥᱮᱸᱴᱱᱤᱭᱚᱞ ᱯᱟᱨᱟᱵᱽ ᱥᱟᱶᱛᱮ ᱢᱮᱥᱟ ᱠᱟᱛᱮ ᱯᱩᱭᱞᱩ ᱛᱤᱨᱞᱟᱹ ᱯᱮᱯᱥᱤ ᱟᱹᱠᱷᱨᱤᱧᱤᱭᱧᱹ ᱠᱚ ᱫᱚᱦᱚᱠᱮᱫᱮᱭᱟ ᱾ ᱑᱙᱙᱖ ᱥᱟᱞᱮᱨᱮ ᱯᱮᱯᱥᱤ ᱭᱟᱜ ᱵᱮᱯᱟᱨ ᱱᱟᱯᱟᱭ ᱛᱮ ᱪᱟᱞᱟᱶ ᱤᱫᱤᱭᱮᱱ ᱛᱮ ᱯᱮᱯᱥᱤ ᱥᱴᱳᱯᱷ ᱵᱤᱵᱚᱨᱚᱱ ᱠᱟᱹᱢᱤᱦᱚᱨᱟᱭ ᱥᱟᱵ ᱠᱮᱫᱼᱟ ᱾ ᱱᱚᱶᱟ ᱵᱤᱵᱚᱨᱚᱱ ᱫᱚ ᱒᱐᱐᱒ ᱥᱟᱞᱮ ᱨᱮ "ᱮᱡᱽᱞᱮᱥ ᱣᱚᱱᱰᱟᱨᱥ" ᱯᱟᱛᱷᱟᱢ ᱨᱮ ᱩᱪᱷᱟᱹᱱ ᱮᱱᱟ ᱟᱨ ᱟᱨᱦᱚᱸ ᱵᱮᱯᱟᱨ ᱢᱟᱬᱟᱝ ᱥᱮᱫ ᱞᱟᱦᱟᱭ ᱞᱟᱹᱜᱤᱫ ᱠᱚ ᱧᱟᱢ ᱠᱮᱫᱼᱟ ᱾
ᱵᱮᱜᱚᱢ ᱥᱟᱢᱨᱩ
ᱡᱳᱣᱟᱱᱱᱟ ᱱᱳᱵᱤᱞᱤᱥ ᱥᱳᱢᱵᱨᱮ (᱑᱗᱕᱓ ᱼ ᱒᱗ ᱡᱟᱢᱩᱣᱟᱨᱤ ᱑᱘᱓᱖), ᱵᱮᱜᱚᱢ ᱥᱟᱢᱨᱩ ᱧᱩᱛᱩᱢ ᱛᱮᱦᱚᱸᱭ ᱵᱟᱲᱟᱭᱚᱜᱼᱟ, ᱫᱚ ᱢᱤᱫ ᱫᱷᱚᱨᱚᱢ ᱵᱚᱫᱚᱞ ᱟᱠᱟᱫ ᱠᱮᱛᱷᱚᱞᱤᱠ ᱠᱷᱨᱤᱥᱴᱟᱱ ᱠᱟᱱᱟᱭ, ᱩᱱᱤ ᱫᱚ ᱑᱘ᱟᱱ ᱥᱟᱭ ᱥᱮᱨᱢᱟ ᱨᱮ ᱥᱤᱧᱚᱛ ᱨᱮ ᱢᱤᱫ ᱢᱚᱪ (ᱮᱱᱮᱡ) ᱠᱩᱲᱤ ᱞᱮᱠᱟᱛᱮ ᱟᱡᱟᱜ ᱠᱟᱹᱢᱤ ᱡᱤᱭᱚᱱ ᱮ ᱮᱦᱚᱵ ᱞᱮᱫᱟ᱾ ᱟᱨ ᱢᱩᱪᱟᱹᱫ ᱨᱮ ᱢᱤᱨᱟᱴ ᱥᱩᱨ ᱢᱤᱫ ᱥᱟᱨᱫᱟᱱᱟ ᱨᱮᱱ ᱥᱟᱥᱚᱱᱤᱭᱟᱹ ᱮ ᱦᱩᱭ ᱞᱮᱱᱟ᱾ ᱩᱱᱤ ᱢᱤᱫ ᱯᱨᱚᱯᱷᱮᱥᱚᱱᱟᱞ ᱞᱮᱠᱟᱛᱮ ᱛᱟᱹᱞᱤᱢ ᱧᱟᱢ ᱟᱠᱟᱫ ᱵᱷᱟᱨᱟᱴᱮ ᱯᱷᱟᱹᱫᱽ ᱜᱩᱴ ᱨᱮᱱ ᱢᱩᱲᱩᱫ ᱮ ᱛᱟᱦᱮ ᱠᱟᱱᱟ, ᱡᱟᱦᱟᱸ ᱫᱚ ᱩᱱᱤ ᱟᱡᱨᱮᱱ ᱤᱣᱨᱚᱯᱤᱭᱚ ᱡᱟᱣᱟᱭ ᱣᱟᱞᱴᱟᱨ ᱨᱮᱭᱱᱦᱟᱨᱴ ᱴᱷᱮᱱ ᱠᱷᱚᱱ ᱩᱛᱛᱚᱨᱟᱫᱷᱤᱠᱟᱨ ᱞᱮᱠᱟᱛᱮᱭ ᱧᱟᱢ ᱞᱮᱫᱟ᱾ ᱱᱚᱣᱟ ᱵᱷᱟᱨᱟᱴᱮ ᱯᱷᱟᱹᱫᱽ ᱫᱚ ᱤᱣᱨᱚᱯᱤᱭᱚ ᱟᱨ ᱥᱤᱧᱚᱛᱤᱭᱟᱹ ᱟᱛᱮ ᱵᱮᱱᱟᱣ ᱛᱟᱦᱮ ᱠᱟᱱᱟ᱾ ᱩᱱᱤ ᱥᱤᱧᱚᱛ ᱨᱮᱱ ᱮᱠᱞᱟ ᱢᱤᱫ ᱠᱮᱛᱷᱚᱞᱤᱠ ᱥᱟᱥᱚᱱᱤᱭᱟᱹ ᱞᱮᱠᱟᱛᱮᱭ ᱞᱮᱠᱷᱟᱜ ᱠᱟᱱᱟ, ᱪᱮᱫᱟᱜ ᱥᱮ ᱑᱘ ᱟᱨ ᱑᱙ ᱥᱚᱛᱚᱠ ᱨᱮ ᱥᱟᱨᱫᱟᱱᱟ ᱨᱟᱡᱽ ᱮ ᱥᱟᱥᱚᱱ ᱞᱮᱫᱟ᱾
ᱡᱤᱭᱚᱱ
ᱵᱮᱜᱚᱢ ᱥᱟᱢᱨᱩ ᱫᱚ ᱛᱷᱚᱨᱟ ᱜᱟᱱ ᱩᱥᱩᱞ, ᱦᱚᱲᱢᱚ ᱨᱮᱭᱟᱜ ᱨᱚᱝ ᱛᱟᱭ ᱥᱟᱯᱷᱟ ᱟᱨ ᱟᱹᱰᱤ ᱵᱷᱟᱜᱮ ᱟᱹᱭᱩᱨᱤᱭᱟᱹ ᱮ ᱛᱟᱦᱮ ᱠᱟᱱᱟ᱾ ᱟᱭᱢᱟ ᱫᱷᱟᱣ ᱜᱮ ᱩᱱᱤ ᱫᱚ, ᱟᱡ ᱛᱮ ᱯᱷᱟᱹᱫᱽ ᱠᱚᱣᱟᱜ ᱟᱹᱭᱩᱨᱤᱭᱟᱹ ᱞᱮᱠᱟᱛᱮᱭ ᱠᱟᱹᱢᱤ ᱟᱠᱟᱫᱟ᱾ ᱩᱱᱤ ᱫᱚ ᱠᱟᱥᱢᱤᱨᱤ ᱜᱷᱟᱸᱨᱚᱡᱽ ᱨᱮᱱ ᱮ ᱛᱟᱦᱮ ᱠᱟᱱᱟ ᱢᱮᱱᱛᱮ ᱵᱟᱲᱟᱭ ᱟᱠᱟᱱᱟ᱾
ᱡᱚᱠᱷᱚᱱ ᱩᱱᱤ ᱜᱮᱞ ᱥᱮᱨᱢᱟ ᱩᱢᱮᱨ ᱨᱮᱱ ᱮ ᱛᱟᱦᱮ ᱠᱟᱱᱟ, ᱩᱱᱤ ᱫᱚ ᱞᱮᱠᱥᱮᱢᱵᱟᱨᱜᱽ ᱨᱮᱱ ᱣᱟᱞᱴᱟᱨ ᱨᱟᱭᱤᱱᱦᱟᱨᱴ ᱡᱟᱦᱟᱸᱭ ᱫᱚ ᱢᱤᱫ ᱢᱤᱥᱚᱱᱟᱨᱤ ᱯᱷᱟᱫᱽ ᱠᱟᱱᱟ ᱩᱱᱤ ᱥᱟᱶ ᱮ ᱵᱟᱯᱞᱟ (ᱥᱮ ᱩᱱᱤ ᱥᱟᱶ ᱛᱟᱦᱮ) ᱞᱮᱱᱟ, ᱡᱟᱦᱟᱸᱭ ᱫᱚ ᱥᱤᱧᱚᱛ ᱨᱮᱭ ᱠᱟᱹᱢᱤ ᱠᱟᱱ ᱛᱟᱦᱮᱱᱟ᱾
ᱪᱟᱸᱫᱽᱱᱤ ᱪᱚᱠ, ᱡᱷᱟᱨᱥᱟ ᱟᱨ ᱥᱟᱨᱫᱷᱟᱱ ᱨᱮ ᱴᱷᱟᱶ
ᱩᱱᱤ ᱫᱚ ᱥᱟᱨᱫᱷᱟᱱᱟ, ᱫᱤᱞᱞᱤ ᱨᱮᱭᱟᱜ ᱪᱟᱸᱫᱽᱱᱤ ᱪᱚᱠ, ᱟᱨ ᱡᱷᱟᱨᱥᱟ ᱨᱮ ᱢᱚᱦᱚᱞ ᱮ ᱵᱮᱱᱟᱣ ᱚᱪᱚ ᱞᱮᱫᱟ᱾ ᱦᱚᱨᱤᱭᱟᱱᱟ ᱨᱮ ᱢᱮᱱᱟᱜ ᱜᱩᱨᱜᱟᱣ ᱨᱮᱭᱟᱜ ᱵᱟᱫᱥᱟᱦᱯᱩᱨᱼᱡᱷᱟᱨᱥᱟ ᱯᱟᱨᱟᱜᱟᱱᱟ ᱦᱚᱸ ᱥᱟᱢᱨᱩ ᱵᱮᱜᱚᱢ ᱦᱚᱛᱮᱛᱮ ᱜᱮ ᱥᱟᱥᱚᱱᱚᱜ ᱠᱟᱱ ᱛᱟᱦᱮᱱᱟ᱾
ᱪᱟᱸᱫᱽᱱᱤ ᱪᱚᱠ ᱴᱷᱟᱶ
ᱪᱟᱫᱽᱱᱤ ᱪᱚᱠ ᱨᱮ ᱵᱮᱜᱚᱢᱟᱜ ᱨᱟᱡᱽ ᱚᱲᱟᱜ ᱫᱚ ᱱᱤᱛ ᱵᱷᱟᱜᱤᱨᱚᱛᱷᱤ ᱢᱚᱦᱚᱞ ᱧᱩᱛᱩᱢ ᱛᱮ ᱵᱟᱲᱟᱭᱚᱜ ᱠᱟᱱᱟ᱾
ᱵᱚᱸᱜᱟ ᱛᱟᱞᱟ
ᱵᱮᱜᱚᱢ ᱥᱟᱢᱨᱩ ᱑᱘᱓᱕ ᱥᱟᱞ ᱨᱮᱭᱟᱜ ᱒᱗ ᱡᱟᱱᱩᱣᱟᱨᱤ ᱘᱒ ᱥᱮ ᱘᱓ ᱥᱮᱨᱢᱟ ᱩᱢᱮᱨ ᱨᱮᱭ ᱵᱚᱸᱜᱟ ᱛᱟᱞᱟ ᱞᱮᱱᱟ ᱟᱨ ᱩᱱᱤ ᱫᱚ ᱟᱣᱟᱨ ᱞᱮᱰᱤ ᱚᱯᱷ ᱜᱨᱮᱥᱮᱥ ᱨᱮᱭᱟᱜ ᱵᱮᱥᱤᱞᱤᱠᱟ ᱞᱟᱛᱟᱨ ᱨᱮᱠᱚ ᱴᱷᱟᱶ ᱞᱮᱫᱮᱭᱟ ᱡᱟᱦᱟ ᱫᱚ ᱩᱱᱤ ᱜᱮᱭ ᱵᱮᱱᱟᱣ ᱞᱮᱫ ᱛᱟᱦᱮᱱᱟ᱾
ᱠᱟᱨᱢᱟᱴᱟᱸᱲ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ
ᱠᱟᱨᱢᱟᱴᱟᱸᱲ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱡᱟᱢᱛᱟᱲᱟ ᱦᱚᱱᱚᱛ ᱨᱮᱱᱟᱜ ᱡᱟᱢᱛᱟᱲᱟ ᱥᱚᱫᱚᱨ ᱪᱟᱸᱜᱟ ᱠᱷᱚᱸᱰ ᱨᱮ ᱢᱤᱫᱴᱟᱹᱝ ᱥᱟᱥᱚᱱ ᱪᱟᱪᱞᱟᱣ ᱵᱚᱱᱚᱛ ᱠᱟᱱᱟ᱾ ᱱᱚᱶᱟ ᱫᱚ ᱡᱟᱢᱛᱟᱲᱟ ᱠᱷᱚᱱ ᱑᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ᱾
ᱱᱟᱜᱟᱢ
ᱵᱮᱝᱜᱚᱞ ᱨᱮᱭᱟᱜ ᱱᱟᱣᱟ ᱮᱵᱷᱮᱱ ᱚᱠᱛᱮ ᱨᱮᱱ ᱢᱩᱬᱩᱛ ᱤᱥᱥᱚᱨ ᱪᱚᱱᱫᱨᱚ ᱵᱤᱫᱫᱟᱥᱟᱜᱚᱨ ᱑᱘᱗᱓ ᱥᱮᱨᱢᱟ ᱨᱮ ᱠᱟᱨᱢᱟᱴᱟᱸᱲ ᱨᱮᱭ ᱦᱮᱡ ᱞᱮᱱᱟ ᱟᱨ ᱟᱡᱟᱜ ᱡᱤᱭᱚᱱ ᱨᱮᱭᱟᱜ ᱑᱘ ᱥᱮᱨᱢᱟᱭ ᱠᱷᱮᱢᱟᱣ ᱟᱠᱟᱫᱟ᱾ ᱑᱙᱗᱔ ᱥᱮᱨᱢᱟ ᱨᱮ, ᱠᱟᱨᱢᱟᱴᱟᱸᱲ ᱨᱮᱞ ᱥᱴᱮᱥᱚᱱ ᱫᱚ ᱵᱤᱫᱫᱟᱥᱟᱜᱚᱨ ᱧᱩᱛᱩᱢ ᱛᱮ ᱧᱩᱢ ᱟᱹᱛᱩ ᱟᱠᱟᱱᱟ᱾
ᱚᱛᱱᱚᱜ
ᱠᱟᱨᱢᱟᱴᱟᱸᱲ ᱫᱚ 24.08389°N, 86.70222°W ᱨᱮ ᱢᱮᱱᱟᱜᱼᱟ᱾
ᱥᱟᱱᱛᱟᱲ ᱯᱟᱨᱜᱟᱱᱟ ᱨᱮᱭᱟᱜ ᱠᱚᱧᱮᱼᱥᱟᱢᱟᱝ ᱱᱟᱠᱷᱟ ᱨᱮ ᱢᱮᱱᱟᱜ ᱡᱟᱢᱛᱟᱲᱟ ᱦᱚᱱᱚᱛ ᱫᱚ ᱢᱤᱫᱴᱟᱝ ᱩᱥᱩᱞ ᱵᱩᱨᱩ ᱴᱚᱴᱷᱟ ᱠᱟᱱᱟ᱾ ᱵᱚᱨᱟᱠᱟᱨ ᱜᱟᱰᱟ ᱫᱚ ᱱᱚᱣᱟ ᱦᱚᱱᱚᱛ ᱪᱳᱴᱟ ᱱᱟᱝᱜᱽᱯᱩᱨ ᱯᱞᱮᱴᱚ ᱠᱷᱚᱱ ᱮ ᱵᱷᱮᱜᱟᱨᱮᱫ ᱠᱟᱱᱟ ᱟᱨ ᱚᱡᱚᱭ ᱫᱚ ᱯᱟᱪᱮ ᱨᱮ ᱫᱮᱣᱜᱷᱚᱨ ᱦᱚᱱᱚᱛ ᱠᱷᱚᱱ ᱞᱤᱸᱜᱤᱱ ᱠᱟᱱᱟ, ᱦᱚᱱᱚᱛ ᱨᱮᱱᱟᱜ ᱫᱟᱜ ᱮ ᱮᱢᱟᱜ ᱠᱟᱱᱟ, ᱡᱷᱟᱨᱠᱷᱚᱸᱰ ᱟᱨ ᱯᱚᱪᱷᱤᱢ ᱵᱟᱸᱜᱽᱞᱟ ᱛᱟᱞᱟ ᱨᱮ ᱥᱤᱢᱟᱹ ᱵᱮᱱᱟᱣᱜᱼᱟ ᱟᱨ ᱥᱟᱢᱟᱝ ᱥᱮᱫ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮ ᱥᱮᱴᱮᱨᱚᱜᱼᱟ᱾
ᱠᱟᱨᱢᱟᱴᱟᱸᱲ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱫᱚ ᱮᱛᱚᱢ ᱨᱮ ᱫᱮᱣᱜᱷᱚᱨ ᱦᱚᱱᱚᱛ ᱨᱮᱱᱟᱜ ᱢᱟᱨᱜᱳᱢᱩᱱᱰᱟ, ᱠᱟᱨᱚᱱ ᱟᱨ ᱥᱟᱨᱟᱴᱷ, ᱥᱟᱢᱟᱝ ᱨᱮ ᱡᱟᱢᱛᱟᱲᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱮᱛᱚᱢ ᱟᱨ ᱯᱟᱪᱷᱮ ᱨᱮ ᱱᱟᱨᱟᱭᱚᱱᱯᱩᱨ ᱵᱚᱱᱚᱛ ᱛᱮ ᱜᱷᱮᱨᱟᱣ ᱟᱠᱟᱱᱟ᱾
ᱠᱟᱨᱢᱟᱴᱟᱸᱲ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱮᱨᱤᱭᱟ ᱫᱚ ᱑᱗᱕.᱐᱐ ᱪᱟᱹᱣᱠᱟᱹ ᱠᱤᱞᱚᱢᱤᱴᱚᱨ᱾ ᱠᱟᱨᱢᱟᱴᱟᱸᱲ ᱯᱩᱞᱤᱥ ᱥᱴᱮᱥᱚᱱ ᱱᱚᱣᱟ ᱵᱚᱱᱚᱛ ᱨᱮ ᱥᱮᱵᱟᱭ ᱮᱢᱟ᱾ ᱱᱚᱶᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱠᱟᱨᱢᱟᱴᱟᱸᱲ ᱨᱮ ᱢᱮᱱᱟᱜᱼᱟ᱾